
— Karin, spuse doamna Makepiece, după ce se 
întinse în pat... Dacă-l vezi pe administrator, spune-i că 
am nevoie de bani lichizi în seara asta. Și mai trans- 
mite-i că vreau să-mi iau colierul de diamante și cerceii 
care se află în caseta de valori. Dacă te întâlneşti întâm- 
plător cu domnul Willoughby... 

Avu un moment de ezitare după care pe buzele ei 
groase apăru umbra unui zâmbet. 

— Vă ascult, doamnă, spuse Karin din pragul 
cabinei. 

— Transmite-i că sper să-mi iau revanșa în seara asta. 
Aseară eu și colonelul Ridley am pierdut toți banii. 
Domnul Willoughby și partenera lui, doamna 
Beaumont, ne-au lăsat pur și simplu lefteri! Eu consider 
că aceasta este o faptă nedemnă din partea unui gentle- 
man ca el! Și cu toate astea, îl iert. E cel mai bun jucător 
de bridge pe care îl cunosc, dar și cel mai frumos. În 
viața mea n-am întâlnit un bărbat atât de atrăgător. 

— Vorbiţi serios? 

Doamna Makepiece păru mirată de vorbele fetei. 

— Ce copilă ești! îi răspunse ea uşor enervată. De 
unde să știi tu, care ai trăit toată viaţa într-o veche casă 
parohială dintr-un sătuc uitat de lume, cum arată un 
bărbat frumos? Ascultă-mă pe mine, Kent Willoughby e 
un tip excepțional. Imi place la nebunie părul lui cu 
reflexe roşcate. Și are nişte ochi atât de verzi!... Pe tim- 
puri, am mai cunoscut un bărbat cu ochii verzi. 
Femeile stăteau ciorchine în jurul lui și el le respingea 
fără îndurare. Și cu toate astea, se ţineau după el ca 
nişte sclave. Cred că era foarte mândru de puterea pe 
care o exercita asupra lor. 

— Nu cred că domnul Willoughby se folosește prea 
mult de această calitate... dimpotrivă, pare mai 
degrabă să evite femeile, cu orice preţ. Circulă zvonul 
că este foarte bogat. Sunt convinsă că acesta este 
motivul pentru care se simt atât de atrase de persoana 
lui. 

— Frumos și bogat... 

Doamna Makepiece își sprijini capul pe perne și 
privi visătoare în tavan. 

— ...Ah! Ce combinaţie fericită! Dar cred c-aș face 
mai bine să-mi văd de treburile mele! 

Karin ieși repede în coridorul îngust și fu cât pe ce 
să dea peste un steward. Era îngândurată. Doamna 
Makepiece era o patroană plină de intenţii bune. Dar, 
după părerea fetei, aceasta era mult prea grasă și mai 
ales, mult prea bătrână ca să-și permită să mai 
amăgească vreun bărbat. Și cu atât mai puţin pe Kent 

Willoughby!... Probabil că acesta nu avea mai mult de 
treizeci de ani! Era de-a dreptul indecenţă! 

Doamna Makepiece voia să-și ia la ea bani lichizi și 
să poarte colierul și cerceii... Deci era hotărâtă să se 
țină de capul lui! Karin era convinsă că-și va pune o 
rochie groaznic de scumpă și de prost-gust ca să-și 
impresioneze prada... Dar oare acest bărbat cu com- 
portament arogant se va lăsa vreodată tulburat de stra- 
tagemele ei? 

Cabina doamnei Makepiece se afla pe puntea A. La 
ora aceea domnea o liniște deplină în zona aceea a 
vaporului. Majoritatea pasagerilor de o anumită vârstă 
se odihneau după un prânz copios. In afară de bâzâi- 
tul produs de o gură de ventilaţie, nu se auzea nici un 
zgomot. Plecaseră din Anglia cu numai câteva zile în 
urmă. Vremea se îmbunătăţise simțitor după ce traver- 
sase golful. 

Karin era unul din puținii pasageri care nu 
avuseseră de suferit de pe urma apelor zbuciumate ale 
golfului. Tânăra avea deja reflexe de marinar. Se 
îndreptă încet spre puntea superioară. Mâncase puţin 
la masa de prânz și avea de gând să profite din plin de 
după-amiaza ei liberă. Nu avea nici un chef să se întâl- 
nească cu domnul Willoughby și se gândea fără prea 
mare plăcere la discuţia cu administratorul... Acesta 
călătorea foarte mult cu vaporul și se pricepea să 
descopere fetele drăguțe. 

Karin era fermecătoare. Inaltă, zveltă și gingașă... 
Așa cum stătea acum, cu faţa în bătaia vântului, părea 
o ramură de salcie mângâiată de briză. Părul ondulat 

de culoarea aramaei îi înconjura chipul de un oval per- 
fect, cu tenul strălucitor, și-i scotea în evidență ochii 
cenușii. In prima seară petrecută la bordul vaporului, 
un bărbat o descrisese vecinului său ca fiind 
„domnișoara cu pielea ca o magnolie”. 

Lui Karin puţin îi păsa dacă era asemănată cu o pier- 
sică sau cu o magnolie. Totuși, avea mare grijă de 
aspectul ei fizic. Se îmbrăca mereu cu mult gust și rafi- 
nament. Tatăl ei îi lăsase moștenire o mică sumă de 
bani. Ea o folosise aproape în întregime pentru a se 
dota în vederea ocupării noului ei loc de muncă... 

Doamna Makepiece căuta o damă de companie, o 
tânără care să fie în stare să-i dactilografieze corespon- 
denta, să se ocupe de treburile zilnice și totodată să-i 
aline povara singurătăţii. Doamna Makepiece, în vârstă 
de vreo șaizeci de ani, era văduvă. Karin dactilografiase 
toate predicile tatălui său și știuse întotdeauna să se 
facă utilă în casă parohială mică și dărăpănată... Acum 
clădirea urma să fie renovată și transformată în motel... 
Aşa că acceptase bucuroasă ideea de a o însoţi pe 
bătrâna doamnă până în Australia. O dată ajunsă acolo, 
va avea timp să ia o hotărâre. Avea destui bani puși 
deoparte ca să poată trăi un an de zile. In cazul în care 
n-o va mai putea suporta pe patroană, ar putea să-și ia 
bilet de întoarcere în Anglia. Dar dacă această țară mis- 
terioasă îi va plăcea, va căuta un alt loc de muncă și se 
va stabili acolo pentru o bucată de vreme. 

In adâncul sufletului, ea păstra amintirea unui tânăr 
care cultivase odinioară terenul învecinat cu pământul 
tatălui ei. La un moment dat, acesta vânduse tot și ple- 

case în Australia. Voia să devină crescător de oi și spera 
să aibă mai mult succes acolo, în acest domeniu. Se 
numea Ian Maxton. Atunci când plecase, îi dăruise lui 
Karin un inel care fusese al mamei lui. 

— E de proastă calitate, îi mărturisise el cu timidi- 
tate... Dar cred c-o să-ţi facă plăcere. Voi două vă 
înțelegeaţi foarte bine. 

Era adevărat. Karin n-o cunoscuse niciodată pe 
mama €i și doamna Maxton se atașase imediat de acea 
fetiţă atât de firavă şi drăgălașă... În cazul în care eveni- 
mentele și-ar fi urmat cursul lor firesc, probabil că Ian 
și Karin s-ar fi căsătorit. 

Dar doamna Maxton murise. Fiul acesteia, îndu- 
rerat de pierderea fiinţei pe care o adora, se hotărâse 
să plece spre o lume necunoscută. Îi dăduse fetei noua 
lui adresă. Putea să se ducă la el când dorea. Totuși, 
până acum Karin evitase să ia în vreun fel legătura cu 
el. Era convinsă că, oferindu-i acea mică bijuterie, sim- 
bolul unei legături dintre doi indivizi, acesta avea un 
gând ascuns. 

Dar acela nu era un inel de logodnă, pentru că ei 
nu se iubeau. De fapt, nu vorbiseră niciodată despre 
dragoste... Nu... Karin considera cele câteva perle 
minuscule, montate în aur, ca pe un fel de talisman, ca 
pe o amintire a vremurilor trecute și a unei prietenii 
dragi. 

Și totuși fusese cuprinsă de un fel de stare de 
agitație în momentul în care începuse să se 
pregătească pentru călătorie. Făcuse toate demersurile 
necesare gândindu-se la Ian. De fapt, acest lucru nu 

era de mirare: ea avea douăzeci și doi de ani, iar el 
douăzeci și şase. 

Douăzeci şi șase de ani, înalt, blond, şi mereu cu 
zâmbetul pe buze... Ă 

Totuși acum nu se mai gândea la el. li transmisese 
administratorului mesajul patroanei. O lăsase să plece, 
după ce făcuse, ca de obicei, câteva glume pe seama ei. 
Acum acestea n-o mai supărau. De când sosise la bor- 
dul vaporului Ariane, mulți bărbaţi o urmăriseră cu 
privirea și se străduiseră să găsească anumite pretexte 
ca să intre în vorbă cu ea. Unii avuseseră chiar curajul 
s-o urmeze pe puntea superioară după cină, pro- 
punându-i să petreacă împreună cu ea acel moment 
unic sub cerul înstelat. 

Nici măcar o singură dată nu fusese tentată să-i ia 
de braț pentru a le împărtăși emoția pe care o simțea 
în faţa acelui spectacol de liniște și calm. Colonelul 
Ridley, care juca în fiecare seară bridge cu doamna 
Makepiece, nu rata nici o ocazie ca s-o tachineze în 
legătură cu acest subiect. 

Bătrânul era prototipul faimoșilor comandanţi ai 
armatei indiene, cu părul alb, mustața stufoasă și mo- 
noclu. Acesta nu prea se sfia să admire fetele drăguțe... 

Doamna Makepiece nu-l interesa absolut deloc, cu 
toate că accepta să joace bridge împreună. In absenţa 
ei însă nu se putea abtine să facă observaţii răutăcioase 
la adresa acesteia. Karin dezaproba acest gen de com- 
portament. Anthea Makepiece era într-adevăr ridicolă, cu 
toate astea, Karin ţinea la ea. Se înțelegeau foarte bine. 

Acest fapt era și în avantajul ei. Statutul pe care-l 

avea îi plăcea lui Karin. Munca pe care o avea de făcut 
nu era prea obositoare. Primea un salariu mare și toate 
cheltuielile de la bordul vaporului îi erau plătite. 


* 


Vremea era frumoasă. Briza uşoară mai domolea 
arşița produsă de razele fierbinţi ale soarelui. La ori- 
zont, cerul de un albastru strălucitor se unea cu marea. 

Numeroși pasageri se instalaseră pe șezlonguri pen- 
tru a se odihni. Alţii își mențineau forma alergând de 
câteva ori în jurul punţii. Balustrada de aramă 
strălucea în soare. Piscina se găsea cu un etaj mai jos și 
deja pe marginea apei apăruseră câteva fete în costume 
de baie. 

Karin se sprijini cu coatele de balustradă și privi 
crestele albe ale valurilor. Se aplecă pentru a putea 
vedea dâra învolburată lăsată în urma vaporului. 
Cineva se apropie de ea. Karin aruncă o privire peste 
umăr și-l zări pe Kent Willoughby. Acesta zâmbi. 

— Parcă ai fi o fetiţă fascinată de un spectacol 
neașteptat. 

— Ce spectacol? 

Ea roși. Poate că fusese puţin cam repezită... 

— Spuma aceea de la pupa... nu te face să te 
gândești la niște baloane de săpun? 

— Se poate... 

Ea îl privi câteva clipe. Omul acesta o antipatiza. De 
ce oare? Nu era în stare să priceapă. Zâmbetul lui 

echivoc o enervase și ochii verzi, obraznici, o priveau 
insistent, din cap până- n picioare... Era foarte bronzat. 
Karin era convinsă că trăise multă vreme într-o țară 
tropicală. Îi remarcă trăsăturile regulate, gura hotărâtă, 
bărbia voluntară, nasul drept și sprâncenele frumos 
arcuite. 

Indeosebi părul atrăgea atenţia. Era tuns impecabil 
şi reflexele roșcate ale acestuia străluceau în lumina 
intensă a soarelui. Purta o cămașă de mătase, cu 
gulerul descheiat. 

Era foarte bogat. Karin îi văzuse bagajele în ziua 
plecării. Ordonase să-i fie duse în cabină de către servi- 
torul lui personal. Nu se mulțumea cu serviciile 
prestate de steward. În fiecare dimineaţă un tânăr 
îmbrăcat într-o tunică albă, foarte simpatic, îi aducea 
ceaiul. Se numea Roland. Cu o seară în urmă, acesta o 
abordase cu un zâmbet vesel. 

— Îmi cer scuze, domnişoară. Cred că batista asta 
este a dumneavoastră. Uitaţi inițialele de pe colt: 
K.R.H. Lucraţi pentru doamna aceea grasă, doamna 
Makepiece? Îi place la nebunie să-și piardă toţi banii în 
favoarea domnului Willoughby. 

— Exact. Sunt însoţitoarea ei. Şi astea sunt într-adevăr 
inițialele mele. Karin Rosalinde Hammond. Cum ai 
ghicit că batista e a mea? 

— Oh! N-am nici un merit, domnişoară. V-am văzut 
urcând pe punte. V-a căzut din geantă. Din fericire, am 
reușit s-o prind la timp. 

— Eşti foarte amabil, mulţumesc. 

Îi zâmbi. Era clar că tânărul o găsea fermecătoare și 

ea nu i-o luă în nume de rău. Era inofensiv. Roland îi 
vorbise imediat despre ea patronului său. Reușise 
chiar să-l uimească pe domnul Willoughby amintindu-și 
culoarea exactă a ochilor ei. 

— Cenusșiu... întunecat! concluzionase el entuzias- 
mat. E adorabilă! Sunt sigur că aţi observat-o în spatele 
acelei uriașe doamne Makepiece. Păcat că o vedem 
permanent în umbra acelei vrăjitoare bătrâne. 

Kent Willoughby îi reproșase cu asprime obrăzni- 
cia, adăugând că ar face mai bine să se ferească de 
fete... Mai ales când sunt atât de frumoase... 

— După părerea mea, e mai prudent să le eviti, afir- 
mase acesta cu amărăciune... Sau să-ţi alegi una mai 
neinteresantă. Astfel riscul pe care ţi-l asumi este mai 
mic. 

— Dacă spuneți dumneavoastră, domnule... Dar 
menţin cele afirmate mai înainte. Această doamnă 
Makepiece e o vrăjitoare bătrână! 

Acum Karin se simţea studiată de stăpânul lui 
Roland. Acest om îi displăcea profund. Doamna 
Makepiece era topită de admiraţie faţă de el, Toate 
femeile de la bordul Arianei păreau s-o imite. Insă lui 
Karin i se părea că individul e rece, arogant și 
sfidător... 

— E o vreme splendidă... 

Ea vorbise fără să vrea, ca să mai umple tăcerea care 
devenise stânjenitoare. El nu părea că e prea grăbit să-și 
vadă de drum. 

— Fără îndoială, e așa din pricină că ne-am 
îndepărtat în sfârșit de golf. 

— Într-adevăr. De-acum încolo o să fie din ce în ce mai cald. 

— Nu prea îmi place căldura. 

EI își arcui sprâncenele mirat. 

— In cazul acesta, ai fi făcut mai bine să te duci în 
Scandinavia... Apropo, unde mergi? Dacă nu mă înșel, 
călătorești împreună cu doamna Makepiece. 

— Exact. O însoțesc până în Australia. 

— Şi după aceea? 

— Incă nu ştiu. 

— Totul depinde de ceea ce o să găsești acolo, nu-i 
aşa? 

— Da. 

Fl se sprijini cu coatele de balustradă. Briza ușoară 
îi mângâia părul mătăsos. li oferi fetei o ţigară. 

— Nu, mulțumesc. 

— Nu fumezi? 

— Ba da. Uneori. 

— Dar n-a devenit probabil un obicei. 

— Urăsc dependenţa de un anumit obicei. 

EI își arcui din nou sprâncenele. De data asta părea 
că se amuză sincer. 

— Eşti o fată total stăpână pe tine, nu-i așa? Cu riscul 
că o să te superi pe mine, trebuie să-ţi spun că așa și 
pari. Eşti îmbrăcată întotdeauna impecabil și ai un stil 
de a vorbi foarte indiferent. Nu te enervezi niciodată? 
Dacă ar fi să mă iau după culoarea părului tău, ar fi tre- 
buit s-o faci adesea. 

Ea ridică ochii spre el fără să vrea 

— Mai bine te-ai uita la tine. 

Kent Willoughby izbucni în râs. 


14 


— Ah! Dar tu ai părul roșu. Eu am doar câteva șuvițe 
arămii. Și ca să fiu mai explicit, pot să-ți spun că am 
trăit aproape toată viaţa cu climă caldă. Culoarea mea 
naturală s-a schimbat treptat datorită influenţei 
razelor soarelui. Dar tu e evident că te-ai născut 
roșcovană. Sau poate nu-ţi place acest cuvânt... 

— Nu mă deranjează. 

— Vezi c-am avut dreptate? 

Îi adresă o privire ușor „disprețuitoare. 

— Eviţi din nou să-mi răspunzi. Îţi place să ocoleşti 
întrebările. Mă rog, presupun că şi asta e o armă ca 
oricare alta. 

— Nu înţeleg ce vrei să spui. 

Fl făcu ochii mari. Ea avea o atitudine foarte încor- 
dată. 

— Nu înţelegi? E posibil. Faţă de servitorul meu, ești 
toată numai zâmbet. Faţă de mine, joci un rol. Cu 
Roland poate-ţi merge, dar cu mine... 

Se opri și aruncă chiștocul incandescent al ţigării 
peste bord. Acesta dispăru în vâltoarea înspumată a 
mării. 

— Te afli în slujba doamnei Makepiece care proba- 
bil că te plătește regește. Și cu toate astea, ca și Roland, 
eu bănuiesc că o disprețuiești, pentru că nu-și dorește 
decât un singur lucru: să cucerească tot timpul pe câte 
cineva. E clar ca bună ziua! Sunt sigur că ţi se pare vul- 
gară, dar n-ai avea niciodată curajul să i-o spui în faţă. 

— Asta-i bună! exclamă ea, în ochi jucându-i o 
sclipire de furie. Nu ştiu ce vrei să spui, domnule... 
domnule Willoughby ! 


15 


— Nu?... În cazul acesta, cu atât mai rău. Dar asta n- 
are nici o importanță. Numai că, dă-mi voie să-ți 
mărturisesc încă de pe acum că am mai mult respect 
pentru patroana ta decât pentru tine. Eşti la fel ca toate 
celelalte femei de vârsta ta. Cu cât te voi vedea mai rar 
în timpul călătoriei, cu atât mă voi simţi mai bine! 

După ce termină de rostit aceste cuvinte, îi întoarse 
spatele. 

— Sentimentul este reciproc, domnule Willoughby ! 

In seara aceea, atunci când se duse în cabina doam- 
nei Makepiece ca s-o ajute să îmbrace rochia de seară 
prea strâmtă pentru trupul ei, aceasta îi adresă 
inevitabila întrebare: 

— Apropo, copila mea, l-ai văzut cumva pe domnul 
Willoughby ? De obicei se plimbă pe puntea superioară 
între masa de prânz și ora ceaiului. Sunt sigură că te-ai 
întâlnit cu el. 

— Așa este, îi răspunse ea aproape în șoaptă. Dar n- 
am avut ocazia să-i transmit mesajul dumneavoastră. 

— De ce? 

Doamna Makepiece se întoarse spre ea mirată. 

— ... Dacă tot ai vorbit cu el... 

Ezită câteva clipe. 

— ... Vrei să spui că nu te-a lăsat deloc să vorbeşti? E 
adevărat că se poartă extrem de nepoliticos cu tinerele 
de seama ta... Dar și cu cele mai puţin tinere, cu soțiile 
dezamăgite și cu văduvele prea curioase. Acesta este, 
fără îndoială, felul lui de a se apăra. Dar, de fapt, n-are 
nici un motiv să fie îngrijorat. Nu ești tu femeia căreia 
să-i placă să alerge după bărbaţi! 

— Multumesc, doamnă Makepiece. 

Îi dădu sticluta de parfum, apoi o ajută să-și pună 
brățările la mâini. 

— Sunteţi foarte amabilă, însă aș prefera să evitaţi să 
rostiți numele meu în prezenţa acestui domn. 

Doamna Makepiece își încruntă sprâncenele 
desenate cu un creion de culoare gri. 

— Dar de ce, copila mea? Poate că a avut o purtare 
obraznică în după-amiaza asta. Dar ăsta nu e un motiv 
ca s-o ţină tot așa. Sunt de părere c-ar fi mai bine să 
punem lucrurile la punct încă de pe acum. E posibil să 
te trimit din nou să-i transmiţi un mesaj din partea 
mea. In definitiv, pentru asta te plătesc, nu-i așa? spuse 
ea zâmbind. 

— Ştiu asta, doamnă. Dar vă rog să-mi faceţi această 
favoare. 

Doamna Makepiece dădu din umeri. 

— Cum dorești. În seara asta o să-mi ţin gura. Dar 
nu pot să-ţi promit c-o să tac la infinit. În definitiv, eşti 
însoţitoarea mea pe parcursul acestei călătorii. E foarte 
normal să doresc uneori să vorbesc despre tine.. 

Își luă geanta brodată cu perle de pe pat. 

— Ah! O să-mi iau capa de vizon. Vremea s-a mai 
încălzit, dar după ce apune soarele se face cam răcoare 
pe puntea superioară... Imi place să joc cărți de obicei, 
dar mai știi? 

Bătrâna doamnă îi zâmbi cu şiretenie. 

— ... Draga mea, simt că întineresc pe zi ce trece, de 
când am plecat din Anglia. 

— Serios, doamnă? Mă întreb care ar putea fi cauza... 

Doamna Makepiece o bătu ușor, cu afecțiune, pe umăr. 

— Ce copil ești! Aici găsești de toate pentru toți. Și, 
ca să fiu sinceră, domnul Willoughby s-a purtat întot- 
deauna foarte drăguţ cu mine. Noi suntem, așa cum 
spun unii, suflete pereche... 

Karin se înfioră. 

Ce fel de om mai era și acest domn Willoughby? Ce 
motiv ar avea să caute prietenia unei femei ca doamna 
Makepiece? Un bărbat inteligent ca domnul 
Willoughby probabil ar suporta cu greu palavrele ei 
lipsite de orice interes, pe durata unei seri întregi. 
Doar dacă, evident, n-ar vorbi decât despre bridge... 

Atunci când rezervase cabinele la bordul Arianei, 
doamna Makepiece insistase să fie invitată la masa 
căpitanului. Era luna martie, aşa că se aflau puţini 
oameni celebri la bord. De altfel, cei mai mulţi dintre 
ei preferau intimitatea cabinei lor. De aceea dorința 
doamnei Makepiece fusese satisfăcută rapid. Și, în cal- 
itatea ei de însoţitoare, Karin obținuse un loc lângă 
patroana sa. 

Tânăra s-ar fi mulțumit și cu o măsuță așezată într- 
un colț al sufrageriei vaporului. Cu rochiile ei excen- 
trice și bijuteriile zornăitoare, doamna Makepiece 
stârnea zâmbetul pasagerilor mai modești. Kent 
Willoughby le fusese prezentat în prima seară. Stătea 
în faţa ei. După ce-i adresase un salut scurt, se așezase din 
nou. Doamna Makepiece îi dăruise cel mai fermecător 
zâmbet şi-l asurzise imediat cu un potop de cuvinte. Voia 
să știe cine era, de unde venea şi dacă nu cumva ea îl 
cunoscuse pe vreunul din membrii familiei lui. 

Ca un gentleman perfect, Kent Willoughby îi 
răspunsese cu cea mai aleasă politeţe. Provenea dintr- 
o familie cunoscută nu numai în Anglia, unde era pro- 
prietarul unor domenii, dar și în Australia și în unele 
tări din Africa. Printre strămoșii lui se numărau mulţi 
ofiţeri. Doamna Makepiece spusese că sora ei mai 
mare își făcuse studiile în același colegiu cu mătușa lui 
Kent. Pornind de la această afirmaţie, își descoperiseră 
numeroase cunoștințe comune. Stătuseră la taifas pe 
toată durata mesei. Chiar și căpitanului vaporului i-a 
fost greu să se amestece în conversaţia lor. 

După masă, Kent acceptase să joace bridge. Ar fi 
urmat să continue jocul a doua zi, dar, din nefericire, 
pe doamna Makepiece o duruse capul și se odihnea în 
cabină. De aceea Karin se trezise singură în fața lui 
Kent Willoughby. 

A treia zi, doamna Makepiece se întorsese în plină 
formă. Imediat după masa de prânz, ea dispăruse în 
sala de joc cu domnul Willoughby, colonelul Ridley și 
doamna Beaumont. 

De data asta, Karin fusese nevoită să facă un mare 
efort de voință ca să meargă să se aşeze în faţa lui Kent. 
Acest individ o jignise pe puntea superioară, chiar în 
acea după-amiază. 

El părea mai rezervat decât de obicei. Doamna 
Makepiece abordă subiecte diverse de conversaţie: 
minele de diamante, situaţia politică din Atrica, marile 
hoteluri europene, sporturile de iarnă... In cele din 
urmă, dezamăgită și cam supărată, se întoarse spre 
căpitan. Spera ca măcar el să-i acorde întreaga lui atenţie. 

Cu fața încruntată, domnul Willoughby abia se 
atinse de mâncare, după care ceru voie să se retragă. 
Doamna Makepiece merse împreună cu însoțitoarea ei 
la toaletă pentru a-și retușa machiajul. Era foarte 
şocată de purtarea acelui om. Dar cu toate astea, se 
grăbise să-i acorde permisiunea. Dacă se purta în acest 
fel însemna că avea vreun necaz... 

Karin nu-i răspunse. Poate era supărat din pricina 
obrăzniciei ei manifestate faţă de el. Cel puţin așa 
spera că este... li ceru voie patroanei să plece și se 
îndreptă spre puntea superioară. De acolo, așezată 
într-un colț izolat, va putea să privească în liniște 
clarul de lună deasupra mării calme. 

Un tânăr care o urmărea permanent de mai multe 
zile scoase un oftat de ușurare atunci când zări silueta 
ei zveltă apărând pe punte. Se sprijini de balustradă 
lângă ea, fără să-i ceară voie. La etajul de jos se dansa. 
Valsurile lente erau urmate de melodii mai ritmate. 
Voia s-o invite pe Karin la dans. Dar deja cu o seară în 
urmă o călcase de câteva ori pe picior în timpul dan- 
sului. Karin îl refuză cu fermitate. Cu privirea aţintită 
asupra mării, ea acceptă să urce pe punte împreună 
cu el. 

Cât de vrăjită era de acea imensitate calmă! Simțea 
că se află într-o lume aparte, călătorind la bordul unui 
oraș plutitor în plin ocean. Singurele contacte cu 
viaţa din afară erau obţinute prin intermediul 
radioului. Karin se înfioră şi se apropie puţin de 
însoțitorul ei. Un gând cumplit îi veni în minte: dacă 
ar fi căzut peste bord, n-ar fi auzit-o nimeni, n-ar fi putut 

fi găsită de nimeni în apa aceea neagră și amenințătoare. 

Însotitorul ei, inspirat de frumusetea spectacolului 
făcu o mișcare care i se păru foarte firească. Îi cuprinse 
umerii firavi cu braţul și o trase la pieptul lui. Exact în 
acel moment, un bărbat înalt, cu o înfățișare arogantă, 
își făcu apariţia. 

Karin tocmai se pregătea să mai tempereze elanul 
tânărului, cu un gest revoltat. Totuși, după ce-l 
recunoscu pe pasager, se strădui să rămână în aceeași 
poziție. Impinse îndrăzneala până acolo încât își stre- 
cură râzând mâna în cea a tânărului. 

Un râs cristalin, dar fals... 

Tom Paget, care pornise la drum ca să se ducă la 
fratele lui în Australia, voia să evite orice legătură sta- 
bilă... O privi intens pe Karin cu un aer curios, dar și 
ușurat. Dacă reacționa în felul acela și atât de repede, 
însemna că fata era mai puţin serioasă decât bănuise la 
început. De fapt, nu îndrăznise niciodată să se arate 
prea grăbit faţă de ea... Fata asta de preot ar fi putut să-l 
pălmuiască, dacă ar fi încercat s-o sărute... 

Oftă ușurat și o trase deoparte, lângă o barcă de sal- 
vare. I se părea un moment potrivit pentru a face o 
primă încercare... 

Dar primi drept răspuns un pumn puternic în 
umăr. 

— Cum îndrăznești?... Dobitocule...! 

Ea se zbătea cu înverșunare. 

— Dă-mi drumul imediat, altfel încep să tip! 

— Dă-i drumul! Tipă! 

Reuși s-o prindă de mâini și o înlănțui. Ameţit de 

parfumul părului ei arămiu, des și ondulat, își strivi 
buzele de ale ei. 

In definitiv o căutase cu lumânarea. Refuzase să 
meargă cu el la dans și după aceea îl provocase. 

Reuşind în sfârșit să se elibereze din braţele lui, 
Karin nu stătu mult pe gânduri și-i trase o palmă. 
Lovitura se auzi clar în liniștea nopţii. Cu obrajii în 
flăcări și ochii scăpărând de furie, fata plecă alergând. 

Kent Willoughby stătea în picioare la intrarea unuia 
din culoare. Ea trecu pe lângă el ca un fulger. Ceea ce 
a urmat va rămâne pentru totdeauna un mister pentru 
ea... Cobori, poticnindu-se scara mochetată și o luă pe 
coridorul îngust care ducea la cabina ei. Kent apăru 
brusc în faţa ei. Pe unde venise oare? Făcu un pas 
înainte blocându-i drumul spre ușă. 

— Ţi-ai cam meritat soarta, domnişoară Hammond, 
spuse el pe un ton neutru. N-ar fi trebuit să-l 
pălmuiești pe domnul acela. Ai reacționat violent pen- 
tru simplu motiv că ţi-e ciudă că n-ai rezistat tentaţiei. 

— Nu înţeleg. 

Ea se sprijini de perete, și-i aruncă o privire 
furioasă. Inima îi bătea cu putere în piept. 

— Orice s-ar fi întâmplat, nu te privește în nici un 
caz pe tine. Nu te priveşte absolut deloc. 

— Așa este... 

El zâmbi. 

— ... Şi totuși, când te-am întâlnit ceva mai devreme, 
tu erai cea care-l provocai. De ce te-ai întors brusc 
împotriva lui? Te porți ciudat. Să fie asta o modalitate 
modernă de a-ţi arăta timiditatea? 

— Nu sunt timidă. 

Niciodată în viaţa ei nu se mai simţise atât de 
furioasă! Se sufoca de indignare. 

— Dar e absolut ridicol... 

Incercă să scape de el. 

— Te rog... Aș vrea să mă întorc în cabina mea. Sper 
că nu te superi. 

— N-ai să te întorci decât după ce ai să accepţi 
scuzele mele. 

Ea făcu ochii mari de mirare. 

— Ce vrei să spui? 

— E foarte simplu. Am fost nepoliticos cu tine azi 
după-amiază și vreau să-ți spun că regret cele întâm- 
plate. 

El o domina cu statura lui impunătoare. 

— ... De fapt, am regretat până în urmă cu câteva 
minute. Acum stau și mă întreb dacă scuzele mele mai 
au vreun rost. Oricum, am făcut ce trebuia făcut. Am 
conștiința împăcată. Poţi să-mi accepti sau să nu-mi 
accepti scuzele, mi-e indiferent. Orice s-ar întâmpla de 
acum încolo, sunt convins că vom reuși să ne purtăm 
unul față de celălalt cu o anumită demnitate. Propun 
să ne limităm la o relaţie distantă şi politicoasă. Cu alte 
cuvinte, n-am timp de pierdut cu femei... sub patruze- 
ci de ani. E evident că tu preferi bărbaţii grăbiţi. Și cu 
toate astea, îi respingi cu o forță nesăbuită atunci când 
vor să profite de ocazie. Și eu sunt destul de dificil. De 
aceea nu sunt în măsură să te condamn. Totuși, îţi 
reproșez faptul că n-ai știut să faci o alegere încă de la 
plecarea în călătorie. 

— Eşti un monstru! exclamă ea printre dinți. 

— Imi accepti scuzele? 

— Evident că nu! După tot ce mi-ai spus adineauri, 
ar trebui să cazi în genunchi în fața mea. Dar, dat fiind 
că „scuzele” tale vor fi urmate și de alte jigniri, prefer 
să mă lipsesc de ele. 

— Fii atentă ce spui... 

O sclipire amenințătoare apăru în ochii lui verzi. 

— ... Nu permit unei gaite ca tine să-mi vorbească pe 
tonul ăsta. Și în nici un caz n-o să îngădui ca o aven- 
turieră de teapa ta să se rățoiască la mine cu atâta 
obrăznicie! Eu îmi cer foarte rar iertare, dar atunci 
când o fac... 

— Îţi place să-ţi chinuiești din nou victima. 

El o privi cu mare atenţie. Era evident că nu se 
așteptase la o asemenea reacţie din partea acelei fete 
fermecătoare. Stăteau amândoi sub un bec care 
răspândea o lumină puternică. Lui Karin i se păru că 
zăreşte o sclipire amenințătoare în adâncul ochilor lui 
verzi. El se încruntă și își mușcă buzele. 

— Am impresia că mi-am cam pierdut timpul dis- 
cutând cu tine. Nu vorbim aceeași limbă. Sunt convins 
că mă consideri un tip de modă veche, pentru că am 
venit la tine să-mi cer scuze. Poate c-ar fi trebuit să 
folosesc o tactică total diferită. Hotărât lucru, sunt un 
mare idiot! O să trebuiască să mă mai modernizez și 
eu! 

Cu o mișcare rapidă, o apucă de umeri și o trase 
spre el. Karin nu mai avu timp să reacționeze. 

Era prizoniera brațelor lui musculoase care o 

striveau de pieptul lui puternic. O mână brutală o forță 
să ridice capul spre el. Clipi din pleoape, orbită de 
lumina puternică a becului. Avea impresia că în scurt 
timp trupul avea să-i fie făcut fărâme!... Apoi Kent o 
sărută. Un vârtej de senzaţii necunoscute până atunci 
puse stăpânire pe toată fiinţa ei... Buzele senzuale ale 
lui Kent le căutau pe ale ei. Voia numai s-o umilească. 

După ce se eliberă în sfârșit din braţele lui, fata nu 
reuși să mai facă nici o mișcare. Se simţea jignită și 
ameţită de violenţa îmbrăţișării lui. Kent Willoughby 
zâmbea... Se uita intens la ea cu o privire ironică. 

— Genul ăsta de limbaj îţi este cunoscut? glumi el, 
după ce făcu un pas în lături ca s-o lase să treacă... În 
orice caz... mi se pare că e un mijloc excelent de a face 
cunoştinţă! 

Pentru a doua oară în seara aceea, Karin pălmui un 
bărbat. Tremurând de furie, îl lovi cu sete. Își pierduse 
total stăpânirea de sine. 

Exact în clipa aceea, doamna Makepiece apăru 
brusc în capătul coridorului. Se îndreptă spre ei cu 
pași mărunți și se opri uluită să privească acel specta- 
col nemaipomenit. Domnul Willoughby și Karin, 
însoţitoarea ei, se băteau. 

— Karin! exclamă ea. 

Cu gura căscată de uimire, se întoarse spre 
partenerul ei de bridge. 

. Domnule Willoughby...! 

El era foarte palid. Ochii îi străluceau ca două sma- 
ralde. 

— Bună seara, doamnă. 

Fascinată, doamna Makepiece nu reușea să-și dezli- 
pească privirea de la pata roșie de pe obrazul lui... Era 
vorba, cu siguranţă, de un accident... „Dumnezeule!” 
îşi spuse ea în gând în timp ce se întorcea spre Karin 
care avea părul răvășit... „Nu se poate! Copila asta este 
fiică de preot. El ar fi trebuit să ştie totuși acest lucru!” 

— Domnule Willoughby, v-am căutat peste tot. 

Vorbise cu un glas timid, preferând să ignore 
atmosfera încordată dintre cei doi tineri. 

— ... Nu-mi puteți refuza o partidă de bridge în seara 
asta. Vreau să-mi iau revanșa! 

Dar Kent Willoughby le întoarse spatele amânduro- 
ra și dispăru după ce le spuse „bună seara” pe un ton 
glacial. 

— Dumnezeule! exclamă doamna Makepiece. 

Se întoarse spre Karin. 

— Ce naiba s-a întâmplat? 

Ariane își vedea liniștită de drum. Acum depășiseră 
strâmtoarea Gibraltar. Temperatura creștea din ce în ce 
mai mult. 

Curând urmau să dea ocol Capului Bunei Speranţe și 
să înceapă să traverseze Oceanul Indian. Karin se simţea 
în culmea extazului, bucurându-se din plin de zilele 
însorite și nopţile liniștite petrecute pe vapor. Se ducea 
aproape în fiecare seară pe puntea superioară ca să 
privească stelele. Era însoţită în permanenţă de Tom 
Paget. [i iertase de mult tentativa stângace, dar o făcuse cu 
o condiţie: trebuise să promită că n-o va mai repeta nicio- 
dată. Cu capul dat pe spate, ca niște copii uimiţi de fru- 
museţea peisajului, începeau să numere: una, două, trei... 

De obicei, după o vreme, Karin începea să se clatine. 
Tom se repezea spre ea ca s-o sprijine. Ea îl respingea 
aruncându-i o privire amenințătoare. Insoţitorul ei îi 
răspundea cu un zâmbet rușinat: încheiaseră un pact. 
Tom își ținea promisiunea, însă nopţile tropicale îi 

stârneau imaginaţia... Se simţea frustrat. Se cunoșteau 
deja de prea multă vreme... 

Dacă voiau să-și întărească legăturile de prietenie, 
venise timpul să acţioneze. În curând va fi prea târziu. O 
dată ajunși în Australia, riscau să nu se mai vadă niciodată. 

Totuși, Karin nu făcea parte din categoria fetelor cu 
care este ușor de legat mai strâns o prietenie... Tatăl ei 
era preot... Acest aspect îl impresiona foarte mult pe 
Tom Paget. Ea era frumoasă, sinceră, amuzantă... și 
încântător de pură! Tom era îndrăgostit. Dar, din neferi- 
cire, sentimentul nu era reciproc... Era aproape sigur că 
nu se înșală. 

Și avea dreptate. Karin nu se simţea încă pregătită să 
iubească pe cineva. In schimb, învățase să urască. Il ura 
pe acel domn Willoughby care nu mai juca bridge cu 
doamna Makepiece. 

Nu-i va ierta niciodată faptul că o lovise după ce o 
îmbrățișase cu violență pe coridor. Oare chiar o lua 
drept o aventurieră nesăbuită? Era foarte posibil. In 
orice caz, era clar că o disprețuia. Atunci când trecea pe 
lângă ea, și acest lucru se întâmpla în mod inevitabil de 
câteva ori pe zi, Kent nu o saluta. Privea drept înainte, ca 
şi cum era nici n-ar fi existat. Ochii verzi și reci, buzele 
subțiri îi trădau adevărata fire: era un tip dur, dominat 
de resentimente puternice. 

Din nefericire, Kent se așeza întotdeauna în faţa ei la 
masa căpitanului. Politetea o obliga să-i adreseze câteva 
cuvinte. El se mulțumea să-i răspundă prin niște 
banalități dictate de protocolul obișnuit. In schimb 
atmosfera încărcată dintre ei n-o afecta deloc pe doam- 

na Makepiece. Totuși, nici ea nu fu cruțată. El se purta faţă 
de ea cu o cordialitate glacială. Foarte nedumerită, aceas- 
ta fu nevoită să-și caute alți parteneri de discuţie. Iși găsi 
fericirea în persoana unui văduv bătrân, care era mult mai 
amabil decât colonelul Ridley sau Kent Willoughby. 

Viaţa la bordul vasului era foarte plăcută. Karin ar fi 
putut să profite din plin de binefacerile acesteia dacă 
n-ar fi fost obsedată permanent de acel individ... El nu 
lua parte la nici o activitate sportivă. Spre deosebire de 
majoritatea pasagerilor, care voiau să-și amintească 
până la sfârșitul vieţii lor de acea călătorie memorabilă, 
el ducea o viaţă retrasă. Din când în când invita câte o 
tânără la dans sau bea un pahar la bar, împreună cu 
unul sau doi pasageri. Atunci când urca pe punte, părea 
că e total detașat din cei din jur. Nimeni nu îndrăznea să 
se apropie de el. 

Doamna Makepiece era foarte supărată pe el din 
pricină că o respinsese atât de brusc, fără să-i ofere nici 
9) explicaţie, ÎI vorbea mai tot timpul de rău. Încercase 
încă o dată să se împace cu el, însă Willoughby o respin- 
sese cu asprime. Profund jignită, dăduse uitării iluziile 
pe care și le făcuse în legătură cu el. E adevărat că era 
asaltat și acum de femei. Da, dar acestea nu erau atrase 
de persoana lui. După părerea doamnei Makepiece erau 
interesate numai de averea lui. Căci zvonurile circulau 
cu rapiditate la bordul Arianei. Se aflase deja că este 
putred de bogat. Doamna Makepiece era sceptică. 
Totuşi, îi cunoștea vag familia. Vorbiseră despre acest 
subiect în prima seară, la cină. Scotocindu-și puţin prin 
memorie, își aminti că fusese căsătorit, sau măcar 

logodit cu o femeie de o frumuseţe rară. Dar, din neferi- 
cire, iubirea lor nu durase prea mult. 

Fie că se căsătorise cu ea sau nu, doamna Makepiece 
avea o mare simpatie pentru acea necunoscută. Scăpase 
ieftin. Bărbaţii de genul lui Kent Willoughby erau tare 
nesuferiţi. Toate ușile le erau deschise. Era de ajuns să 
semneze un cec ca să obţină tot ce doresc. In acea lume 
dominată de bogăţie și oameni celebri, prieteniile 
îndelungate sunt puţine și succesul personal destul de 
rar întâlnit... 

Cât despre Karin, aceasta ajunsese în faza în care nu 
mai suporta nici măcar să audă despre numele lui Kent 
Willoughby. Se străduia să-și păstreze stăpânirea de sine 
și încerca să uite chiar și faptul că acesta există. In 
prezența cavalerilor ei stângaci se simţea și ea stângace. 
Totuși, Karin voia să se convingă cu orice preţ că toate 
frământările ei erau inutile. In definitiv, se afla la bordul 
Arianei, un vapor magnific a cărui atmosferă făcea viața 
extrem de plăcută. Măcar să profite din plin de ceea ce i 
se oferea. 

Doamna Makepiece nu-i făcea niciodată observaţii 
deplasate. Cu toate că ar fi avut tot dreptul să-i reproșeze 
tinerei felul în care se purta, deoarece toate cheltuielile 
făcute de Karin la bordul vasului erau trecute în contul 
ei. Și totuși bătrâna doamnă nu spuse nimic atunci când, 
cu totul întâmplător, o întâlni pe Karin în compania 
unui bărbat îmbrăcat numai în șort, cu părul ciufulit și 
obrajii înroșiţi de efort după o partidă de tenis aprig dis- 
putată. Se arătase discretă și atunci când observase într-o 
seară privirea admirativă a unui curtezan cu care se cioc- 

nise din neatenţie pe coridor. Cu ocazia unui bal mascat, 
Karin îmbrăcase un costum destul de provocator... Și 
atunci de ce Kent Willoughby își permitea s-o judece atât 
de nedrept? 

Acesta părea şi acum foarte stăpân pe el. Dar asta nu 
era o scuză... Era în continuare îmbrăcat impecabil. Nici 
o clipă nu i-ar fi putut trece prin cap să joace tenis numai 
în şort! Apropierea de el îi provoca fetei cu trupul și 
mintea sănătoase o stare de nervozitate insuportabilă. 
Imediat ce vedea că-i apare dinainte, se simţea cuprinsă 
de o senzaţie ciudată. Avea impresia că se face vinovată 
de o crimă cumplită... Dar care anume? De fiecare dată îi 
întorcea spatele și o lua la picior în direcţia opusă. 

Karin stârnea admiraţia tuturor bărbaţilor. Toţi o 
urmăreau cu privirea oftând și făceau orice ca să-i intre 
în gratii. Toţi erau de părere că e simpatică, frumoasă și 
atrăgătoare, fără să fie provocatoare. Unii din pasagerii 
mai în vârstă se întreceau care mai care să-i ofere un 
scaun, s-o ajute să-și pună haina, sau să schimbe câteva 
cuvinte cu ea. 

Numai Kent Willoughby o evita, ca și cum ar fi fost 
atinsă de ciumă. 

Nici măcar nu se oferise s-o ajute atunci când ar fi 
avut într-adevăr nevoie. Într-o după-amiază vântul îi 
luase eșarfa de mătase albastră. La câţiva pași de ea, 
Kent stătea sprijinit de balustradă. Ar fi fost de ajuns să 
întindă mâna ca s-o prindă... Dar nu făcuse nici o 
mișcare. Cu o mână în buzunar și cealaltă ţinându-și 
pipa între dinţi, privea fix la valurile mării. 

Nici măcar nu binevoise să-și ceară scuze atunci când, 

peste câteva secunde, fata urmărea cu privirea eşarfa 
care era pe cale de a fi înghițită de valuri. Tinea atât de 
mult la ea! I-o dăruise tatăl său de ziua ei de naștere, cu 
câteva luni înainte de a muri. 

Ariane făcea o escală de o zi la Cape Town. Doamna 
Makepiece refuză să coboare de pe vas: o durea capul și 
prefera să se odihnească. Karin cobori singură pe uscat. 
Toţi prietenii ei plecaseră ceva mai devreme să viziteze 
orașul. Se duse imediat la poștă. Doamna Makepiece îi 
dăduse o grămadă de scrisori care trebuiau să ajungă în 
Anglia în cel mai scurt timp. 

Dar Kent Willoughby i-o luase înainte. Aplecat asupra 
ghișeului la câţiva metri de ea, acesta trimitea o 
scrisoare la Londra. Atunci când o zări, ridică uşor capul, 
dar n-o salută. Dar măcar o recunoscuse? Nu demonstra 
prin nimic că ar fi făcut-o. 

Karin ieși cu pas grăbit din clădirea poștei în soarele 
dogoritor. Curând se rătăci. Fusese avertizată să nu se 
aventureze în nici un caz singură în afara centrului 
orașului. Dar, din nefericire, greșise drumul, și acum se 
găsea în mijlocul unui labirint de străduţe întortocheate. 

Nu-i era teamă. Orașul avea un aspect modern. E 
adevărat că ar fi fost o imprudenţă s-o ia pe străzile mai 
întunecate, însă zona în care se găseau magazinele era 
foarte animată. Buticurile se înșirau la nesfârșit de o 
parte și de alta a străzii. Mai existau și câteva hoteluri, 
restaurante și grădini pline de flori... Cerul era albastru 
și clădirile de un alb imaculat străluceau în soare. 

Stând la marginea trotuarului, Karin avu un moment 
de ezitare. Să ia un taxi? li stătea minunat în rochia albas- 

tră de bumbac și cu pălăria de pai cu boruri late pe cap. 
La un moment dat, tresări. Auzi în spatele ei glasul lui 
Kent Willoughby. 

— Ai înnebunit de stai așa, nemișcată, în mijlocul unui 
port total necunoscut? Sau vrei cumva să atragi atenția 
asupra ta? Dacă asta intenţionezi, află că te descurci 
admirabil! 

Karin se întoarse spre el, cu ochii măriţi de uimire. 
Culoarea rochiei adăuga o nuanță turcoaz ochilor ei 
cenușii. Kent Willoughby o privea cu un aer aspru și 
nemulțumit. 

— Am... am făcu vreo prostie? Nu credeam că încurc 
circulaţia. 

— Nu încurci nici o circulaţie. Dar dacă o să mai stai 
mult acolo, o să fii agățată cât de curând. N-ai vrea să ţi 
se întâmple așa ceva, corect? 

Ea aruncă o privire în jur și simţi că obrajii îi iau foc. 
Era înconjurată de o mulţime de oameni care o priveau 
pe furiș. In contrast cu soarele strălucitor, bulevardele 
răcoroase şi umbrite îi apăreau dintr-o dată într-o 
lumină sinistră. De jur-imprejurul ei niște necunoscuți îi 
zâmbeau cu subințeles. Un bărbat îmbrăcat într-un cos- 
tum de catifea reiată îi făcea cu ochiul. Un altul, mult mai 
tânăr, cu înfăţişare de vagabond, nu-și putea dezlipi 
privirea de pe trupul tinerei englezoaice. 

Karin păli. 

— In... înţeleg ce vrei să spui. 

— Mă bucur nespus. 

Kent o apucă de braţ și chemă un taxi. După ce-i 
dădu un ordin scurt șoferului, o ajută să ia loc pe 

bancheta din spatele mașinii. N-o întrebă nimic. Poate că 
voia să facă ceva cumpărături sau să viziteze niște obiec- 
tive turistice. Poate că n-avusese timp să termine 
cumpărăturile pentru doamna Makepiece... Toate astea i 
se păreau lipsite de importanţă. De altfel, Karin era mult 
mai emoţionată ca să mai aibă puterea să protesteze. Se 
ghemui în scaunul ei și aşteptă momentul în care mașina 
se va opri pe cheiul din faţa Arianei. 

Spre marea ei mirare, șoferul primise ordin să-i con- 
ducă la un mare hotel. Kent Willoughby stătuse aici de 
multe ori și cunoștea foarte bine salonul lor de ceai, care 
avea o reputaţie mondială. 

Uluită, dar nesimţindu-se în stare să reacționeze în 
vreun fel, Karin se lăsă condusă spre scările impozante 
de la intrare și apoi în holul hotelului. 

— Dar... De ce m-ai adus aici? 

— M-am gândit că ti-ar plăcea să bei o ceașcă mare de ceai. 

Incă îi mai vorbea pe un ton aspru, dar atitudinea 
ostilă faţă de ea dispăruse. 

— Nu ești încă obișnuită cu clima din zonă. Aici 
căldura este istovitoare şi creşte şi datorită încălzirii 
excesive a clădirilor de către razele fierbinţi ale soarelui. 
Bănuiesc că ești foarte obosită. Atunci când te-am întâl- 
nit, nu te hotărâse şi încă încotro s-o iei, sau te rătăciseşi? 

— Mă rătăcisem, recunoscu ea rușinată. 

Acceptă cu mare plăcere scaunul pe care i-l oferi el. 
Atmosfera era răcoroasă în acel salon imens, pardosit cu 
marmură și împodobit cu palmieri pitici. 

— ... Dar în cele din urmă cred că m-aș fi descurcat, 
adăugă ea imediat. 

Fl se aşezase în faţa ei, cu o figură încruntată. Karin 
își scoase pălăria și scutură din cap. Părul buclat și 
arămiu îi căzu pe umeri. 

— ... Așa e, îți garantez! Mă rătăcesc foarte rar. Am un 
simţ de orientare foarte dezvoltat. 

— Serios? 

O răsplăti cu un zâmbet îngăduitor. Karin roși. Avea 
impresia că redevenise dintr-o dată o școlăriță timidă. 

— Dar recunosc că nu observasem privirile curioase 
ale trecătorilor. 

Se înfioră când își reaminti de figurile acelor 
necunoscuţi care o studiau cu foarte mare atenţie. 

— ... À... a fost foarte neplăcut. 

— E o nebunie să te aventurezi singură în oraș. 

— Nu putea nimeni să vină cu mine. lar doamna 
Makepiece se odihnește în cabina ei. O doare capul și nu 
s-a simtit în stare să iasă în oraș. 

— Dar ce s-a întâmplat cu curtezanii tăi care te însoțesc 
mereu peste tot? se interesă el zâmbind misterios... Cred 
că mulți dintre ei şi-ar fi oferit cu plăcere serviciile... 

Karin simţi că obrajii îi iau foc. Kent Willoughby își 
dădea toată silinţa să pară amabil, dar nu se putea abține 
să fie sarcastic... 

— l-am lăsat să plece fără mine, pentru că voiam să 
rămân lângă doamna Makepiece. In sfârșit... Credeam că 
e de datoria mea să am grijă de dânsa. 

— Dar ea a făcut un sacrificiu hotărându-se să se 
lipsească de prezenţa ta. 

— E o femeie minunată. E foarte amabilă faţă de mine 
şi mă lasă să trăiesc cum îmi place. 

— Patroana ideală, cum s-ar spune... 

— Nici eu n-aș fi putut găsi cuvinte mai potrivite pen- 
tru a o caracteriza, îi răspunse ea. 

O  chelneriţă puse ceainicul pe masă. Kent 
Willoughby îi făcu semn să înceapă să toarne ceaiul în 
cești. Karin se miră când văzu că acceptă și el să bea. Nu 
și-l imaginase niciodată pregătindu-se să bea ceai într-un 
salon la ora patru după-amiază. Se servi cu câteva bucăţi 
de zahăr. 

— Cum ai cunoscut-o pe doamna Makepiece? 

— M-am dus la o agenţie de plasare a forței de muncă. 
Ea depusese deja o cerere prin care căuta o secretară. Eu 
nu am calificarea necesară. N-am făcut studii în acest 
domeniu, dar mă descurc. De altfel, doamna Makepiece 
nu € o persoană prea dificilă. Am avut mare noroc. 

— Inteleg. 

In ochii lui verzi apăruse o sclipire jucăușă. Karin 
nu-l mai văzuse atât de relaxat din seara în care îl 
pălmuise. El n-o scăpa nici o clipă din ochi, hipnotizat 
de culoarea rochiei ei care-i scotea în evidență părul și 
pielea feței... Doar i se păruse sau descoperise într-adevăr 
în ochii lui ca smaraldul o sclipire de admiraţie? Totuși, 
nu era posibil... Kent Willoughby nu era în stare să 
nutrească un asemenea sentiment... 

— Vorbește-mi puţin despre tine, îi spuse el dintr-o 
dată. De unde ești? Știu că n-am dreptul să-ți pun 
întrebări indiscrete, dar pur și simplu mi-ai stârnit curi- 
ozitatea. 

Apoi adoptă un aer ironic. 

— ... In definitiv, dintre toate femeile pe care le-am 

întâlnit de-a lungul vieţii mele, tu ești singura care a avut 
îndrăzneala să-mi tragă o palmă. Și cu cinci minute mai 
înainte, de același tratament se bucurase și alt bărbat. 

Karin se înroși puternic. 

— În seara aceea ai venit la mine să-ţi ceri scuze și 
acum... E rândul meu să-mi cer iertare. Dar recunoaște 
totuși că ai căutat ceartă cu lumânarea. 

In privire i se citeau niște reproșuri mute. 

-... Şi dacă vrei neapărat să afli părerea mea, te-ai pur- 
tat ca un bădăran! 

Pe buzele lui Kent apăru umbra unui zâmbet. 

— Dar iubitul tău prieten Tom Paget? Și lui i-ai admi- 
nistrat același tratament în seara aceea. S-a purtat și el ca 
o brută? 

Ea se gândi câteva clipe, apoi clătină din cap. 

— Nu. A fost vina mea. Ne întâlniserăm cu tine ceva 
mai devreme. Ştiam că mă disprețuiești. Am simțit dintr-o 
dată nevoia să-ți confirm acea primă impresie. Tom se 
purtase până atunci cu mine ca un gentleman desăvârșit. 
Cred că-l intimidam puţin. Tatăl meu a fost preot... Dar 
nu i-a trebuit decât un mic semn de încurajare din partea 
mea și și-a pierdut imediat capul. Nu reușesc să-mi 
explic de ce, dar atunci când a vrut să mă sărute m-am 
înfuriat. L-am pălmuit cât am putut de tare. În sfârșit, el 
a uitat toate astea de multă vreme. 

— Şi, după părerea ta, ar trebui să fac şi eu la fel? 

Ea se bosumflă și-și aţinti privirea asupra mâinilor 
sale crispate, așezate pe genunchi. 

— Asta e problema dumitale, domnule Willoughby. 
Nu crezi? 

Kent se aplecă spre ea și-și scutură ţigara în scrumiera 
de cristal. li oferise și ei o ţigară, dar Karin o refuzase. 
Acum el se legăna cu scaunul pe care stătea și o studia 
uimit prin norul gros de fum. 

— Deci așa, tatăl tău a fost preot. 

Ea dădu din cap. 

— Aș fi avut oare dreptul la ceva mai mult respect din 
partea ta, datorită acestui fapt? 

Nu putuse rezista tentaţiei de a-i pune acea întrebare... 

Kent se încruntă și o sfredeli cu privirea. 

— Cum e posibil să nu respecţi o persoană ca tine? La 
vârsta ta, cu înfățișarea pe care o ai, ești extrem de 
respectabilă! 

— Mi-ai spus că sunt o aventurieră. 

— Pentru că te văzusem cu câteva minute mai înainte 
purtându-te destul de dubios. 

— Dar atunci când m-ai sărutat tu, nu ti s-a mai părut 
că am un comportament „dubios”? 

EI își stinse furios ţigara, apoi o privi drept în ochi. 

— Ascultă-mă cu atenţie. N-am de gând să-mi cer 
scuze pentru felul cum m-am purtat în seara aceea. Sunt 
convins că de fapt voiai să mă provoci și ai reușit. Poate 
că ești într-adevăr fiică de preot. Se vede că ai primit o 
educaţie aleasă... Altfel nu te-ar fi angajat doamna 
Makepiece. Spune mereu despre tine că ești o fată 
manierată... Dar dacă ai fi fost fiica mea și dacă te-ași fi 
prins în momentul acela cu Tom Paget, aș fi... 

— Bine, dar și tu ai fost în aceeași situaţie, îl întrerupse ea 
brusc, cu o tentă malițioasă în glas. Ce mai ai de zis acum? 

Fl îi adresă un zâmbet plin de farmec. 

— ... Eşti încântătoare. Probabil că știi acest lucru. De 
altfel, în cazul în care nu-ți cunoșteai dinainte puterea de 
seducţie, bănuiesc că unii din curtezanii tăi ţi-au spus-o 
deja de când am plecat din Anglia. Inclusiv Tom Paget. 
Am impresia că te iubește foarte mult. 

— Serios? 

Zâmbi încântată și pe obraji îi apărură două gropiţe 
adorabile. 

— Eşti o mică vrăjitoare, ştiai? 

Kent oftă. 

- „.. De fapt, trebuia să mă aştept la așa ceva. Este 
imposibil să întâlnesc vreo tânără care să mă intereseze 
cât de cât și despre care să nu aflu mai devreme sau mai 
târziu că e o mică vrăjitoare! 

Karin păli și îl privi drept în ochi, cu seriozitate. 

— Ce vrei să spui? 

EI dădu din umeri. 

— E de domeniul trecutului. 

Era evident că nu voia să spună mai multe. Părea 
extrem de încordat. Karin nu-și putu stăpâni un fior. Ce 
se ascundea oare în spatele acelei priviri reci și distante? 

Ea vru să mai destindă puţin atmosfera. 

— Spuneai adineauri că „dacă ai fi fost fiica mea și 
dacă te-aș fi prins cu Tom Paget...” 

— Ţi-aș fi tras câteva la fund şi te-aș fi închis în camera 
ta cu pâine și apă timp de cincisprezece zile. 

Zâmbi cu un aer posomorât. 

— ... Așa aș fi reacționat dacă aș fi fost tatăl tău. Dar dat 
fiindcă nu sunt, ţi-am aplicat o altă pedeapsă. Te-am sărutat. 

Karin îi înfruntă privirea fără să clipească o bună 

bucată de vreme. În cele din urmă, nemaiputând rezista, 
întoarse capul în altă parte. 

— Hai Să uităm acest episod, ce zici? 

— După părerea mea, e unica soluţie, răspunse el. 

— Acum ar fi mai bine să ne întoarcem pe vapor. 

— Ai dreptate. 

Se ridicară de la masă amândoi o dată. Kent achită 
nota de plată, apoi ieșiră în stradă ca să cheme un taxi. 
Pe drum Karin nu scoase nici o vorbă. Nu îndrăzni să 
vorbească decât în momentul în care zăriră primele 
lumini ale portului. Tânăra îi multumi pentru că o sal- 
vase dintr-o situaţie extrem de neplăcută și pentru că o 
invitase la ceai. 

Privind drept înainte, Kent o ascultă fără să spună 
nimic. Gândul de a se urca la bordul Arianei nu părea să-l 
încânte prea mult. Dar n-avea încotro. În cele din urmă, 
se hotări totuși să spună ceva, cu un aer vizibil supărat: 

— Ar fi preferabil să nu mai procedezi niciodată ca azi. 
Dacă n-o să găsești pe nimeni care să te însoţească pe 
uscat, spune-mi mie. O să vin eu cu tine. 

— Tu? 

El se întoarse spre ea și-i zâmbi cu un aer jenat. 

— Cel puţin în felul acesta n-o să te expui nici unui 
pericol. Şi-ţi promit c-o să mă port ca un gentleman 
desăvârșit. În orice caz, ar fi bine să nu te bată gândul să 
pleci în vreo excursie împreună cu banda aia de 
descreieraţi care te-au părăsit ca niște lași azi-dimineață. 
Ei ar fi incapabili să te apere. 

În seara aceea Karin se îmbrăcă pentru cină cu mult 
mai multă grijă decât de obicei. Nu-și putea explica 
motivele gestului ei. Totuși, fu nevoită să constate acest 
lucru atunci când își văzu imaginea reflectată în oglindă. 

Doamna Makepiece nu mai suferea de migrenă. 
Căpitanul o invitase la un cocteil oferit în cabina lui. 
Plecă foarte grăbită, după ce se dăduse din belșug cu un 
parfum foarte scump. Clinchetul brățărilor strălucitoare 
se mai auzi o vreme pe culoar. Rămasă singură, Karin 
aşeză în ordine lucrurile patroanei, apoi începu să se 
pregătească și ea. Avea suficient timp la dispoziţie... 

Se spălă mai întâi pe cap. Apoi se hotări să-și facă 
unghiile. Aflase din întâmplare că lui Kent Willoughby 
nu-i plac ojele de culoare roșie. Își aplică deci un strat de 
un roz pal, care se asorta cu rujul de buze. 

După ce probă mai multe haine, își puse o rochie 
lungă, din mătase roz. Croiala simplă a acesteia îi punea 
în valoare formele suple și-i dezgolea umerii deja bron- 

zati. Încălţă o pereche de sandale negre de antilopă și-și 
prinse o broșă splendidă pe panglica de catifea pe care 
și-o fixase în jurul gâtului. 

Venise vremea să coboare în sufrageria vasului. Oare 
acordase prea multă atenţie în seara aceea felului în care 
se îmbrăcase? Pe culoar se ciocni de doamna Makepiece 
care se întorcea din cabina capitanului. Văduva se opri 
brusc şi-şi ridică o sprânceană, parcă acuzator. 

— Draga mea! Intotdeauna îmi face plăcere să te 
privesc, dar în seara asta ești adorabilă! 

Era o observaţie foarte măgulitoare, dat fiind că 
venea din partea unei femei care în general era preocu- 
pată numai de felul cum arăta ea însuși. 

— ... Păcat că n-ai fost invitată la cocteilul căpitanului! 
Dar bietul de el a fost copleșit. A fost atâta lume!... 
Apropo, cum te-ai distrat azi-după-amiază? Te-ai întors 
mai târziu decât mă aşteptam și începusem să-mi fac griji. 

— A fost bine, mulțumesc. 

De fapt, nici ea nu știa dacă se distrase sau nu. 

— ... Ca să fiu sinceră, trebuie să mărturisesc că m-am 
rătăcit. Domnul Willoughby m-a adus înapoi. 

— Domnul Willoughby? 

— Da. 

Karin aruncă o privire stânjenită spre unghiile ei 
proaspăt lăcuite. 

— ... E foarte drăguţ din partea lui, nu ti se pare? 

Doamna Makepiece stătu pe gânduri câteva secunde. 
Părea uluită. 

— De fapt, tocmai începuserăm să vorbim despre el. 
E Singurul pasager care a refuzat invitaţia la cocteil. 

Firește, poate nu se simte obligat să vină, dar oricum, ar 
fi putut măcar să-și ceară scuze. De altfel, cu numai câte- 
va minute înainte să pleci, l-am auzit spunându-i servi- 
torului pe coridor că el cunoaște orașul Cape Town pe 
dinafară. Avea de gând să-și petreacă ziua în biblioteca 
vaporului. Mă întreb de ce s-o fi răzgândit... 

Își privi angajata pe furiș. 

Karin îi răspunse grăbită că habar n-avea. 

În momentul în care ajunseră la ușile de sticlă ale 
sufrageriei, îl zăriră pe domnul Willoughby. Ca întot- 
deauna, era foarte elegant îmbrăcat. Razele soarelui 
dăduseră o tentă arămie feţei lui. Avea o înfățișare foarte 
impozantă. Își croia drum printre mese, cu o ţinută 
dreaptă și capul înălțat într-o atitudine trufașă. 

Doamna Makepiece îl salută ostentativ și respectuos. 
Spre uimirea ei, el se opri și le așteptă să ajungă și ele la 
masa care le fusese rezervată. Le zâmbi, apoi o întrebă 
pe tânără ce părere are despre îmbulzeala care devenise 
un ritual ce se repeta în fiecare seară. 

— Mă simt ca un animal dintr-o grădină zoologică la 
ora mesei. 

Cu o mișcare discretă a capului îi arătă un pasager 
care tăbărâse deja asupra listei de bucate. 

. Slavă Domnului că măcar englezii știu să-și 
păstreze demnitatea... 

Doamna Makepiece nu era un om ranchiunos. Ea îi 
răspunse cu entuziasm: 

— Câtă dreptate aveţi, domnule Willoughby! Dar 
probabil că aerul marin e de vină că ne este atât de 
foame. Cred că m-am îngrășat cu vreo trei kilograme de 

când ne-am îmbarcat. Nici nu îndrăznesc să mă 
cântăresc... Zău, nu îndrăznesc! 

Kent se întoarse spre Karin și o privi ciudat. Se 
apropie puţin de ea și-i șopti la ureche: 

— Așadar greutatea ta nu se schimbă niciodată, 
domnişoară Hammond? Eşti atât de subţire, încât poţi 
intra cu totul printr-un inel de logodnă. 

Imediat după ce termină de mâncat, Karin se duse în 
cabina ei. Se întrebă cu ce să-și mai ocupe timpul în 
seara aceea. Ar putea să meargă împreună cu doamna 
Makepiece în salonul de jocuri și s-o privească jucând 
bridge, sau să se ducă în una din biblioteci și să se 
instaleze într-un fotoliu confortabil ca să citească o carte. 
Până la urmă se hotărî să se așeze în colțul ei preferat de 
pe puntea superioară și să privească la manevrele pe 
care le făcea Ariane. 

Era convinsă că apusul de soare va fi splendid. Tom 
Paget se număra printre ultimii pasageri care se întor- 
seseră pe vas... Fără îndoială că se rătăcise și el prin oraș. 
Se afla probabil și acum în sufragerie. Așadar Karin se 
mai putea bucura de liniște cel puţin un sfert de ceas. 
După aceea era sigură că va veni și el după ea. 

Se rezemă cu coatele de balustradă, fascinată de spec- 
tacolul oferit de amurg. Aerul se mai răcorise puţin. 
După o zi întreagă de plimbări pe străzile orașului Cape 
Town sub un soare dogoritor, aproape toți pasagerii 
erau probabil istoviţi, ca și Karin de altfel. Chiar și în 
momentul acela, după ce se odihnise, făcuse baie și se 
delectase cu o cină excelentă, era bucuroasă că se putea 
sprijini de balustrada din aramă. 

Soarele dispăruse la orizont, lăsând în urma lui o 
dâră roșiatică pe cer. Atmosfera era calmă. Karin își dădu 
capul pe spate ca să poată privi apariţia primelor stele. 
In curând vor străluci acolo sus câteva mii, precum tot 
atâtea diamante așezate pe catifeaua neagră a nopții... 

Apa mării mângâia flancurile vaporului. Karin lăsă 
capul în jos. Ariane pornea din nou la drum. Puntea 
vibra din cauza trepidaţiilor produse de motoare. Atunci 
când, în dimineaţa aceleiași zile, se opriseră motoarele, 
Karin se simţise cuprinsă de o ciudată senzaţie de pace. 
Abia apucase să se obișnuiască cu zumzăitul fermecat al 
acestora, când dintr-o dată se făcuse liniște. 

Dar acum vaporul prinsese din nou viaţă. Se aventu- 
ra în noapte, lăsând în urmă o mulţime de alte vapoare 
luminate. Karin mai zărea încă, în depărtare, farurile 
automobilelor. 

Auzi zgomot de pași în spatele ei. Probabil că Tom se 
hotărâse să nu-și mai bea cafeaua, ca să poată veni pe 
punte mai repede... Nici măcar nu catadicsi să se întoarcă 
pentru a-l întâmpina. Briza ușoară îi mângâia părul 
mătăsos. Era cucerită total de farmecul momentului... 

— E nemaipomenit, nu-i aşa? Noaptea dispare tot ce e 
urât pe lume. 

— Deci Cape Town ţi s-a părut urât? 

Asta nu era vocea lui Tom Paget... 

— ... Atunci când m-am apropiat azi după-amiază de 
tine, păreai totuși fascinată. 

Ea se întoarse brusc spre el. 

— Tu ești? Credeam că e Tom. 

— Ştiu. I-am spus că te-am văzut îndreptându-te spre 

cabina ta. Sper că nu ești prea supărată pe mine din 
cauza asta. 

Ea clătină din cap. 

— Nu, de ce-aș fi? 

El o privi în ochi cu curiozitate. 

— Nu pot să-ţi răspund la întrebarea asta, recunoscu 
el în cele din urmă. 

Se sprijini de balustradă și-și căută tabachera de 
argint în care-și ţinea ţigările. 

— ... Totul depinde de felul cum au evoluat relaţiile 
dintre voi în ultimele zile. 

— Vrei să spui, în cursul acestei lungi săptămâni. 

Ea accentuase ultimele cuvinte, ca și cum ar fi fost 
vorba de o corecție extrem de importantă. 

— De acord. Totul depinde de felul cum au evoluat 
relaţiile dintre voi în cursul acestei „lungi săptămâni”. 

— Suntem foarte buni prieteni, îi răspunse ea adop- 
tând o poziţie defensivă. 

— Perfect. Inteleg... spuse el cu o voce languroasă. 

— Nu suntem amanți, dacă asta vrei să știi. 

— Perfect, repetă el... Priveşte! 

li arătă cu mâna cum dispar ultimele lumini ale 
orașului. 

— ... N-o să mai vezi niciodată Africa de Sud. Apropo, 
ce anume voiai să spui adineauri? Vorbeai despre 
urâțenia care e risipită de apariţia nopții. Te gândeai 
cumva la aspectul social? Sau nu ti-a plăcut arhitectura 
orașului? Majoritatea oamenilor găsesc clădirile extrem 
de reușite. 

— Nu mă refeream nici la aspectul social, nici la 

clădiri. Mi-am amintit numai de momentul în care m-ai 
găsit pe stradă. Toţi bărbaţii aceia care mă pândeau... De 
când m-am întors pe vapor nu reușesc să-mi scot din 
minte imaginea aceea. 

Se înfioră de groază. Kent scutură scrumul ţigării de 
balustrada din aramă. 

— Nu te mai gândi la asta. De fapt, îi și înțeleg, pen- 
tru că ești într-adevăr fermecătoare. E o plăcere să se uite 
omul la tine. Nu trebuie să le-o iei în nume de rău. 

— Nu-mi place deloc ce-mi spui. 

El aruncă chiștocul ţigării peste bord, iar acesta 
dispăru rapid în apele învolburate. Puse cu blândeţe o 
mână pe umărul ei... 

— Liniștește-te!... Bărbaţii aceia te admiră... De altfel, 
adăugă el cu o ușoară asprime în glas, e și vina ta. Iti 
interzic să te mai duci singură în port la viitoarea escală. 

— Ah! Serios? A 

Ea nu-și putu stăpâni un zâmbet. Işi puse o mână pe 
balustradă. O rază de lună făcu să-i sclipească inelul de 
pe deget. Kent se uită le el câteva secunde. 

— E foarte frumos. Văd că-l porţi permanent. Are vreo 
semnificaţie specială pentru tine? 

— Poftim? 

Nu reuși să-și ascundă surprinderea. Era vorba 
despre cadoul de despărțire din partea lui Ian Maxton. 
Insistase foarte mult să-l primească. 

— Ăăă... nu, nu prea. 

— Cu alte cuvinte, are... 

Karin ezită puţin înainte de a răspunde, apoi clătină 
din cap. 

— E o amintire. 

— De la un prieten? 

— Da. 

— Inteleg. 

Fl se întoarse cu spatele la ea. Acum oare o va părăsi? 
Părea să se pregătească de plecare, dar se răzgândi brusc 
şi se întoarse spre ea. 

— Ah... 

El oftă resemnat. 

— ... Ti-am mai spus o dată. E o plăcere să se uite 
omul la tine. E evident că acel tânăr n-a vrut Să rateze 
Ocazia. 

— Dar nu e vorba despre tânăr... Vreau să spun că nu era... 

— E de la un bărbat? 

— De fapt cadoul mi-a fost dăruit de un tânăr, dar pia- 
tra aparținuse înainte mamei lui. După părerea lui, ea ar 
fi fost fericită să-l vadă pe degetul meu. E o amintire 
foarte dragă. 

— Vă înţelegeaţi bine? 

— Eram foarte bune prietene. 

— Dar n-ai de gând să te măriţi cu fiul ei numai ca să 
îndeplineşti dorinţa mamei lui? Dorinţa exprimată 
înainte de moartea ei... 

— Nu, nu... Absolut deloc. Nu văd de ce m-aş mărita 
cu el, pentru un asemenea motiv! 

Kent își lăsă capul pe spate și izbucni în râs. Nu-l mai 
văzuse niciodată până atunci râzând atât de tare. Părea 
că se amuză cu adevărat. Ea fu cu atât mai surprinsă cu 
cât i se păruse că observă o anumită amărăciune în 
vocea lui, în urmă cu câteva clipe. 

În cele din urmă el se linişti și se sprijini de 
balustradă, cu privirea aţintită asupra mării. 

— Ştii... In seara asta mă simt perfect relaxat. Nu mi s-a 
mai întâmplat așa ceva de foarte multă vreme... de o 
veșnicie! Dintr-o dată nimic nu mi se mai pare important. 

Se uită în ochii ei şi-i zâmbi cu blândeţe. 

— ... După părerea ta, oare mă simt așa din cauză că 
suntem singuri, total izolaţi pe puntea asta? 

Ea îl privi lung, apoi dădu din cap. 

— Nu cred că ăsta e motivul. 

— Eşti prea modestă, copila mea. 

Ridică iarăși ochii spre cer. 

— ... Ai ceva cunoștințe de astronomie? Se pare că e o 
știință pasionantă. Eu nu mă pricep deloc, dar știu un 
singur lucru: îmi place la nebunie să privesc cerul înste- 
lat. Habar n-am să identific diversele constelații. Totuși, 
am învăţat să recunosc Crucea Sudului. Dacă vrei, o să 
ti-o arăt. Poate vom avea norocul s-o zărim când o să 
ajungem în mijlocul oceanului Indian. 

— Oh! O să-mi facă o mare plăcere, exclamă ea încântată... 

Ariane plutea încet pe o mare foarte calmă. Deodată, 
motoarele părură să accelereze și vaporul începu să se 
legene. Karin se dezechilibră și ar fi căzut, dacă n-ar fi 
fost Kent acolo ca s-o sprijine. O prinse repede de talie 
și o tinu lipită strâns de el. 

— A fost de-ajuns să părăsesc o zi vaporul ca să-mi 
pierd reflexele de marinar, spuse ea amuzată. 

El nu-i mai dădu drumul. Karin privea spre orizont, 
cu părul mângâiat de o briză ușoară, învăluită în liniștea 
nopții. Ea simţi că el se încordează puţin, dar nu făcu 

nici o mișcare ca să se desprindă din înbrăţişarea lui. 

Se întoarse încet spre Kent. Luminat de o rază de 
lună argintie, părea a avea o figură mohorâtă. 

— Nu prea îţi plac femeile, nu-i așa? 

El o privi îndelung. O strângea și mai tare în brațe, 
însă avea o privire absentă. 

— Ce vrei să spui? 

— Că nu-ţi plac... nu-ţi prea plac... femeile! Sau poate 
ai suferit o mare dezamăgire în trecut. Probabil că rana 
încă nu s-a cicatrizat complet... 

— Chiar dacă ar fi așa, treaba asta nu te privește pe tine. 

— Totuși, eu port un inel care e un cadou de la un 
prieten pe care tu nu-l cunoşti. Şi mi-ai pus o mie de 
întrebări pe tema asta. 

— Unu-zero pentru tine! 

Se întoarse cu faţa la ea şi continuă cu o voce plină 
de tristeţe şi furie: 

— ... Şi totuși n-am de gând să-ţi dezvălui secretele tre- 
cutului meu, dragă copilă. Așa că te sfătuiesc să nu mai 
fii așa de curioasă. Oi fi tu frumușică, seducătoare și 
generoasă, dar dacă voi simţi vreodată nevoia de a mă 
confesa cuiva, nu pe umărul tău firav o să vin să-mi plâng 
de milă. Ă 

Karin se crispă brusc. li era ciudă că-i căzuse în capcană. 

— Poţi să fii liniștit în privinţa asta, îi răspunse ea 
enervată. 

Işi recăpătase într-o clipă tonul aspru, specific 
femeilor care se simt acuzate pe nedrept. Până atunci 
nu se crezuse în stare să se exprime cu atâta agresivitate. 

— Umărul meu firav, aşa cum spui tu, nu se va oferi 

niciodată să consoleze un om de teapa ta! Am afirmat că 
nu-ți plac femeile, dar nu ţi-am cerut să-mi demonstrezi 
cât de mult le urăști. Incercam numai să te fac să înţelegi 
ce impresie le creezi celor din jur, adoptând aerul ăsta 
sfidător. 

Lui Kent îi trecuse deja furia. Se întoarse spre ea, 
zâmbind cu blândeţe. 

— lartă-mă, dar nu ești decât un copil. 

— În cazul ăsta, nu te paşte nici un pericol, nu-i așa? 

Îi răspunse atât de rapid, încât el începu să râdă și mai tare. 

— Ai dreptate. Nu mă paște nici un pericol! 

De pe puntea inferioară se auzeau niște acorduri 
muzicale. Lui Karin îi plăcea enorm să danseze. 
Melodiile interpretate de orchestra vaporului Ariane se 
potriveau atât de bine cu spectacolul oferit de o noapte 
petrecută în mijlocul oceanului... Dar omul de lângă ea 
o considera un copil! Cu câteva minute în urmă ar fi 
acceptat bucuroasă să se arunce în braţele lui. Toate 
femeile de la bordul vasului s-ar fi simţit măgulite de o 
asemenea onoare. Totuși, Kent spusese că e frumușică și 
manierată... dar atât. Și în plus, după părerea lui, ea nu 
reprezenta nici un pericol pentru el! Se simți cuprinsă 
de o senzaţie incontrolabilă de furie. Sub ei se auzea 
zgomotul produs de picioarele dansatorilor. Bateristul 
bătea în tobe cu frenezie. Toate astea reprezentau o 
jignire pentru urechile tinerei. O umilea și frumusețea 
catifelată a nopţii. Era supărată că se dăduse de gol 
prostește și primise în schimb un răspuns grosolan. 

— Mă întorc în cabina mea, îi spuse ea pe un ton 
aspru... S-a făcut cam răcoare. 

— Da? 

Kent își aprinse o ţigară și se sprijini de balustradă 
privind în gol. 

— In mod sigur o să te întâlneşti pe drum cu Tom. 
Cred că te caută deja de mult timp. S-ar părea că l-ai 
tulburat foarte tare.. Dar ţin să te avertizez asupra unui 
singur lucru: încearcă să eviti orice relaţie serioasă cu el. 
Niciodată nu e indicat să te îndrăgostești de un bărbat în 
timpul unei croaziere! 

Karin îl privi pe furiș. Işi bătea joc de ea! Se îndreptă 
grăbită spre scara vaporului și ceea ce trebuia să se 
întâmple se întâmplă: își prinse tocul sandalei în tija 
metalică ce proteja marginea unei trepte. S-ar fi trezit cu 
siguranță la câțiva metri mai jos, cu un picior rupt, dacă 
Kent nu s-ar fi aflat chiar în spatele ei ca s-o prindă la 
timp. O apucă de mână și o sprijini până când ajunseră 
la baza scării înguste. 

Când ajunseră pe puntea inferioară, Karin vru să se 
desprindă de el. Kent dădu din cap cu un aer amenințător. 

— Ti-am mai spus o dată: de vină e culoarea părului 
tău. Știu că n-ai ce-i face, dar te înfurii prea uşor! Mai 
devreme sau mai târziu o să ai necazuri. Data viitoare, 
aruncă-mi în faţă toate insultele posibile, dar evită riscul 
de a cădea peste bord. 

Apoi, după ce-i aruncă un zâmbet, dispăru. Rămasă 
singură și dezorientată, Karin se îndreptă spre cabina ei. 
Pe drum se ciocni de Tom Paget care se pregătea să-i 
explice cum a căutat-o el peste tot... Ea își mușcă buzele 
și-l respinse cu un gest agresiv. 

— Oh, Dumnezeule! Lasă-mă odată în pace! 

Cei mai mulți pasageri sufereau din pricina climei 
tropicale, cu care nu erau obișnuiți. Prieteniile se legau 
şi se desfăceau în funcţie de temperatură... Karin nu le 
lua deloc în nume de rău admiratorilor ei faptul că, des- 
curajaţi de atitudinea ei rece, se hotărâseră să-și îndrepte 
atenţia asupra altor tinere. Și cu toate astea, Tom Paget 
nu abandonase încă lupta. 

Dar în mijlocul oceanului Indian, vremea avea asupra 
tuturor un efect mai mult sau mai puţin stimulator. In 
timpul zilei, soarele dogorea îngrozitor. Nopțile erau 
adesea sufocante. Și totuși, dimineața și după apusul 
soarelui, era foarte plăcut pe punte. Incepea să bată uşor 
vântul, o briză răcoroasă de care se bucura toată lumea 
de pe vas. 

La bordul Arianei Karin întâlnise mulţi copii, mai ales 
din cei de clasa întâi. Era mereu gata să se ocupe de ei și 
să-i distreze. Uneori zilele sunt foarte lungi pe mare. În 
felul acesta făcea un mare serviciu părinţilor istoviți. 

Doamna Makepiece nu vedea în asta nici un incon- 
venient. Se întindea adesea pe un şezlong și stătea 
nemișcată toată ziua. Cheful de viaţă îi revenea abia 
seara, dar numai atât cât să se delecteze cu o masă bună 
şi să joace o partidă de bridge. Avea foarte rar nevoie de 
secretara ei particulară. Karin avea deci mult timp liber 
la dispoziţie ca să trăiască după placul inimii. 

Era prea cald ca să joace tenis sau să alerge la ne- 
sfârșit în jurul punţii. Dar căldura nu reprezenta un 
impediment pentru a descuraja perechile de îndrăgostiţi 
să meargă pe punte după cină și să se retragă într-un colț 
ferit de ochii curioșilor... Sălile de joc și bibliotecile 
rămâneau seara din ce în ce mai goale. Piscina atrăgea 
ziua un mare număr de pasageri. Dar noaptea era 
acoperită cu o prelată uriașă ca să se evite producerea 
vreunui accident. Totuși, existau multe persoane cărora 
le plăcea să se aşeze pe marginea ei şi să privească cerul 
înstelat. 

Kent Willoughby începuse să aibă anumite 
dificultăţi... Nu reușea întotdeauna să ţină la distanță 
femeile care-l asaltau. După trei săptămâni de călătorie 
pe mare, timiditatea unora dintre ele dispăruse, aceasta 
fiind înlocuită curând de o hotărâre înverșunată. Mai 
multe făpturi de vis puseseră ochii pe el de când pleca- 
seră din Anglia. Aveau de gând să-l seducă cu orice preț 
şi nu păreau să se lase descurajate prea ușor. Kent nu 
ducea niciodată lipsă de partenere de dans pe puntea 
inferioară... Sau poate că nici nu-și dădea osteneala să le 
trieze în prealabil... Totuși, atunci când Karin îl zărea 
seara, acesta era însoţit când de o blondă superbă, când 

de o roșcată sau de o sud-americană splendidă, cu părul 
negru ca abanosul. Una mergea agățată de braţul lui 
cealaltă sorbea dintr-un cocteil, lipită de el pe o cana- 
pea... Toate păreau că se distrează la nebunie, ametite 
de speranţă la gândul că sunt iubite de un bărbat atât de 
frumos... și atât de bogat. Cât despre Kent, acesta părea 
relaxat și fericit. Nu avea impresia că intrase într-o 
capcană diabolică întinsă de niște femei dornice de 
celebritate. El pur și simplu se lăsase ispitit de plăcerile 
oferite de o croazieră în mările tropicale. Crezuse că se 
va plictisi, dar acum descoperea că se putea distra după 
pofta inimii... 

Karin îl studiase în mai multe rânduri în timp ce 
dansa. Kent era un partener ideal. Avea simțul ritmului 
şi se mișca foarte grațios în pași de vals sau de tango. 
Tânăra se trezise de multe ori fără partener. Era convinsă 
că el o observase stând singură la marginea ringului, dar 
nici măcar o singură dată nu avusese amabilitatea de a o 
invita la dans. Într-o seară o privi ca și cum și-ar fi expri- 
mat mirarea... Oare unde era Făt-Frumosul Cenușăresei 
în seara aceea?... Se uita la perechile înlănţuite din sală, 
dar nu se ridică pentru a-i propune să fie partenera lui... 

După ce o studiase fără jenă, se întorsese cu spatele 
la ea și-și aprinse o țigară. Apoi dispăruse. Era evident că 
nu mai suporta atmosfera încinsă din sala de bal și ieșise 
pe punte să ia o gură de aer proaspăt. 

Karin se albise la faţă de furie. Câtă neobrăzare! O luă 
încet spre cabina ei, întrebându-se de ce se purta mereu 
aşa faţă de ea. Uneori era politicos, ba chiar cordial, 
atunci când se întâlneau întâmplător pe punte. O dată 

sau de două ori îi adresase unul din cele mai 
fermecătoare surâsuri și schimbaseră câteva cuvinte la 
masa căpitanului. Dar, după câte se părea, ținea cu tot 
dinadinsul să evite o apropiere mai îndelungată. Refuza 
cu încăpățânare orice relaţie amicală cu ea. 

De ce?... De ce?... se întreba Karin uimită. Încerca 
mereu să se convingă pe ea însăși că atitudinea lui o lăsa 
rece. Îl ura. Era arogant, prea sigur pe el și dădea dovadă 
de un egoism revoltător! Era sigură că în anumite împre- 
jurări putea să fie de o duritate extremă. Și totuși, 
situaţia în care se găsea îi displăcea profund. De fapt, 
aceasta nu era deloc măgulitoare pentru ea. Dintre toate 
femeile tinere și frumoase de la bordul Arianei, ea era 
singura pe care Kent n-o putea suferi!... Singura pe care 
o sărutase și apoi o respinsese fără nici o explicaţie! 

Și cu toate astea, nu și-l putea imagina jucând rolul 
de Don Juan. Era prea rece, prea rezervat. Poate era 
chiar îngrozit de gândul ca nu cumva să se lase antrenat 
fără voia lui într-o aventură pasională... Asta ar putea 
explica motivele purtării lui. Nu-și dădea osteneala să 
aleagă pe cineva anume dintre ofertele pe care le 

rimea. Prefera să-și schimbe partenera în fiecare seară... 
In felul acesta, el nu suferea în nici un caz... 

Niciodată până atunci Karin nu-și închipuise că putea 
exista vreun loc pe lume în care vremea să fie frumoasă 
tot timpul. În mijlocul oceanului Indian era o vreme 
splendidă, cu soare în fiecare zi. Cerul era permanent 
albastru, marea calmă se întindea la infinit. Ar fi putut să 
se plângă de monotonia peisajului... Dar n-o făcea. Ii 
plăcea prea mult să se întindă la soare și să petreacă ore 


56 


în şir pe puntea superioară. Pielea feţei căpătase o tentă 
arămie care se potrivea de minune cu părul ei roșcat. 

Acum nu mai regreta că făcuse o mulțime de 
cumpărături înainte de plecare. Își luase costume de 
baie, rochii subţiri, tricouri decoltate şi rochii de seară. 
La cină era întotdeauna elegant îmbrăcată în rochii din 
organdi și mătase. In ciuda pielii bronzate și a părului 
roșcat, semăna și acum cu o statuetă de porțelan 
chinezesc, fragilă și vulnerabilă. De fapt, aparenţa era 
înșelătoare. Căci Karin, deși era tânără și delicată, se 
simțea suficient de puternică pentru a se apăra singură. 
Doamna Makepiece nu mai înceta cu laudele la adresa 
ei. Era conștiincioasă, mereu zâmbitoare, mereu gata să 
ajute pe cineva... Călătoria se apropia de sfârșit. 

— Când vom ajunge în Australia, îi spuse doamna 
Makepiece, o să te prezint tuturor prietenilor mei. Cu 
putin noroc, o să te măriţi cu un bărbat dotat cu o avere 
considerabilă. 

Karin izbucni în râs. Dar în sinea ei, gândul de a se 
căsători cu unul din crescătorii aceia de oi cu tempera- 
mentul aprig o îngrozea. Doamna Makepiece dădu 
nemulțumită din cap. 

— ... Doar nu-ţi închipui că toţi australienii sunt niște 
neciopliţi! 

TŢinea cu orice preţ să ia apărarea prietenilor ei. 

— ... E o impresie falsă. Cunosc unul sau doi oameni 
absolut fermecători! O să ai un succes nebun. Ai un stil 
de a te purta tipic englezesc... Pun pariu încă de pe acum 
că n-o să te întorci singură în Anglia. O fată ca tine nu 
scapă așa de ușor de măritiș. 

Karin nu se grăbi să-i dea dreptate. Doamna 
Makepiece repetă de mai multe ori aceste profeţii. Se 
întrebă dacă nu cumva patroana ei vorbise despre pla- 
nurile sale și în prezenţa domnului Willoughby. Bătrâna 
doamnă avea tendința să devină cam palavragioaică în 
anumite momente. Mai ales după o masă copioasă udată 
cu șampanie. 

— Karin e atât de minunată! le spusese ea celor din 
jurul ei, câteva seri mai târziu. Am de gând să fac în așa 
fel încât Karin să se distreze din plin după ce ajungem la 
capătul călătoriei. Cele câteva săptămâni petrecute pe 
mare au fost îngrozitoare... 

Și îi aruncase o privire plină de subinţeles lui Kent 
Willoughby, ca și cum pe el îl socotea răspunzător de 
acel eşec. 

Acesta răspunse zâmbind amuzat: 

— Incă n-am ajuns la destinaţie, doamnă Makepiece. 

— Nu, dar nici nu mai avem mult! Oricum, până și 
mie a început să-mi pară fără sfârșit această călătorie. 
Chiar dacă ai de-a face cu oameni într-adevăr interesanţi 
și veseli, până la urmă tot te plictisești. E păcat, mai ales 
pentru o fată drăguță cum e Karin... 

Și aruncase din nou o privire plină de reproș spre 
Kent Willoughby. 

— Să fim serioşi, doamnă Makepiece! Poate mă înșel, 
dar mi se pare c-am văzut-o pe domnișoara Hammond 
înconjurată de o grămadă de admiratori. 

Se întoarse spre Karin cu un zâmbet șiret. 

— ... Uneori sunt atât de mulți, încât nu îndrăznește 
nimeni Să pătrundă până la ea! 

— Ce mai admiratori! 

Doamna Makepiece oftă. 

— ... Toţi sunt prea tineri! O fată cum e Karin are 
nevoie de un bărbat mai copt. Nu se poate mulțumi cu 
un student care nu știe nimic despre viaţă! 

Căpitanul zâmbise ca şi cum o aproba pe doamna 
Makepiece. Dar de fapt, femeia aceea îl amuza la culme. 
Domnul Willoughby se prefăcu foarte surprins. 

— E incredibil! Mă uluiţi, doamnă. Dar bietul Tom 
Paget? E adevărat că e tânăr și mai are încă multe de 
învățat. Dar ce importanță are acest fapt, dacă e 
îndrăgostit? 

Kent se uită ironic la Karin, apoi la inelul de pe dege- 
tul ei. Ea roși, revoltată. 

— ... Nu crezi în dragoste, domnișoară Hammond? Nu 
ești romantică?... Eu sunt sigur că eşti... 

Karin nu catadicsi să-i răspundă. N-avea nici un rost. 
După desert, se ridică de la masă cât putu de repede și 
plecă grăbită din sală. Se îndreptă spre puntea supe- 
rioară, dominată de o agitaţie extremă. Deodată fu 
străbătută de un fior. Kent Willoughby se afla chiar în faţa 
ei. Rămase pe loc și îl privi în ochi, cu sprâncenele încrun- 
tate. In loc să-i vorbească, el îi zâmbi și o luă de braţ. 

— Scăpasem din vedere faptul că, totuși, călătoria 
noastră se apropie de sfârșit. Peste câteva zile ne vom 
despărţi. Vom mai avea ocazia să ne întâlnim după ce 
ajungem la Sydney? 

Karin se smulse brusc din îmbrăţișarea lui. 

— Habar n-am. 

El o studie îndelung. Puntea era luminată de razele 

argintii ale lunii. Îmbrăcată într-o rochie din mătase bej, 
Karin avea o înfățișare aproape ireală. Işi dăduse cu un 
parfum delicat cu miros de caprifoi. 

— ... Imi place foarte mult produsul cu care ţi-ai dat 
pe păr. 

Karin nu-și putu stăpâni un gest de enervare. 

— Nu-mi dau cu nimic pe păr. 

— Deci e parfumul lui natural? 

— Nu știu! Poate e de la șampon. Dar te asigur că nu-i 
aplic nici un tratament special. 

— Aha! In cazul ăsta, trebuie să-ţi spun că-mi place la 
nebunie șamponul tău. 

Avea chef de glume în seara aceea. Karin era furioasă 
la culme. Se hotări să-și păstreze calmul și adoptă o 
poziție rece și distantă. 

— ... Apropo, continuă el după câteva clipe de tăcere, 
ai de gând să-l lași pe bietul Tom Paget să debarce fără 
nici un semn de încurajare? Cred că va avea nevoie de 
puţină îmbărbătare. Din câte am înţeles, în Australia nu-l 
așteaptă nici o slujbă. E foarte greu să-ți găsești un loc de 
muncă atunci când te trezești singur într-o ţară necunos- 
cută. 

— Tom nu va fi singur. Are mulți prieteni acolo. 
Prieteni care vor face tot posibilul să-l ajute. 

— Dar n-aţi discutat încă despre eventualitatea de a vă 
reîntâlni după ce se va stabili undeva? N-aţi făcut schimb 
de fotografii? 

— Evident că nu! 

El zâmbi și în ochii lui verzi apăru o sclipire 
răutăcioasă. 

— Serios? 


— Nu fi ridicol! 

— Nu sunt ridicol, dar mi-e cam milă de sărmanul 
Tom. E un tânăr foarte simpatic. Incă de la începutul 
călătoriei ţi-a acordat o atenţie deosebită. Deci nu crezi 
că l-ai putea suporta lângă tine până la sfârșitul zilelor 
tale. 

— Asta-i bună! 

Ce tip impertinent! E clar că nu voia să renunţe la 
subiectul ăsta de discuţie. 

— ... Şi de ce te-ar interesa pe tine treaba asta, mă rog? 
EI dădu din umeri. 

— Nu mă interesează deloc. Pur și simplu am o mare 
compasiune pentru bărbaţi atunci când femeile 
abuzează de amabilitatea lor. Recunoaște că de câteva 
săptămâni ai avut numai avantaje de pe urma lui. Ti-a 
făcut nenumărate servicii, te-a invitat la dans și l-ai pus 
adeseori într-o situaţie neplăcută refuzându-i avansurile 
și petrecându-ţi timpul cu alţii. Orice-ai spune, pare 
foarte îndrăgostit de tine, lucru care riscă să-i afecteze 
întreaga viaţă. Iți este indiferent ce-o să se întâmple cu 
el? i 

Karin rămase fără grai. Il privi în ochi furioasă. 

— ... Ei, ce spui de asta? o întrebă el. 

— Tu pari a fi mai îngrijorat decât mine de soarta lui, 
reuși ea să îngaime. 

Se albise la faţă de indignare. 

— ... Totuși, poate o să fii mai liniștit după ce-ţi voi 
spune următoarele: Tom e destul de mare ca să-și poarte 
singur de grijă și să-și asume responsabilităţile. N-are 

nevoie nici de compătimirea şi nici de intervenţia ta. 
După părerea mea, el ar fi chiar jignit dacă te-ar auzi 
interesându-te atât de amănunţit de problemele lui 
personale. 

— Sunt îngrijorat de soarta acestui tânăr numai pen- 
tru că mi se pare nedrept să-l las să devină o victimă a 
disperării. Ca bărbat se pare că am o atitudine foarte 
firească, faţă de alt bărbat. Ă 

O privi îndelung, cu o figură amenințătoare. Işi căută 
nervos tabachera în buzunar și-și aprinse o țigară. 
Flacăra tremurândă a brichetei îi lumină pentru scurtă 
vreme chipul cu trăsăturile crispate. 

— Am avut deseori ocazia să observ asemenea situaţii. 
Și cred că nu mai e nevoie să-ți spun că îmi displac 
profund! 

— Inteleg... 

O tăcere apăsătoare se lăsă între ei. Apoi ea îl privi pe 
furiș. 

— ... Şi ce mă sfătuiești, domnule Willoughby? Ar tre- 
bui oare să mă hotărăsc să mă mărit cu Tom Paget, chiar 
dacă el nu m-a cerut încă în căsătorie? După părerea ta, 
crezi că i-ar plăcea să mă arunc în brațele lui 
implorându-l să anunţe oficial logodna noastră? In 
definitiv, în cazul în care încă n-o să aibă destui bani ca 
să-mi dăruiască un inel, până atunci aș putea să-l folo- 
sesc pe ăsta... 

— Nu te mai juca într-una cu bijuteria aia! exclamă el. 

Fără voia ei, Karin își răsucea de o vreme pe deget 
inelul mamei lui Ian Maxton. 

— Se pare că faci colecţie de asemenea obiecte. Și o 

să-ţi reușească, dacă ţi se va oferi ocazia! Faci parte din 
acea categorie de femei care, în aparenţă pure și 
inocente, încearcă să-i deturneze pe bărbaţi din drumul 
pe care și l-au ales. Și atunci când nu mai au nevoie de 
ei, îi resping fără drept de apel... Păstrându-și însă 
cadourile de la ei. 

Ea întinse mâna ca să-i arate piatra strălucitoare de pe 
deget. 

— Eşti convins că inelul ăsta mi-a fost dăruit cu ocazia 
logodnei, nu-i așa? 

Kent dădu din umeri, enervat, și se întoarse spre 
ocean privind în gol. 

— Habar n-am, şi-mi este absolut indiferent dacă este 
sau nu așa. De fapt, stau şi mă întreb de ce-mi pierd eu 
timpul discutând cu o scorpie ca tine! 

— Eşti foarte amabil! îi răspunse ea cu asprime. Îmi 
permit totuși să-ți amintesc că ai deschis discuţia ca să-i 
iei apărarea acelui „sărman” Tom Paget. 

— Taci din gură! 

Se întoarse brusc spre ea. Era alb ca varul la față. 
Karin începea să se neliniștească. Oare cum va reacţiona 
acum? Spre marea ei mirare, el reuși să-și recapete cal- 
mul. Pe buzele lui apăru un zâmbet. 

— Da, ești o mică scorpie... dar o scorpie adorabilă... 
Ce-o să faci după ce ajungi în Australia? Să nu-mi spui c-o 
să urmezi sfaturile scumpei tale doamne Makepiece și-o 
să începi să-ţi cauţi un soţ. Cunosc o mulțime de aus- 
tralieni care posedă averi substanţiale. 

— Nu-mi plac bărbaţii bogati. 

Fl înălţă din sprâncene. 

— Serios? 


Ea dădu hotărâtă din cap. 

— Mi-e scârbă de ei. 

Ezită câteva clipe, ca pentru a sublinia importanța 
spuselor ei. 

— ... De fapt, aş prefera să mă mărit cu un australian 
sărac lipit și necioplit. N-aș putea să trăiesc lângă un 
bărbat provenit dintr-o familie respectabilă, care face 
colecţie de seifuri pline cu diamante. Fiind conștienți de 
relativa lor superioritate, aceştia se consideră o specie 
aparte de oameni. Mi-ar fi foarte greu să-l suport fie şi 
pentru scurtă vreme. 

După ce rosti aceste cuvinte, se pregăti de plecare. 
Deodată, Kent o prinse de mâini râzând. 

— Ar trebui să mă simt și eu vizat? 

Părea că se amuză copios. 

— Te priveşte. 

— De unde știi că mă trag dintr-o familie 
respectabilă?... In treacăt fie zis, aș vrea să fac o mică pre- 
cizare, continuă el pe un ton ironic. Noi n-avem seifuri 
pline cu diamante. Nu zic, o fi existând vreo bijuterie pe 
ici, pe colo. De fapt, aș putea fi considerat chiar un om 
bogat. Dar, ca să fiu sincer, nu văd de ce te-ar interesa 
pe tine treaba asta. 

— Ai dreptate. 

Se smulse din brațele lui. 

— In schimb, mi-ai stârnit curiozitatea, cred că ţi-am 
mai spus... Mă gândesc că ţi-aș putea fi util după ce vom 
ajunge în Australia. Am mulţi prieteni acolo. Eu însumi 
sunt proprietarul câtorva oi şi a unei ferme... E foarte 

confortabil, trebuie să recunosc. Administratorul fermei 
s-a însurat cu o tânără minunată care ar fi încântată să te 
găzduiască pentru câteva zile. Se cam plictisește. 
Proprietatea este foarte izolată. Ai putea să-i ţii de urât și 
să-i redai cheful de viaţă. Ce părere ai? Imi dai voie s-o 
anunţ că vii, și apoi să te conduc la tren? 

— Nu, mulţumesc. Ar fi inutil. 

El o privi intens în ochi. 

— Păcat... 

De ce oare ochii lui verzi se întunecaseră brusc? 

— ... Când era de vârsta ta, Sarah îţi semăna ciudat de 
mult... Sarah cu „h” la sfârșit. Acest prenume i se 
potrivea de minune. Cred că e și acum la fel de fru- 
moasă. Dar nu pot să fiu sigur. N-am văzut-o de foarte 
multă vreme. Sunt convins c-a îmbătrânit frumos. 

Karin adoptă o atitudine rece. 

— Vrei să spui că sunt și eu o fată frumoasă și că voi 
îmbătrâni la fel de frumos ca ea? 

El păru surprins și chiar... supărat. 

— Dumnezeule mare! Nu. 

Işi dădu seama prea târziu de gafa pe care o făcuse și 
încercă s-o repare. 

— Vreau să spun, adică voiam să spun, că persoana ta 
mă face să mă gândesc din când în când la ea. Era cea mai 
frumoasă dintre toate fetele la balul debutantelor de acum 
zece ani. Dacă nu s-ar fi grăbit, ar fi putut să întâlnească un 
bărbat cu studii, sau, în orice caz, ceva mai bogat. De fapt, 
soţul ei era plin de datorii atunci când s-au căsătorit. 

Avea sprâncenele încruntate și trăsăturile feţei i se 
crispaseră. 

— Şi atunci i-ai oferit un post în Australia și tânărul a 
luat-o cu el pe încântătoarea ta prietenă? 

— Da, recunoscu el după o scurtă tăcere. 

Privirea îi rătăcea prin întunericul nopții. 

— Așadar, singurul motiv pentru care îmi acorzi din 
când în când atenţie e ușor de înţeles. Pentru că semăn... 
foarte vag... cu femeia aceea. Și tot asta e cauza pentru 
care nu-mi suporţi prezența mai mult de câteva minute. 

Karin nu exprima o părere, ci o constatare. In vocea 
ei se citea disprețul. 

Kent păru surprins de vorbele ei. 

— Așa crezi? 

Deci nu era sigur pe sentimentele lui... 

— E evident! 

— Ah... 

De data asta zâmbi. Întorsătura pe care o luase 
discuţia îl amuza. 

— Așa se explică și de ce m-ai urât din prima clipă 
când m-ai văzut. Probabil că frumoasa ta Sarah ţi-a pro- 
dus o mare durere, de pe urma căreia încă nu te-ai 
refăcut complet. 

Ea făcuse analiza situaţiei cu o luciditate neobișnuită 
pentru o fată de vârsta ei. Acum părerea lui Kent îi era 
total indiferentă. Putea s-o critice cât voia, oricum 
purtarea lui i se părea demnă de dispreţ. De altfel, nici 
nu mai Suporta să-l vadă stând atât de aproape de ea. 

Se depărtă ușor de el. 

— Sarah a avut noroc, continuă ea. Nu numai că a 
refuzat să se mărite cu tine, dar probabil că e foarte feri- 
cită alături de soțul ei, în Australia. Dar tu speri să nu fie 

așa. În cazul în care intenţionezi să-i răscolești amintirile 
și să semeni discordie în căsătoria lor... 

Trăsăturile feţei lui Kent se înăspriră din nou. 

— Opreşte-te... Nu știi ce spui. 

Ea îl privi cu dispreţ. 

— Nu? Ba eu cred că știu... Un singur lucru mă face să 
mă simt mai liniștită, și anume faptul că Australia e o ţară 
imensă în care ţi se poate pierde urma. Sunt sigură că nu 
vom mai avea niciodată ocazia să ne întâlnim. Tu o vei 
apuca pe drumul tău, iar eu pe al meu. De altfel, 
începând din seara asta, am de gând să nu-ți mai 
adresez nici un cuvânt. 

Făcu un pas înapoi, după care se întoarse, cu gândul 
să plece. 

Dar Kent nu voia ca lucrurile să se oprească aici. Se 
luă după ea și o însoţi până la scară, pentru a o ajuta la 
coborâre. Se mai împiedicase o dată în locul acela și voia 
să evite producerea unui accident neplăcut. 

— Te porţi copilărește, îi spuse el pe un ton 
îngăduitor. Ti-am spus că nu ești la fel de frumoasă ca 
Sarah. Și ăsta este adevărul. Dar tu, în loc să te porți ca 
o tânără serioasă de douăzeci de ani, te înfurii ca o 
școlăriță îndărătnică. In concluzie, trebuie să recunosc 
că aveţi amândouă aceeași culoare a părului și... același 
temperament vulcanic. 

Ea îi aruncă o privire disprețuitoare și-și eliberă 
braţul din strânsoarea lui. 

— Te rog să nu mai discuţi cu mine de acum înainte, 
îi răspunse ea printre dinţi... Iti interzic să-mi mai 
adresezi vreun cuvânt! 

Ajunseseră deja pe puntea inferioară. Kent o lăsă să 
se întoarcă în cabina ei. Dar când veni momentul să se 
despartă, el o privi îndelung, cu un aer dispreţuitor și 
Uşor răutăcios. 

— Copilă dragă, dacă asta e dorinţa ta, o voi respecta. 
Voi rămâne mut ca un pește până la sfârșitul călătoriei. 
Și dacă se va întâmpla vreodată să aluneci peste bordul 
vasului, îţi promit să nu fac nici o tentativă ca să te 
salvez. 

— Bună seara, domnule Willoughby. 

EI zâmbi, apoi îi adresă un salut solemn. 

— Ai folosit formula cea mai frumoasă pentru a-ți lua 
rămas bun, glumi el. Bună seara, domnişoară 
Hammond... De fapt, dă-mi voie să-ţi spun Karin, 
întrucât prietenia noastră ia sfârșit acum. Ce păcat! A fost 
atât de scurtă! Oricum, am petrecut clipe minunate 
împreună. De asta poţi să fii sigură. 

Karin plecă alergând și, după ce o urmări cu privirea, 
Kent urcă încet pe puntea superioară ca să fumeze o 
ultimă ţigară, în compania stelelor. Pe buze îi apăru un 
zâmbet uşor. Avea o presimţire... 


x 


După ce ajunse în cabina ei, Karin își dădu seama cât 
de cald era în seara aceea. Senzaţia de sufocare se 
datora, fără îndoială, în mare parte revoltei care o 
cuprinsese. Sângele i se zbătea în tâmple și obrajii parcă-i 
luaseră foc. Își frângea degetele cu nervozitate. Deodată 

trupul îi fu străbătut de un fior. Ce rost avea oare să se 
frământe atât? Era supărată, umilită... disperată. 
Atmosfera care domnea în cabină era sufocantă. Aruncă 
o privire spre termometru. Noaptea urma să fie lungă și 
aerul era încărcat de umezeală. Probabil va fi noaptea 
cea mai grea din întreaga călătorie. 

Se aplecă pe marginea patului ca să-și scoată san- 
dalele. I se umflau întotdeauna picioarele atunci când 
stătea mai mult în picioare. În seara aceea, își petrecuse 
ore în șir mergând în neștire. O dureau picioarele ș şi era 
ameţită de furie. Își simţea gâtul uscat din pricina enervării 
dar și din cauza unui alt sentiment... deruta. Nu era capa- 
bilă să-și explice motivele acelei stări. De-acum încolo, nu 
va mai fi obligată să vorbească deloc cu Kent Willoughby, 
iar el va fi liber s-o ignore. Gândul acesta o apăsa... 

Se hotărî să se mai învioreze puţin făcând un duș. 
Poate se va simţi mai bine... leşi curând din baie, 
îmbrăcată cu o cămașă de noapte transparentă.. Se aşeză 
în dreptul unui hublou ca să privească marea. 

Era abia miezul nopţii. Probabil că doamna 
Makepiece se afla în cabina căpitanului care invitase 
câţiva pasageri la o mică petrecere. Fusese invitată și 
Karin, dar refuzase. În ultimele zile, el o studia adesea cu 
un aer ciudat. Îi stârnise curiozitatea. Cum era posibil ca 
o fată atât de drăguță să rămână nemăritată până la ter- 
minarea călătoriei? Pe vas se găseau totuși o mulțime de 
tineri simpatici... Karin regreta că plecase atât de repede 
de la masă. Ar fi fost mai bine să rămână alături de doam- 
na Makepiece, care probabil ar fi reușit s-o convingă s-o 
însoțească la petrecere... 

Unde era mândria ei de altădată? Cum de-i putuse 
permite lui Kent să-i vorbească atât de urât? I se părea că 
ea seamănă vag cu o femeie pe care o iubise odinioară... 
Poate că o iubea şi acum... Apoi îi spusese nitam-nisam 
că ea nu valorează nici două parale în comparaţie cu 
Sarah... Ar fi trebuit să se aștepte la așa ceva. Bănuise 
întotdeauna că Kent Willoughby este un om crud și 
insensibil căruia îi plăcea să obțină un profit din orice 
situaţie. 

In loc să facă un pas în lături și s-o lase să plece, fără 
s-o mai facă să sufere, el îi aţinuse calea, aruncând-o în 
braţele disperării și umilinţei. 

Dar de ce-a făcut-o? In ce scop? Fără îndoială ca să se 
amuze... li era din nou foarte cald. Nici o adiere nu 
pătrundea prin hubloul deschis. Pusese în funcțiune 
ventilatorul. Elicea acestuia se învârtea deasupra patului 
ei fără nici un rezultat. Incepuse s-o doară capul cumplit. 
Își dădu cu puţină apă de colonie pe tâmple, luă două 
aspirine și începu să măsoare cabina în lung și-n lat. 

Niciodată până atunci nu mai urâse atât de tare pe 
cineva. Căci ea îl ura cu adevărat pe Kent Willoughby. 
Nici măcar o singură dată nu-l văzuse fâstâcindu-se, nici 
chiar în seara în care îl pălmuise. Doar o sclipire 
amenințătoare apăruse în ochii lui verzi, dar, în afară de 
asta, nu avusese nici o altă reacţie. Mereu elegant... în 
ciuda căldurii sufocante de afară... Mereu stăpân pe sine, 
calm, rezervat, arogant şi distant... Intreaga lui ființă 
exprima o indiferenţă totală atunci când îl rugase să nu-i 
mai adreseze niciodată vreun cuvânt! 

Aflase aproape din întâmplare despre existenţa unei 

femei frumoase cu părul roșcat, cu numele de Sarah. 
Acum înțelegea atitudinea glacială a lui Kent faţă de per- 
soanele de sex opus. Asta era arma lui, felul lui propriu 
de a se apăra. Se simţea în siguranță, în spatele măștii lui 
nepăsătoare. Nu se va mai lăsa niciodată dominat de 
slăbiciunea de a iubi pe cineva. 

Devenise imun datorită lui Sarah, care preferase să se 
mărite cu alt bărbat. Întreaga viață a lui Kent fusese afec- 
tată de acest eveniment. Această aventură din trecutul lui 
îi va rămâne gravată pentru totdeauna în memorie. În 
viitor se va teme de toate fetele cu părul roșcat care ar fi 
semănat, fie și foarte vag, cu iubirea vieţii lui. 

Karin se vârî sub cearșat. De fapt, îi era ciudă şi pe 
Sarah... În timp ce se străduia să doarmă, îşi puse o 
ultimă întrebare... o întrebare tulburătoare... În definitiv, 
ce putea ea să-i reproșeze lui Sarah...? 

Cu ce o deranja pe ea această necunoscută pe care 
n-o va întâlni niciodată în viaţa ei?... 

Trecuseră probabil trei ore. Karin se trezi brusc 
tresărind. În ciuda efectului de somnifer al aspirinelor. 
Atmosfera era sufocantă. Nu numai că în cabină era o 
căldură insuportabilă, dar aerul mai avea și un miros 
înţepător... asemănător cu acela produs de un 
incendiu... 

La bordul Arianei se declanșase un incendiu! Sări din 
pat, își puse repede un halat și se năpusti spre ușă. 

Acum era din nou stăpână pe sine. Pe coridor 
domnea o stare de confuzie generală. De pe puntea de 
deasupra capului ei se auzeau zgomote de pași și de 
voci... fraze scurte ale pasagerilor înnebuniţi de spaimă, 

câteva ordine rostite pe un ton hotărât... Aruncă o 
privire spre hublou. Marea, neagră ca smoala, se întin- 
dea la nesfârșit. Sub picioare simţi vibrația produsă de 
activitatea motoarelor. 

In ușa ei bătu cineva. Karin își strânse mai tare cor- 
donul halatului înainte de a deschide. In faţa ei apăru 
Kent, cu o înfățișare de nerecunoscut. 

— Imbracă-te repede! îi ordonă el cu asprime. Ia-ti și 
o haină mai groasă... Nu uita mai ales haina groasă! 

— Dar... de ce? 

Începuseră să-i clănțăne dinţii, în ciuda căldurii 
excesive. 

— O să ai nevoie de ea. Peste câteva ore va fi foarte 
frig. Vor fi lăsate în apă bărcile de salvare. 

El o împinse cu un gest violent. 

— Grăbeşte-te! 

— De ce? 

El oftă, enervat la culme. 

— A izbucnit un incendiu. N-ai simţit nimic? 

O aşteptă pe culoar. Cu mintea încețoșată, Karin 
acționa ca un automat. Mâinile i se mișcau fără voia ei. 
Își puse o rochie care se găsea pe spătarul unui scaun și 
înhăţă în fugă o haină matlasată. 

După ce se îmbrăcă, deschise uşa. Willoughby făcu 
un semn din cap în chip de aprobare. 

— Halatul de casă nu ti-ar fi fost de nici un folos la 
bordul unei bărci de salvare. 

O luă de braţ și o conduse spre punte. Karin nu-și 
putu stăpâni un strigăt de groază atunci când constată 
dimensiunile dezastrului. Nu o impresionaseră atât 

flăcările portocalii care cuprinseseră prora vasului, cât 
mai ales panica din rândurile pasagerilor. 

„Mai întâi femeile și copiii”... Karin crezuse întot- 
deauna în această formulă. Cât de naivă fusese! 

Pe cerul de un negru catifelat străluceau stelele și 
Ariane își vedea mai departe de drum. Femeile urlau de 
groază. Din cauza îmbulzelii, copiii se trezeau despărțiți 
de părinţii lor. Chiar lângă Karin, un bărbat bondoc, 
îmbrăcat într-o pijama în dungi și cu un halat din satin, 
era cuprins de o adevărată criză de isterie. Se zbătea cu 
disperare ca să-și croiască drum printre pasageri. Inne- 
buniti de spaimă, oamenii se năpusteau în toate părțile, 
gata să se arunce peste bord. Toată lumea uitase de 
instrucţiunile în caz de accident. Și totuși comandantul 
organizase, înainte de plecarea navei, o repetiţie a 
manevrelor ce trebuiau efectuate într-o asemenea 
situaţie... 

Dar acum nimeni nu se mai gândea la dispoziţiile 
legate de siguranța navei. Fiecare se lupta să-și salveze 
propria viaţă. 

Karin înţelese curând motivul agitaţiei. Incendiul nu 
se afla încă sub control... Pierduţi cum erau în mijlocul 
oceanului Indian, pasagerii aveau o singură scăpare: 
bărcile de salvare. Toţi voiau să ajungă la una din aceste 
ambarcaţii fragile și să se îndepărteze cât puteau de 
repede de pericol. Nu mai aveau timp să se gândească și 
la oamenii de lângă ei. 

Uluită, Karin se agăța de braţul lui Kent. Încă nu se 
trezise de- -a binelea. Se întrebă dacă nu cumva visa... 
Aruncă o privire disperată în jurul ei. 

— Dar doamna Makepiece...? întrebă ea deodată. 

Kent se grăbi s-o liniștească. 

— S-a urcat deja într-o barcă. Roland, servitorul meu, s-a 
ocupat de ea în timp ce eu mă aflam în drum spre tine. 

El nu-i explică motivul pentru care, în pofida peri- 
colului la care se expunea, se dusese s-o ia din cabina ei. 
Cu un calm desăvârșit, o conduse spre un bord al 
vaporului, deși în jurul lor agitația era din ce în ce mai 
mare. Câteva minute mai târziu, auziră în spatele lor un 
glas vesel, cu un ușor accent provincial. Karin nu-l 
recunoscu pe individ pentru că era ameţită... Se simţi 
ridicată de două braţe puternice și urcată pe un fel de 
scară. I se ordonă să-și dea drumul în jos. Execută 
comanda și se trezi stând în picioare într-o barcă ce se 
legăna la cea mai mică atingere. 

— Stai jos și nu face nici o mișcare! 

De data asta recunoscu vocea lui Kent Willoughby. Se 
ghemui lângă o grămadă de colaci de frânghie. Tremura 
din toate mădularele. Se uită la apa neagră și liniștită. 
Vocile de pe punte se auzeau din ce în ce mai slab. 
Flăcările de la prora vaporului nu se mai vedeau. Nu mai 
zăreau nici un alt vas în preajma lor. Își miji ochii, ca să 
vadă mai bine... Nimic... 

Incepea să-i fie din ce în ce mai frică. Rămăsese pe 
loc, nemișcată, aşa cum i se ordonase. Nu venise nimeni 
lângă ea. Deodată în faţa ei își făcu apariția, Roland. 

— Totul e-n regulă, domnişoară? 

Se uită curios în ochii ei. 

— ... Vine și stăpânul imediat. Acum dă o mână de aju- 
tor pe vapor. 

— O mână de ajutor? Ă 

Chiar în clipa aceea apăru Willoughby. li ordonă lui 
Roland să dezlege parâmele bărcii. 

— N-am reuşit să fac nimic. Nu vor să asculte de 
nimeni. 

Dădu din cap, cu o expresie mohorâtă pe chip. 

— „Sunt atât de înnebuniţi, încât se comportă ca o 
turmă de oi. De fapt, incendiul va fi repede stins. Totuși, 
nu ne putem asuma nici un risc. Singura soluţie e să 
rămânem aici. Poate vom reuși să salvăm pe cineva din 
mare. Trebuie să fim pregătiți să ne depărtăm foarte 
repede, în cazul în care incendiul se va extinde. Hai să 
plecăm Roland. 

— Am înţeles, căpitane. 

Roland, care făcuse armata la marină, se distra de 
minune, deși situaţia în care se găseau era destul de tragică. 

Kent se aşeză lângă Karin. Se scotoci prin buzunare și 
scoase tabachera de argint. Din fericire, o umpluse cu 
puţin timp în urmă... 

— Pot să-ţi ofer o ţigară? îi propuse el pe un ton calm. 
Știu că nu fumezi prea mult, dar orice lucru are un început. 

Ea dădu din cap. 

— Nu, mulțumesc. 

Ii clănțăneau dinţii de frig. El găsi o bucată de prelată 
și i-o puse pe umeri. 

— E mai bine așa? 

— Da, îţi mulţumesc. 

— Dacă vrei, pot să-ţi împrumut haina mea. 

Incepu să-și descheie nasturii hainei. 

Karin refuză clatinând energic din cap. 

— Nu, nu! O să ai şi tu nevoie de ea. De altfel, o să mă 
încălzesc repede. 

— Eşti sigură? 

— Absolut. 

El dădu din umeri. Fură învăluiţi de o tăcere 
apăsătoare, întreruptă din când în când numai de 
rateurile motorului. In depărtare, deasupra lor, 
strigătele disperate se auzeau din ce în ce mai slab. 

In sfârșit, motorul porni. Roland îndepărtă ambar- 
caţia fragilă de flancurile Arianei. El și Kent scrutau 
întunericul nopții în cautarea naufragiaţilor. Mulţi din 
pasagerii cuprinși de panică săriseră peste bord încă de 
la declanșarea incendiului. Unii dintre ei se mai găseau 
probabil în apă. Totuși ei nu zăriră nici unul. In jurul lor 
se auzea zgomotul produs de motoarele celorlalte bărci 
de salvare. Reuşiră chiar să deslușească și câteva siluete 
în întunericul din jur. 

Flăcările din depărtare își mai reduseseră intensi- 
tatea. Pompierii de pe Ariane își dădeau toată silința să 
pună incendiul sub control. In curând se vor ivi zorii. 
Era foarte frig, mai ales după caldura sufocantă de la bor- 
dul vasului. Karin își înfășură mai bine prelata în jurul 
umerilor, silindu-se să nu mai clănţăne din dinţi. Kent 
s-ar oferi să-i cedeze haina lui, dacă o vedea în starea 
aceea. Dacă s-ar fi dezbrăcat, era sigură că s-ar fi ales cu 
o pneumonie. După o jumătate de oră, care i se păru 
fără sfârșit, cerul căpătă spre răsărit o nuanţă cenușie. 

Karin privi spre orizont. 

— In curând se va lumina de ziuă, constată ea. 

In loc de răspuns, Kent se mulțumi doar să dea din 

cap. Se uita, cu ochii mijiți, după Ariane. Se părea că se 
depărtaseră mult de ea de când se mai luminase puţin. 
Cerul se umplu de nori rozalii, gălbui și violeţi. Kent se 
întoarse spre Roland. 

— Am intrat în derivă. Ar trebui să verificăm direcţia 
curentului. În caz contrar, ne vom trezi de cealaltă parte 
a oceanului Indian înainte de răsăritul soarelui. 
Porneşte din nou motorul, Roland, și nu te opri până 
n-o să ne aflăm la mică distanţă de Ariane. Mi se pare că 
acum s-au mai liniștit lucrurile. Vom putea să cerem 
ajutor. 

— Din nefericire, lucrurile nu stau prea bine nici la 
bordul acestei ambarcaţiuni, domnule! 

Roland se agita în jurul motorului. 

— ... Sau am rămas în pană de benzină, sau s-a stricat 
ceva la el... După părerea mea, s-a terminat benzina din 
rezervor. 

Se uită împrejur ca un animal încolțit. 

— ... Dar în bidonul ăsta ce este, domnule? 

Kent luă recipientul şi-l agită cu putere. Din neferi- 
cire constată că era gol. Roland înjură printre dinţi și se 
uită la figura posomorâtă a stăpânului său. 

— Cine o fi avut ideea genială să aleagă barca asta? O 
avea măcar niște vâsle? 

— Sigur, domnule... Ah! Uitaţi acolo! 

Roland se năpusti asupra lor. 

— Din nefericire nu sunt decât două. În fine, sper să 
ne fie de folos ca să ne putem întoarce la vapor. El 
evaluă, ca un om cu experiență în domeniu, distanța pe 
care o aveau de parcurs. 

—... O jumătate de milă marină. Nu e chiar atât de mult. 

— In cazul ăsta, ar fi bine să nu mai pierdem timpul. 
Vâslește! 

Roland execută ordinul. O jumătate de oră mai târ- 
ziu, el încă mai trăgea cât putea tare la rame. Pe frunte îi 
apăruseră stropi de sudoare. Nu se găsea într-o prea 
bună formă fizică și gemea tot timpul din cauza efortu- 
lui. Cât despre Ariane, în loc să se apropie, dispărea 
treptat la orizont... 

Kent Willoughby luă situaţia sub control. Timp de 
încă o jumătate de oră, cu preţul unui efort supraome- 
nesc, încercă să ajungă la vapor. Dar totul fu în zadar... 
Ariane dispăruse cu desăvârşire... 

Karin stătea în continuare sprijinită de maldărul de 
frânghii, dar își dădu jos bucata de prelată și haina pe 
care și-o luase de pe vapor. 

In vremurile bune, cam pe la ora aceea, în fiecare 
dimineaţă venea un steward să-i aducă o ceașcă de ceai 
și un suc de mere. Uneori se mulțumea numai cu o 
banană dulce ca mierea. Dar alteori voia şi una și alta... 
Ce se va întâmpla oare cu toţi trei, dacă în orele 
următoare căldura se va intensifica? Nu aveau nimic cu 
care să se apere de soarele necruţător din emisfera de 
Sud... Ă 

Deodată, Kent se opri din vâslit. Iși aplecă fruntea pe 
genunchi, epuizat din pricina efortului. Apoi se întoarse 
spre Karin, cu un zâmbet forțat pe buze... 

— Aseară mi-ai spus că nu mai vrei să vorbeşti nicio- 
dată cu mine. Se pare că soarta a decis altfel. Zeii din 
ceruri n-au fost de acord. După umila mea părere, o să 


78 


E LS ai Îi 


Tera 
i -az z 
AEA re a DEA 


avem o groază de timp la dispoziţie ca să stăm la taifas... 
Bineînţeles, dacă o să avem chef de așa ceva... 

Roland începu să studieze o cutie de metal în care se 
găseau câteva alimente și bidoane cu apă. Cu o veselie 
falsă în glas, acesta îi propuse stăpânului său să-i per- 
mită să pregătească micul dejun. 

— Întrucât tot plutim în derivă, eu cred... De fapt nu 
ştiu dacă și dumneavoastră sunteţi în aceeași situaţie, 
dar eu unul sunt mort de sete! 

Tocmai se pregătea să ducă bidonul la gură, când își 
dădu seama că era pe cale să încalce cele mai elementare 
reguli de politețe. Ii întinse fetei bidonul de plastic. 

— Beţi dumneavoastră prima, domnişoară Hammond. 
După aceea, onoarea vă revine dumneavoastră, dom- 
nule. Eu pot să mai aştept un minut până să gust din 
şampanie. 

Zâmbi, cu ochii plini de şiretenie. 

— Sunt sigur că va fi excelentă, chiar dacă nu e destul 
de frapată! 

Niciodată în viața ei Karin nu mai avusese o zi atât 
de grea. Orele treceau una după alta. Pielea i se jupuise 
din cauza soarelui puternic. Ceafa, braţele și picioarele 
o ardeau. Nici nu se punea problema să se apere de 
soare cu bucata de prelată... I s-ar fi făcut mult prea 
cald. 

Cu ajutorul unei batiste pe care o găsise în buzunarul 
pantalonilor lui, Kent îi confecționase un turban, dar 
acesta nu-i fusese de nici un folos. Și el avea fața roșie 
din pricina razelor necruțătoare ale soarelui. Dar cu 
toate astea, Kent nu părea deloc afectat, spre deosebire 
de servitorul lui și de Karin. 

Buna dispoziţie a lui Roland se risipea pe măsură ce 
orele treceau. Și totuși nu-și pierduse curajul. Incercase 
să-i ajute prin orice mijloace. Incropise un adăpost din 
bucata de prelată, la prora bărcii. Tot scotocind pe sub 
băncile ambarcaţiei, dăduse peste un aragaz de voiaj. Le 
făcuse cafea și le deschisese o cutie de sardele în ulei. 

Containerul de metal mai conţinea și o mare canti- 
tate de ciocolată. Dar nici unul din cei trei naufragiaţi 
n-aveau chef de dulciuri pe canicula aceea... 

Nici măcar nu-și mai vorbeau, simțindu-se prea 
istoviţi și dezorientaţi ca să mai poată deschide gura. In 
primele ore ale dimineţii, Kent făcuse un mare efort ca 
să se poarte politicos față de Karin. Părea atât de 
speriată...! Dar spre prânz, ea adormise ca o pisicuță, 
ghemuită sub prelată. O privise îndelung, cu un aer 
posomorât. Părea atât de vulnerabilă, stând cu braţul în 
dreptul feţei și cu gâtul deja înroșit de soare. Și barca 
fragilă plutea tot în derivă... 

Ar fi fost total inutil să continue să vâslească, din 
moment ce nu aveau busolă. Habar n-aveau încotro tre- 
buiau să se îndrepte. Ariane dispăruse cu mult timp în 
urmă. Dacă la bordul acesteia revenise totul la normal și 
dacă radioul mai era în stare de funcţionare, ar putea fi 
transmise mesaje către toate navele... Poate că nu erau ei 
singurii pasageri care acționaseră pripit, fără să se gân- 
dească la consecinţe... 

Kent regreta amarnic faptul că se grăbise să plece. Ar 
fi trebuit să se informeze mai serios înainte de a-i 
ordona lui Roland să caute o barcă. Dar, firește, nu se 
gândise c-ar putea rămâne fără benzină. Nu avusese în 
vedere nici posibilitatea de a fi luaţi de curent... În con- 
fuzia generală, singura soluţie rezonabilă i se păruse 
aceea de a se depărta cât mai repede de Ariane... 
Incendiul s-ar fi putut extinde... In cazul ăsta, dacă s-ar 
mai fi aflat încă pe punte, n-ar fi mai avut nici O şansă să 
scape cu viaţă. 

Căci, pe mare, cea mai mare dramă o reprezintă 
incendiul. Nimeni nu reușește să scape, decât dacă are o 
barcă de salvare... 

Și Roland o privise pe Karin în timp ce dormea... Se 
simţea vinovat. Și totuși nu era vina lui că bidonul era 
gol... dar stăpânul lui îi purta pică. In fond, n-avea drep- 
tate... Acum se treziseră plutind în mijlocul oceanului 
Indian, având pe cap răspunderea pentru viaţa unei 
tinere. Va avea ea puterea necesară ca să facă față 
situaţiei? Atunci când se va trezi, va descoperi cumplitul 
adevăr. Cum va reacţiona? Va face oare o criză de 
nervi?... Nu... Domnișoara Hammond nu părea să fie o 
femeie capabilă de o asemenea reacţie. Avea un caracter 
prea autoritar și niște ochi mult prea inteligenți. Ii va fi 
frică... Dar în definitiv şi acesta este un sentiment firesc, 
inspirat de gândul că urma să petreacă o vreme plutind 
în derivă sub soarele dogoritor. Era însă sigur că nu-i va 
dezamăgi făcând o criză de isterie. ...De altfel, nu credea 
că se îndepărtaseră prea mult de ruta maritimă frecven- 
tată de vapoarele care mergeau spre Australia... 
Simţindu-se mai liniștit de această ultimă constatare, se 
gândi să-l convingă și pe stăpânul lui de faptul că nu e 
cazul să-și piardă speranţa... 

Vor fi găsiţi în câteva zile, doar trăiau în secolul 
douăzeci! Nu le rămânea altceva de făcut decât să 
aștepte liniștiți acest eveniment... 

— Peste cât timp? îl întrebase Kent posomorât... Au 
trecut deja atâtea ceasuri... 

— Da, dar... Oh! In sfârșit, știți foarte bine ce vreau să spun. 

Roland făcuse un gest spre oceanul nesfârșit. Ince- 

puse din nou să vâslească, însă eforturile lui disperate 
nu duceau la nici un rezultat. 

— ... Nu mai e ca pe timpuri, când naufragiaţii 
dispăreau pentru totdeauna. Doar trăim în secolul 
douăzeci... 

— Ştiu, mi-ai mai spus, îl opri Kent. 

— Da, domnule. 

— Şi totuși, încă nu mi-am pierdut orice speranţă. 

Pe buze îi apăruse un zâmbet forțat. Se îndreptă, tip- 
til, spre prora bărcii și se uită la Karin. 

— ... Mâine se va simţi rău din cauza arsurilor. Poate 
ar fi mai bine s-o trezesc... 

Puse o mână pe umărul ei și o zgâlțâi uşor. 

— ... Karin... 

Ea deschise ochii. Timp de câteva secunde, încercă să 
înțeleagă unde se află. Cine era omul acela aplecat 
asupra ei, cu ochii încercănaţi de oboseală și cămașa 
udă?... Se ridică brusc. 

— Unde suntem? Tot în... 

El încuviință cu un semn din cap. 

— Da. Chiar așa. 

Ea aruncă o privire în jur. Marea se întindea la ne- 
sfârșit. Își ridică o mână deasupra ochilor, ca să se apere 
de soare. Strălucirea apei o orbea. Peste puţin timp se va 
înnopta, dar era încă foarte cald. 

— Probabil că am visat. Se făcea că mă aflam la bordul 
Arianei şi doamna Makepiece mă întreba cum ar trebui 
să se îmbrace pentru cină. 

Nu-și putu stăpâni o grimasă de suferință. O durau 
toate membrele... 

— ... Mă... mă întreb unde s-o găsi acum? Ce s-o fi 
întâmplat cu ea?... 

— Sunt sigur că se află din nou la bordul Arianei. 

Kent se uită furios spre servitorul lui. 

— ... Şi am fi fost şi noi tot acolo, dacă un individ 
căruia n-o să-i dau numele n-ar fi încercat să ne demon- 
streze calităţile lui de marinar. 

Roland își stăpâni indignarea, cu prețul unui efort 
vizibil. 

— Peste vreo jumătate de oră se va face mai frig, 
domnișoară. O să aveţi cu siguranţă nevoie de pardesiu. 
Până atunci, bănuiesc că vă e sete. Pot să vă ofer ceva de 
băut? 

Ea sorbi o înghiţitură de apă călduță, fără nici un 
gust. Simţea pe buze gust de sare și limba i se umflase. 
Kent o privea îngrijorat. 

— Te rog să mă crezi că, dacă aș putea, aș face orice 
ca să-ţi ofer condiţii mai confortabile. Dar, din nefericire, 
e imposibil. 

— Stiu. 

— Mă aşteptam la o reacţie mai violentă din partea ta. 

Ea se sprijini într-un cot, fiind oarecum apărată de 
soare de umbra lui Kent. 

— ... Roland avea încredere în tine. M-a asigurat că nu 
ești tu femeia care să devină isterică. 

Ea îl privi cu o expresie gravă pe faţă. 

— O criză de nervi pe o barcă aflată în plin ocean 
Indian... n-ar servi la nimic, nu-i așa? 

Kent nu-și putu stăpâni un hohot de râs. Roland se 
întoarse triumfător spre stăpânul lui. 

— Aţi văzut? V-am spus eu. Nu vom avea nici o pro- 
blemă cu domnișoara Hammond... Am avut dreptate. 

Karin îi mulțumi printr-un zâmbet. 

— Ce bine ar fi dacă ai putea să prevezi viitorul cu 
aceeași siguranţă... Aventura asta ar putea dura la ne- 
sfârșit. După părerea ta, va veni curând cineva să ne 
salveze? 

Se uită atentă la Kent. El îi puse un braţ protector în 
jurul umerilor. O trase mai aproape de el și Karin își lăsă 
capul pe pieptul lui. 

— Da. Vor veni să ne caute, îi spuse el încrezător. 

— Şi dacă nu vor veni? 

— O să căutăm o insulă. Trebuie să fie vreuna în toată 
marea asta. 

Toţi trei se relaxară, simțindu-se ceva mai înviorați. 
Soarele dispărea încet la orizont. Uriașul disc portocaliu 
cobora în apele întunecate. Imediat aerul se mai răci. 
Stând în continuare cu capul pe pieptul lui Kent, Karin 
oftă. El își aprinse o ţigară. Ceva mai devreme le 
numărase. Orice s-ar întâmpla, trebuia să-și pună deo- 
parte câteva... 

Fură învăluiţi de întunericul nopţii. Pentru o clipă, 
Karin se simţi copleșită de o senzaţie de spaimă. Se agăţă 
de braţul lui Kent. El o strânse mai tare în braţe și-i șopti 
la ureche: 

— Nu te speria. Ochii ţi se vor obişnui repede cu 
întunericul... De altfel, curând o să apară luna. Peste un 
ceas se va face iar lumină, dar măcar în următoarele ore 
n-o să mai suferim de căldură. 

Roland se uită gânditor la aragazul de voiaj. 

— Pot să pun de cafea? Sau preferaţi să așteptați 
apariția lunii? 

— Da, mai așteptăm, îi spuse stăpânul lui. Măcar în 
felul ăsta nu riști să răstorni aragazul. 

In noaptea aceea, Karin dormi bine. Se ghemuise la 
pieptul lui Kent. Era singurul mijloc prin care puteau 
să se apere de frig. Fiind nevoit să stea într-o poziţie 
incomodă, Kent înţepenise de tot, dar nu se clintise din 
loc. Karin deschise ochii de câteva ori. Simţea că e priv- 
ită de cineva... Nu putea să fie Roland. El sforăia de zor 
la distanță de ei... Simţi pe ceafă răsuflarea caldă a lui 
Kent. 

Se trezi din nou chiar înainte de răsăritul soarelui. 
Barca se legăna pe valuri. Incepuse să bată vântul. Karin 
căzuse pe gânduri. Măcar dacă ar fi avut o velă! Ar fi 
putut s-o înalțe și să se lase mânaţi de vânt... Dar 
însoțitorii ei încă dormeau. Bratul lui Kent, de care-și 
sprijinise capul, toată noaptea, atârna acum moale lângă 
ea. El răsufla ușor... foarte ușor. 

Ce situaţie stranie! Se găsea în mijlocul unei mări 
necunoscute, în brațele unui bărbat pe care nu-l putea 
suferi... 

De cealaltă parte a bărcii, Roland sforăia în contin- 
uare. Se instalase sub motorul care nu le era de nici un 
folos și părea că se uită la cer... Parcă ar fi dormit cu ochii 
deschişi. 

Karin se ridică în picioare ca să privească în jur. Se 
culcă imediat la loc, pentru că era încă foarte frig. Fără 
voia ei, se apropie de Kent și-și puse capul pe umărul lui. 
Probabil că-l trezise, întrucât el îi șopti numele. 

— Karin...? 


- Da... 

Își înăltă capul spre el. 

Spre marea ei mirare, Kent începu să râdă. Deci se 
trezise de-a binelea! Sau avea o capacitate neobişnuită 
de a se dezmetici rapid. 

— Ţi-ai găsit o poziție comodă? se interesă el. 

I se părea foarte firesc să pună acea întrebare, 
deoarece mai aveau la dispoziţie câteva ore bune de 
somn... 

— Foarte comodă. 

Ea zâmbi, stânjenită. 

— ... Din nefericire, presupun că nu e și cazul tău. 

— Dimpotrivă, o asigură el. Niciodată n-am dormit 
mai confortabil. 

Îi atinse gâtul cu degetul. 

— ... Toate întâmplările astea mi se par fantastice, nu 
crezi? Dacă acum două zile ne-ar fi prezis cineva că vom 
avea parte de o asemenea aventură, nu l-am fi crezut nici 
unul din noi! 

— Crezi cumva în preziceri? 

El îi mângâie tandru părul roșcat... 

— Acum da. 

— De ce? 

— Odată am întâlnit o femeie ciudată. Asta s-a întâm- 
plat probabil la un cocteil sau la o petrecere oarecare. 
Mi-a spus să mă feresc de roșcovane şi de călătoriile cu 
vaporul. 

Îi luă o şuviţă de păr și și-o înfăşură în jurul degetului. 

—.... Dar tu nu ești roșcovană. Ai un păr minunat... minunat. 

Karin închise ochii, cuprinsă de o senzaţie stranie de furie. 

„Dar e mai puţin frumos decât cel al lui Sarah”, își 
spuse ea în gând. Ă 

Era un gând nesăbuit. In definitiv, Kent îi făcuse un 
compliment. 

Barca de salvare începu să se clatine. Vântul sufla mai 
tare decât de obicei. 

— De fapt, continuă Kent după câteva clipe de tăcere, 
nu-mi pare rău că te-am sărutat. A fost o experienţă 
interesantă... 

Karin nu-și dădu osteneala să răspundă. Probabil 
Kent își închipuia că doarme. La capătul celălalt al bărcii, 
Roland sforăia nepăsător. După ce va răsări soarele, nu 
vor mai putea să doarmă. Barca se legăna ritmic. Kent 
închise ochii și se cufundă într-un somn adânc. Se 
mirase și el de calmul care-l cuprinsese. Luase drumul 
Australiei ca s-o vadă pe Sarah. Acum nu mai era sigur că 
o va mai revedea vreodată... 

Toţi trei se treziră aproape în același moment. 
Pleoapele lui Karin se deschiseseră cu greutate după 
ce petrecuse ziua anterioară sub razele soarelui 
dogoritor. 

Visa... Avea în fața ochilor un spectacol magnific și 
pașnic. O insulă plină de verdeață, plutind parcă pe 
ocean. Valurile albăstrui udau plaja cu nisip fin. Apa 
lagunei era aproape transparentă. 

Dar nu! Nu i se năzărise! Descoperi acest lucru în 
aceeași clipă cu Roland. Servitorul aruncă de pe el buca- 
ta de prelată și scoase un chiot de bucurie. 

— Pământ! 

Willoughby se ridică repede în picioare și clipi din 
pleoape din pricina luminii orbitoare. Apoi mijii ochii. 
Pe figura lui indiferentă apăruse un zâmbet. 

— Vedeţi? V-am spus eu! Eram sigur că odată şi odată 
tot o să găsim o insulă! 

Cu entuziasmul unui școlar care pornește în prima 
lui excursie, Roland sări din barcă și se îndreptă spre 
plajă. Se întoarse curând spre ei, făcând un gest larg cu 
mâna... Puteau să meargă prin apă. Nu existau rechini 
prin preajmă. Tot felul de pești în culori vii înotau prin 
lagună, care semăna cu o minunată grădină acvatică în 
care se găseau alge ciudate și corali. 

Kent aruncă vâslele și apropie cât putu mai mult 
barca de uscat. Roland se uitase la ei ca să-și ajute 
stăpânul să împingă ambarcaţia pe nisip. Dar, înainte de 
asta, întinse brațele spre Karin. 

— O duc eu pe domnișşoara Hammond. N-are nici un 
rost să se ude la picioare. 

Kent se opuse, făcând un gest scurt din cap. 

— Nu-ţi face griji. Imi asum eu sarcina de a veghea 
asupra confortului domnișoarei Hammond. 

Roland se retrase dând din umeri. 

— Cum doriţi, domnule. 

Apoi, spre surprinderea fetei, el îi făcu cu ochiul. 
Willoughby o luă în braţe. 

— ... Mai devreme sau mai târziu oricum va fi nevoită 
să-și bage picioarele în apă. Sunt sigur că laguna asta ne 
va ţine loc de cameră de baie o bună bucată de vreme. 
Aici apa e liniștită și caldă. Cred că o să fac imediat o baie 
matinală... 

După ce termină de vorbit, Roland se ascunse în 
spatele unui tufiș plin de flori, fără să mai aștepte per- 
misiunea stăpânului său. Se dezbrăcă rapid și se aruncă 
în apă. 

Willoughby încruntă din sprâncene. 

— Prima lui grijă ar fi trebuit să fie aceea de a verifica 
dacă insula e locuită sau nu. 

Aruncă o privire îngrijorată spre jungla înverzită. 

— ... În definitiv, ar putea foarte bine să fie locuită. 

Karin se apropie de el și-l apucă de braț, cuprinsă 
brusc de panică. 

— Vrei să spui că... 

El zâmbi. 

— Nu, nu în vremurile noastre. Acum toţi sunt civi- 
lizati. Sau cel puţin așa mi s-a spus. Și totuși, în afară de 
ființele umane, am putea avea parte și de alte întâlniri 
neplăcute. 

Puse mâna pe braţul lui Karin și se uită spre muntele 
în formă de con care se înălța în faţa lor. Intreaga insulă 
era învăluită într-un nor de ceaţă. Soarele tropical urma 
să-l risipească în curând... Era un spectacol ireal, feeric. 
Prin perdeaua de ceaţă se zăreau niște pete uriașe în 
culori vii și niște frunze de palmier care se legănau 
datorită brizei din zorii zilei. 

Kent oftă satisfăcut. 

— Măcar aici am putea să găsim ceva de mâncare. 

Se întoarse spre Karin zâmbind. 

— ... Sper că-ţi plac nucile de cocos. 

— Nucile de cocos? 

— Da! Și bananele. Până la plecare cred că o să ţii 

regim. Dar, oricum, o să ai ce mânca. Ieri, pe la ora asta, 
nu prea mai eram sigur că se va întâmpla așa ceva. Iar 
azi-noapte nici atât. 

Ea se uită la el pe furiș. Tonul serios al lui Kent o 
mira. 

— E adevărat, era o situaţie îngrijorătoare, nu-i așa? 

Îşi întinse braţele arse de soare şi se strâmbă de 
durere. 

— Credeam c-o să mor de căldură... 

— La început și mie mi-a fost foarte teamă. 

Privirile li se întâlniră pentru o clipă. Karin începu să 
tremure, deși temperatura era în creștere. 

— Uneori naufragiaţii înnebunesc în bărcile de 
salvare. 

Ea lăsă ochii în jos. 

— ... Am fi putut să murim de sete și... 

— Mai aveam destulă apă ca să supravieţuim douăzeci 
şi patru de ore. 

— Numai douăzeci și patru de ore? 

Fl clătină din cap. 

— Cutia de metal... 

Făcu un semn spre barcă. 

— ... conţine o cantitate mare de alimente 
deshidratate și de ciocolată. Dar cine poate să mănânce 
aşa ceva când are gâtul uscat și limba umflată? 

Niciodată nu-l auzise vorbind atât de serios. Avea 
aerul că mai trăise cândva o asemenea aventură. Și de 
altfel, așa și era, după cum va afla Karin ceva mai târziu. 
Ea făcu ochii mari, îngrozită. 

— ... Eram tare îngrijorat pentru soarta ta, încheie el. 

Karin rămăsese fără grai. Scăpaseră ca prin minune 
de o moarte cumplită. Işi dădu seama deodată că se 
agăța cu disperare de braţul lui. Făcu o mișcare bruscă 
şi-i dădu drumul. 

— Oare există apă potabilă pe insula asta? 

Ea aruncă o privire îngrijorată în jur. 

— ... Cum ne putem asigura că e bună de băut? 

— Ín cel mai rău caz, o să ne astâmpărăm setea cu 
laptele din nucile de cocos. Dar, după părerea mea, vom 
descoperi repede și un izvor. Din cauza asta îi reproșez 
eu lui Roland că e superficial. A trăit vreme de patruzeci 
şi opt de ore fără să facă baie. Putea să mai aștepte puţin. 
Cu cât vom pleca mai repede, în căutarea apei potabile, 
cu atât va fi mai bine. 

Incepu să strige: 

— Roland...! Roland...! 

— Vin imediat, domnula Willoughby! 

Il auzeau pe servitor bălăcindu-se în apropiere. Kent 
strigă din nou la el: 

— Dar nu uita să te îmbraci! Mai știi unde ţi-ai lăsat 
hainele? 

— Da, căpitane! 

Roland plutea ca un dop pe apele transparente ale 
lagunei. 

— Ştiu că nu suntem singuri. Dar m-am gândit la 
toate! 

Le zâmbi fericit. 

— ... Pantalonii mi se vor usca foarte repede. 

Veni curând lângă ei. Karin îl privi cu invidie. 

— E bună apa? 

— E minunată, domnișoară! 

Ii făcu semn cu ochiul râzând. 

— Vreţi să faceţi şi dumneavoastră o baie? 

Ea încuviinţă fericită. 

— Cu cea mai mare plăcere! 

Se întoarse spre Kent, cu o privire rugătoare. 

— Oh... Te rog! 

— Bine, îi răspunse el. 

Kent inspectă tufișul în spatele căruia se dezbrăcase 
Roland. Reveni peste câteva minute și-i spuse lui Karin 
că se poate duce acolo. I se părea că n-o paşte nici un 
pericol... Apoi se hotări să se scalde și el. Timp de 
aproape un sfert de oră se bălăciră veseli, fiecare în 
câte un capăt al lagunei. Se simţiră cu adevărat bine 
pentru prima oară de la izbucnirea incendiului pe 
Ariane. 

Invioraţi şi relaxaţi, se duseră pe plajă după Roland. 
Acesta aprinsese aragazul de voiaj şi în aer plutea deja un 
miros delicios de cafea. [i salută pe fiecare ceremonios 
şi-i invită pe amândoi să ia loc și să se servească. Karin se 
aşeză pe jos. li era o foame de lup. 

Roland descoperise niște cutii de conserve. Atacară 
deci un mic dejun original pentru acea oră a dimineții, 
compus din fasole cu cârnaţi. Flămânzi cum erau, înfule- 
cară totul într-o clipă. 

Karin se dezbrăcase de toate hainele înainte de a face 
baie, dar atunci când și le pusese din nou pe ea, trupul 
îi era încă ud... N-avea prosop la ea ca să se poată 
şterge... Când Kent îşi aprinse ca de obicei ţigara după 
masă, iar apa de pe ea se evapora formând o aureolă 

aburindă. Dar căldura creştea cu fiecare minut care tre- 
cea. Soarele era acum în înaltul cerului albastru. Fură 
nevoiţi să se refugieze la umbra unui palmier... Copiosul 
mic dejun le dădea o stare de somnolență. 

— Ar trebui să explorăm împrejurimile, spuse Kent. 
Dar deocamdată treaba asta poate să mai aștepte. 

Se culcă pe spate şi se întinse cu voluptate. 

— ... Incă nu m-am trezit de-a binelea... 

Ii aruncă o privire cu subințeles fetei. 

. Și cu toate astea, am impresia că n-am dormit 
de-o săptămână. 

Și ca să-și dovedească buna-credință, începu să caște. 

. Roland, dacă nu mă trezesc într-o jumătate de 
oră, dă-mi un ghiont în coaste. Unul dintre noi trebuie 
să stea de pază. Stai tu primul, după care o să te schimb 
eu. 

— Bine, căpitane. 

Servitorul se scotoci prin buzunarele pantalonilor și 
scoase o pipă veche și un săculeț cu tutun umed. I le 
arătă lui Karin. 

— ... Nu vă deranjează dacă fumez, domnişoară? 

— Te rog. 

Se simţea puţin îngrijorată și nu prea îndrăznea să se 
cufunde într-un somn adânc. Erau trei. Va veni vremea 
când va trebui să stea și ea de pază... În cazul în care i-ar 
fi apărut dinainte vreun necunoscut, ar fi fost mult prea 
îngrozită ca să mai reușească să urle măcar. Totuși, când 
simţi că e pe cale să adoarmă, ea tinu să-și ofere serviciile... 

— Ar trebui să mă lăsaţi... 

Roland făcu un gest larg cu mâna. 

— Dormiţi, domnişoară, și nu vă mai gândiţi la nimic.. 
Dacă insula asta e locuită de canibali, o să am eu grijă de ei. 

— Ai vreo armă? se interesă Willoughby. 

In ochii lui Roland apăru o umbră de teamă. Aruncă 
o privire peste umăr. 

— Ah! Mi-aţi dat o temă de gândire cât stau de veghe, 
domnule. 

Karin era prea obosită ca să se mai gândească la even- 
tualele pericole. Dar chiar înainte de a adormi, se 
apropie uşor de Kent. El n-o văzu, dar o simți. 

— Dă-mi mâna... 

Stătea în continuare întins pe spate. Nu se întoarse 
spre ea. Niciodată nu-i va putea exprima întreaga ei 
recunoștință... Apucă mâna lui întinsă, așa cum un 
naufragiat se agaţă de un colț de stâncă. 

Roland își aprinsese pipa. Se sprijini de trunchiul 
unui palmier și se prefăcu că nu văzuse gestul spontan 
al fetei... Acum dormeau adânc amândoi. Roland îi 
privea visător. Mormăi câteva cuvinte în șoaptă. 

— Dacă ne vom salva vreodată, s-ar putea să... Dar e 
prea devreme să fac o asemenea afirmaţie. 

Karin dormi liniștită ore în şir. Și ar fi putut să mai 
doarmă, dacă visele nu i-ar fi fost întrerupte de niște 
şoapte nedeslușite. Reveni treptat la realitate și fu 
cuprinsă brusc de o senzaţie cumplită de groază. Era 
noapte... Unde se găsea? Ah, da... lângă ea, Willoughby și 
servitorul lui se certau. 

— Ce înseamnă asta? Roland, ţi-am cerut totuși să mă 
trezești peste o jumătate de oră. S-a făcut deja noapte! 

Se uită la cadranul luminat al ceasului. 

— ... Douăsprezece și un sfert! Am dormit toată ziua! 
Unde e Karin? 

Incepu să caute cu ochii prin întuneric. 

— Sunt aici, îi răspunse ea aproape în șoaptă. A 

Spre marea ei ușurare, îl simti apropiindu-se de ea. [i 
puse o mână pe umăr și o trase la pieptul lui. 

— Pentru o clipă am crezut... 

Roland îl întrerupse. 

— E douăsprezece și un sfert. Şi ce dacă? Ce rău am 
făcut? Nimic. Știu foarte bine că nu trebuia să adorm, 
stăpâne. Dar... deh... De vină e micul dejun. Nu mân- 
casem aproape nimic de două zile. 

— N-are importanţă! Nu trebuia să adormi. 

Karin se înfioră când auzi tonul furios al lui Kent. 

— ... Am eșuat pe insula asta. Nu știm încă dacă e 
locuită sau nu. De fapt, nu cunoaștem deloc locurile. 
Hotărâserăm să stăm de pază cu schimbul... Cu toate 
că eram obosiţi, trebuia să ne străduim să rămânem 
treji. 

Roland lăsă capul în jos, învins. 

— Da, domnule. 

Kent o strânse și mai puternic în braţe pe Karin 

— Dacă i s-ar fi întâmplat ceva domnișoarei 
Hammond... 

— Ími dau seama, domnule... Ă 

Auziră zgomotul pașilor lui pe nisip. li căuta prin 
întuneric. 

— ...Dar vă simtiti bine, domnişoară, nu-i așa? Aţi dor- 
mit bine, ca și noi? 

— Am dormit buștean! recunoscu ea. 

Se uită în sus, la stelele care străluceau departe, pe 
cer. În seara aceea păreau că sunt mai puţin strălucitoare 
decât de obicei. Nu mai era atât de frig. Un val de ceaţă 
se așternuse asupra insulei. Noaptea era acum 
înspăimântătoare. li era recunoscătoare lui Kent că o 
ținea la pieptul lui și dorea să i-o spună. Dar Roland 
ajunsese deja lângă ei... 

— Noaptea trecută nu era atât de întunecată, oftă ea 

Faţa nerasă a lui Kent se găsea la câţiva centimetri de 
a ei. 

— Ştiu. Sper că nu se schimbă vremea. 

Inspiră aerul încărcat de umezeală. Ă 

— ... Vântul nu mai bate din aceeași direcţie. In partea 
asta a globului ăsta e un semn rău. Poate să anunţe 
apropierea unei furtuni. 

— Un... un uragan? 

— E posibil. 

— Mi se pare că în regiunea asta i se spune taifun, zise 
Roland. 

Chiar în clipa aceea, primii stropi de ploaie căzură pe 
frunzele de palmier de deasupra capetelor lor în rafale. 
Aveau impresia că se află în apropierea unei avalanșe 
care se rostogolește de pe coasta unui munte. Karin se 
ghemui la pământ. Kent vru s-o apere aplecându-se 
asupra ei, dar furtuna făcea ravagii. Picăturile de ploaie 
amestecate cu grăunţe de nisip le zgâriau fețele. Ingro- 
zită, Karin se întoarse spre Kent și-și puse capul pe 
umărul lui. 

Întreg pământul părea cuprins de o criză de nebunie. 
Parcă un uriaș fantastic și invizibil se năpustise asupra 

lor, reversând găleți mari de ape asupra insulei, 
dezrădăcinând copacii și măturând jungla cu un vânt 
devastator. 

În depărtare se auzea zgomotul valurilor care se 
izbeau de recife. Pretutindeni în jurul lor copacii se 
prăbușeau la pământ smulși din rădăcini de către o forță 
necunoscută. Imaginea creată de uragan putea să-l 
îngrozească pe cel mai curajos dintre pământeni. 

Karin nu-și putea explica de ce, dar avea impresia că 
lui Kent nu-i era niciodată frică. Cât despre Roland, aces- 
ta părea a fi un individ robust care făcuse faţă cu succes 
unor evenimente mult mai dramatice... Probabil că 
temerile îl părăseau imediat ce trecea pericolul... Tânăra 
reușea cu greu să-şi ascundă spaima, Kent o strângea 
tare în braţe. Abia putea să mai respire. 

Erau înconjurați de vârtejuri de nisip și crengi smulse 
din copaci. Karin își simţea plămânii pe punctul de a face 
explozie. Cel mai mic efort de a inspira o gură de aer 
devenise o încercare dureroasă. Nu mai reușea nici 
măcar să-și înghită saliva. Incepuseră s-o doară oasele de 
la strânsoarea de fier a lui Kent. 

In cele din urmă, nemaiputând suporta, încercă să se 
elibereze din braţele lui. Kent reuși s-o prindă din urmă 
tocmai la timp. O forță să se întindă la pământ și se ros- 
togoli peste ea ca s-o apere de crengile care trosneau 
deasupra capetelor lor. 

Il auzi strigând la ea, încercând să acopere urletul 
vântului: 

— Ai înnebunit? Nu mai face nici o mișcare! Ai înţeles? 
E prea periculos. 

Își pierduse orice urmă de politețe din cauza furtunii 
dezlănţuite. Kent Willoughby redevenise bărbatul aro- 
gant şi autoritar pe care-l cunoscuse la bordul Arianei. 
Karin nu mai avea puterea să se lupte. Era în zadar... Era 
dominată din toate punctele de vedere. 

După multă vreme, vântul se opri. Ploaia încetă. 
Insula fu învăluită într-o linişte ciudată. Kent se ridică în 
picioare, se dădu puţin înapoi și o privi cu atenţie. 

— Te simţi bine, Karin? 

De cauza ameţelii, nu reuși să-i răspundă imediat. El 
se aplecă asupra ei îngrijorat. 

— ... Era gata-gata să te sufoc, dar n-am avut încotro. 
Am făcut-o spre binele tău. Sper că nu ești rănită. 

— Nu... bineînţeles... 

Reuși chiar să scoată un sunet răgușit, ce se voia a fi 
jalnica imitație a unui hohot de râs. 

— ... De altfel, n-ar fi avut nici o importanţă dacă m-aș 
fi rănit. Imi era mai frică să nu fiu luată pe sus de vânt! 
La un moment dat, am crezut că ne va ridica pe amândoi 
de la pământ! 

— Te înţeleg. 

Vorbea foarte serios. 

— Şi eu am simţit la fel. 

— Dar cel mai neplăcut a fost faptul că nu puteam să 
respir! 

— Nu e de mirare. 

O ajută să se așeze și o sprijini ușor de un trunchi de 
copac ... Unul din puţinii copaci care mai rămăseseră în 
picioare după furtună. 

— ... De fapt, eu am mai avut ocazia să trec printr-o 

aventură asemănătoare. În astfel de împrejurări, unica 
soluţie este să te întinzi la pământ, să-ţi protejezi capul 
și să aștepți... N-ai fi avut forța să te lupti până la capăt. 
Te-am apărat cât am putut mai bine. Din nefericire, cred 
că te-ai umplut de vânătăi. Adoptase un ton protocolar, 
de parcă își cerea scuze faţă de ea. 

— Nu e prea grav. Sunt mulțumită că s-a făcut în 
sfârșit linişte. 

Se repezi brusc spre el. 

— ... Sper că n-o să înceapă din nou, nu-i așa? 

— E puţin probabil. Uraganele se deplasează cu o 
viteză uluitoare. Putem fi liniștiți, coşmarul nu durează 
niciodată prea mult. Dar nu vom putea să evaluăm 
pagubele până mâine dimineaţă. E posibil ca acestea să 
fie destul de mari... 

Deodată își aminti de fidelul lui servitor. Aruncă o 
privire peste umăr. 

— Roland...? Unde ești? 

Acesta nu răspunse imediat. Se ridică de jos fără 
grabă și veni spre ei clatinându-se pe picioare. Curând se 
vor ivi zorii. Cerul începea să se lumineze treptat... Acum 
Karin și Kent reuşiră să-l vadă mai bine. Roland avusese 
mai puţin noroc decât ei. Avea o rană mare pe obrazul 
drept, era ciufulit, palid și abătut. Sângera abundent. 
Părul și genele îi erau pline de nisip. 

— Sincer să fiu, stăpâne, n-aș putea să spun că sunt 
într-o formă prea bună. Dar măcar sunt în viaţă. Și după 
cum văd, aţi scăpat și dumneavoastră. Bine că aţi fost 
aproape de domnișoara Hammond. Altfel cred că nu s-ar 
mai fi numărat printre cei vii. 

Își şterse faţa cu o batistă murdară. Karin vru să se 
ridice și să meargă spre el. Roland îi refuză ajutorul, 
sfătuind-o să stea jos ca să mai prindă puteri. 

— Dacă nu vine nimeni să ne caute în seara asta, am 
de gând să găsesc un adăpost solid, spuse el... O grotă 
de exemplu. N-aș avea curajul să mai trăiesc încă o 
noapte ca asta sub cerul liber. 

— Eu unul sunt mai mult ca sigur că noaptea 
următoare ne va prinde tot aici. 

Kent oftă adânc. 

— ... Ba mai mult... Va trebui să petrecem chiar mai 
multe nopți pe insula asta. Doar dacă n-o să avem un 
noroc nemaipomenit! 

Roland, amărât, își ştergea în continuare fata. Încet- 
încet își regăsea buna dispoziţie dintotdeauna. Adoptă 
un aer glumet. 

— Dar eu cred, stăpâne, că n-o să prea avem parte de 
acest noroc extraordinar. De fapt, există mai multe feluri 
de a interpreta norocul... De exemplu, tânărul acela, 
Tom Paget, care o însoțea pe domnișoara Hammond 
peste tot pe vapor, ar fi probabil încântat să se afle într-o 
asemenea situaţie! Singur pe o insulă pustie, împreună 
cu iubita lui... 

Se întoarse spre stăpânul lui cu o sclipire șireată în 
ochi, apoi se depărtă de ei... Cerul cenușiu se transfor- 
ma într-o uriașă pată portocalie. În sfârşit, răsărea 
soarele. 

— Mă duc să fac o baie, îi anunţă Roland. După aceea, 
în cazul în care alimentele noastre n-au fost luate de 
vânt, o să pregătesc micul dejun. 

Ca prin minune, cutia de metal scăpase neatinsă, dar 
barca fusese împinsă de vânt pe plajă și fusese oarecum 
apărată de o stâncă de pe faleză. Ambarcaţia fragilă, 
suferise puţine stricăciuni, care urmau să fie repede 
reparate. Cel puţin așa spusese Roland, după ce o 
inspectase de la un capăt la celălalt. Avea nevoie numai 
de câteva unelte și de o cutie de vopsea. Kent 
Willoughby era mai puţin optimist. 

Servitorul se grăbi să aprindă aragazul de voiaj. După 
ce mâncă, se hotărâră să cerceteze insula. După o 
noapte furtunoasă, peisajul se schimbase foarte mult. 
Kent era nerăbdător să afle dacă vor găsi ceva de mân- 
care pentru perioada pe care urmau s-o petreacă pe 
insulă. Era posibil să fie nevoiţi să rămână acolo câteva 
săptămâni... sau câteva luni! Și în afară de asta, aveau 
nevoie cu orice preț de apă potabilă. Rezervele lor erau 
pe terminate. 

In ciuda evenimentelor dramatice prin care tre- 
cuseră, toţi trei se simțeau în formă. Erau mai puțin 
obosiţi decât la sosire, cu o seară în urmă, după noaptea 
petrecută în barca de salvare. Nici nu era de mirare: 
dormiseră douăsprezece ore în șir înainte de a începe 
uraganul. 

Kent își freca tot timpul barba. Simţea nevoia să se 
radă. Dar trebui să se resemneze: nu putea să facă nimic 
cu părul scurt și des care-i acoperise fața. Peste puţin 
timp îi va creşte o barbă stufoasă. Se hotărâră să facă toţi 


102 


E Ea ai Îi 


Sita none E e Dea 


trei baie înainte să înceapă a face planuri pentru ziua 
aceea. N-aveau prosoape ca să se șteargă, dar soarele 
urma să rezolve problema în câteva minute... 

Karin împrumută de la Roland un pieptăne ca să-și 
descâlcească părul. Regreta că n-avusese prezența de 
spirit de a-și lua poșeta atunci când plecase de pe Ariane. 
Acum ar fi avut măcar o perie de păr şi o oglinjoară... dar 
şi rujul de buze. Se simţea ciudat de vulnerabilă fără acel 
accesoriu de machiaj... Cu o figură plouată, își contem- 
plă imaginea reflectată în apa transparentă a lagunei. 
Kent se apropie de ea pe nesimţite. Karin simţi că obrajii 
parcă-i luaseră foc. 

- O admiri pe noua domnişoară Hammond? S-ar 
putea ca specialiștii să nu fie impresionați prea plăcut. 
Mie însă îmi pari adorabilă. Dacă aș fi în locul tău, nu 
mi-aş face nici un fel de griji. Arăţi minunat și fără acele 
artificii... Ai încredere în mine. N-o spun ca să-ţi fac 
plăcere. 

Ea roși și mai tare. 

— Arăt groaznic! Vezi și tu, îi răspunse ea. 

Fl zâmbi. 

— In cazul ăsta, dă-mi voie să-ţi spun că mie îmi pari 
adorabilă atunci când arăţi groaznic. 

Privirile li se întâlniră. Cenușiul ochilor ei se contopi 
cu verdele ochilor lui. Copleșită de rușine, Karin se 
întoarse cu spatele la el. Dar nu zâmbetul lui Kent îi 
provoca acea stare de stânjeneală. El o tachina cu tan- 
dreţe și dădea dovadă de o mare blândeţe faţă de ea... Și 
nu se datora nici faptului că nu-i plăcea să se simtă în 
inferioritate în faţa unui bărbat plin din calităţi. Era 

vorba de un sentiment mult mai profund... Vreme de 
două nopţi dormise liniștită... în braţele lui! 

Nu va putea uita niciodată felul cum o privea atunci 
când se trezea dimineaţa. Era o privire intensă, însă 
extrem de blândă. Karin se simţea mică și vulnerabilă. Și 
totuși făcea tot timpul eforturi disperate ca să-și ascundă 
sentimentele... 

La început Kent i se păruse un om nesuferit; apoi îl 
urâse... lar acum, era permanent la pândă, conștientă în 
orice clipă de prezenţa lui în preajma ei... E adevărat, 
Kent și servitorul său erau singurii ei prieteni pe parcur- 
sul acelei aventuri tragice. Dar ăsta nu era singurul motiv 
al tulburării sale... 

Fără ei ar fi fost pierdută. Totuși, dacă Roland nu s-ar 
fi aflat acolo, ar fi putut să ducă o viaţă normală. Dar 
dacă, dimpotrivă, Kent Willoughby ar fi lipsit, ea ar fi 
suferit... S-ar fi simţit părăsită și dezorientată. Se înfioră 
numai la gândul că așa ceva ar fi fost posibil. 

Nu i-ar fi trecut niciodată prin minte să se strecoare 
noaptea lângă Roland și nu i-ar fi permis acestuia să-i 
cuprindă talia cu brațul. Nu i-ar fi suportat nici 
răsuflarea caldă pe ceafă. 

Dacă ar fi rămas singură cu Roland, ar fi stat lângă el, 
dar la oarecare distanţă... Ar fi făcut întotdeauna în așa 
fel încât să existe un spaţiu respectabil între ea și servi- 
tor. Mai ales după căderea nopții. 

Fără îndoială că Roland ar fi înţeles perfect situaţia. 
N-ar fi fost nici jignit, nici supărat. Ar fi acceptat regulile 
impuse de tânără, în măsura în care ea n-ar fi încercat să 
sublinieze astfel diferenţele de clasă dintre ei. 

Atitudinea ei n-avea nici o legătură cu statutul lor social... 

Acum stătea în faţa lui Kent, sub soarele ucigător al 
dimineţii. Și el se gândea la schimbarea care avusese loc 
în relaţia lor. Karin se simţea timidă și stângace ca o 
şcolăriță. 

Era ridicol! De altfel, peste câteva zile va veni cine- 
va să-i salveze şi situaţia va reveni la normal. După ce se 
vor întoarce în lumea civilizată, își vor relua obiceiurile 
de odinioară. Kent va fi din nou arogant și autoritar faţă 
de ea, așa cum fusese la bordul Arianei, iar Karin nu 
pregeta să-și exprime răspicat dezaprobarea... 

Dar deocamdată încheiaseră un fel de acord tacit, de 
care erau conştienţi amândoi. Karin se comporta ca și 
când nu l-ar mai fi întâlnit niciodată înainte. Cât despre 
Kent, severitatea acestuia dispăruse, iar ochii lui nu mai 
exprimau dispreț și răceală. Dimpotrivă, se purta cu ea 
ciudat de atent și de tandru... Cam cum s-ar purta un 
frate cu sora lui mai mică. 

El o apucă pe Karin de umerii firavi și o zgâlțâi ușor. 

— De ce ești îngrijorată de felul cum arăţi? Mai 
degrabă tu ar trebui să te plângi de cum arăt eu! 

Își luă mâinile de pe umerii ei și îşi frecă barba. 

Karin începu să râdă. 

— Îţi stă bine așa. 

Își lăsă capul într-o parte și-l privi în ochi cu un aer 
răutăcios... 

Ba mai mult: barba asta mi se pare că-i 
îmbunătățește imaginea! 

— Serios? 

Ea încuviinţă. 

— Îți dă un aer de... viking. Un aer viril. 

Acest compliment nu păru să-l mulțumească. 

— Deci înainte... 

— Inainte era cu totul altceva. 

El o prinse de mâini și o trase la pieptul lui. 

— Fii atentă, fată dragă. Fereşte-te de un bărbat lipsit 
de rafinamentele unui mediu civilizat... Un gentleman n-ar 
îndrăzni să încalce regulile de bună-cuviință într-un loc 
minunat... Dar pe o insulă pustie... 

Ea își lăsă ochii în jos. 

— Ce vrei să spui, domnule Willoughby? 

— Kent, o corectă el. Repetă... Kent! 

— Kent. 

El zâmbi. 

— Pentru prima oară în viaţă, acest nume mi se pare 
drăguţ... Dar Karin e adorabil. Da, adorabil. 

O sili să-și ridice capul spre el. 

— ... Karin... te sfătuiesc să nu-l ispiteşti vreodată pe 
un bărbos pe o insulă pustie... Și acum, să mergem... 
Roland ne așteaptă. Vom începe să explorăm insula. 

Merseră aproape toată dimineața. Dădură ocol 
insulei, apoi se aventurară cât mai mult posibil în interi- 
orul ei. Avuseseră mare noroc: ambarcaţia fragilă îi 
lăsase într-un mic paradis de verdeață. 

Văzură tot soiul de plante tropicale, flori de culori vii 
și fructe exotice. Copacii erau plini de păsări care 
țâșneau din tufișuri pe neașteptate și scoteau tipete 
stridente. Penajul lor pestrit brăzda cerul albastru. De 
câteva ori Karin se aruncase speriată în braţele lui Kent. 
În ciuda zâmbetelor cu subinţeles și a comentariilor 

ironice ale lui Roland, Kent o apăra și o liniştea pe un 
ton blând. Auziră adesea ţipete de cimpanzei deasupra 
capetelor lor, dar nu avură ocazia să vadă nici unul de 
aproape. Kent găsi niște urme lăsate de mistreți... Ar fi 
fost preferabil să nu se întâlnească cu ei. 

Folosindu-se de niște crengi rupte, puteau să ajungă 
la nucile de cocos ascunse între frunzele palmierilor. Nu 
aveau să moară de foame, căci în junglă existau o 
mulțime de banane. Dar erau siguri că acel regim vege- 
tarian li se va părea destul de fad după o vreme... 

Roland descoperi o varietate tropicală de cartofi 
dulci, dar și nişte ciuperci. Kent le atrase atenţia că s-ar 
putea să fie otrăvitoare și ar fi riscat să mănânce din ele... 
dacă nu vor fi forţaţi de împrejurări. 

Karin nu putu să-și ascundă uimirea în faţa 
numeroaselor specii de orhidee întâlnite în drumul lor. 
Ea culese o mulțime de flori, dar fu nevoită să renunțe 
repede din cauză că mâinile îi deveniseră lipicioase. Se 
opri în faţa unei flori de culoare stacojie, în formă de 
goarnă, asemănătoare unei flăcărui tremurânde. Dar, 
din nefericire, nu reuși să ajungă la ea. 

Cu urechea permanent la pândă, Kent înregistra și 
cel mai mic sunet neobișnuit. In sfârșit, găsiră și apă 
potabilă. Era un izvor săltăreţ care forma un pârâiaș ce-și 
rostogolea vesel apele la vale. 

Roland sorbi imediat câteva înghiţituri, apoi umplu 
cele două recipiente de plastic pe care le luaseră cu ei. 
De-acum încolo, principala lor problemă era rezolvată: 
vor avea mereu apă de băut. 

Dar ce ascundea oare jungla aceea luxuriantă? Era 

imposibil să se pătrundă mai adânc în ea. De altfel la ora 
aceea soarele începuse deja să apună și deci nu mai era 
cazul să facă o asemenea încercare. Copacii se înălțau 
spre cer, uriași și maiestuoși, amintindu-i lui Karin de 
turlele catedralelor pe care le vizitase. 

Tufișurile înflorite umpleau aerul cu parfumurile lor 
ameţitoare. Cam pe la jumătatea zilei, căldura umedă li 
se păruse aproape de nesuportat. Trebuiseră să se lupte 
și cu tântarii. Karin era rareori mușcată de insecte, însă 
cele de pe insulă erau probabil de un soi mai special. 
Avea braţele și picioarele pline de zgârieturi, iar rochia i 
se rupsese în mai multe locuri. 

Ajunseră, în sfârșit, pe plajă. Atunci când Karin 
observă cum arată, se îngrozi... Tivul rochiei îi atârna 
până la glezne. In cazul în care nu erau salvaţi curând, 
nu mai avea nimic de îmbrăcat în zilele următoare! 

Aruncă o privire spre Kent. Oare observase că avea 
hainele zdrenţuite și părul încâlcit? In timpul expediției, 
ea nu rezistase tentatiei de a mânca tot felul de fructe 
necunoscute. Le mai simţea și acum dulceata pe buze. 

Intâlni privirea plouată a lui Kent, care clătina încet 
din cap. Unul din cracii pantalonilor era sfâșiat de sus 
până jos. li zâmbi cu tristeţe. 

— Am avea nevoie de câteva ace de siguranță dar, din 
nefericire, n-avem așa ceva... 

Roland arăta cel mai bine dintre toţi. Avea un instinct 
infailibil de a scăpa neatins din orice situaţie dificilă. 
Când își făcu apariţia pe plaja cu nisip fin, își duse mâna 
la ochi pentru a se apăra de soare, și studia stânca uriașă 
care străjuia faleza. Lumina slabă a apusului i se reflec- 

ta în ochi. Fascinat, Roland spuse că a doua zi de 
dimineaţă va începe să exploreze acea pantă abruptă. 
Poate va găsi niște grote care să le servească drept 
adăpost... Se întoarse spre Karin și Kent. 

— Dacă tot suntem condamnaţi să rămânem aici pen- 
tru o vreme, trebuie neapărat să ne găsim un acoperiș 
deasupra capului. Domnișoara Hammond merită un loc 
mai confortabil, în care să se poată odihni... 

Se uită câteva clipe la fată, care era istovită de pe 
urma excursiei. Se ţinuse după ei, târându-și cu greu 
picioarele pe drumul de întoarcere... 

— Și în afară de asta, în cazul în care va izbucni un alt 
uragan vom avea nevoie de un adăpost solid. Aseară am 
avut un noroc chior. 

— Ai dreptate, îl aprobă Kent. 

Se întoarse și el spre Karin, care șchiopăta ușor. Avea 
sandalele sfâşiate de pietrele ascuţite. El întinse mâinile 
spre ea propunându-i s-o ducă în brață, dar ea refuză. 

— Nu e nevoie. Doar că ziua a fost un pic cam lungă, 
asta-i tot. 

— Așa e. A fost mult prea lungă pentru tine. 

O prinse de braţ ca s-o ajute să parcurgă și ultimii 
metri de drum. Avea un aer foarte grav. 

— ... Imi pare rău că te-am făcut să suferi atât de mult. 
Nu meritai aşa ceva. 

Ea ridică privirea spre el, zâmbind. 

— Uneori asemenea momente mă amuză, dar alteori nu. 

Roland se întoarse spre ei. 

— Nu fiți îngrijorată, domnişoară. Situaţia asta n-o să 
dureze la nesfârșit. Până la urmă tot o să vină cineva să 

ne salveze. În definitiv, putea fi și mai rău. Cel puţin am 
găsit apă potabilă și fructe... Mâine ne vom găsi și un 
adăpost mai bun. Trebuie să existe niște grote pe-aici. 
Adineauri mi s-a părut că am zărit o crăpătură în faleză. 
O să verificăm mai pe îndelete mâine dimineaţă. 

— O să verifici tu, spuse Kent cu un glas aspru. 
Domnișoara Hammond trebuie să se odihnească. O dor 
picioarele. 

In cele din urmă, ajunseră la locul de unde plecaseră. 
Kent o invită pe Karin să se așeze și îngenunche lângă ea 
ca să-i examineze rănile. Inmuie o batistă în apa lagunei 
și începu să-i curețe zgârieturile. Karin se strâmbă de 
durere, deoarece sarea din apa mării îi producea usturi- 
mi. Totuși spuse că acesta era unicul mijloc la îndemână 
pentru dezinfectarea rănilor. 

Părea din ce în ce mai posomorât. 

— ... Karin nu poate să rămână aici singură. O să stau 
cu ea. 

— Am înţeles, stăpâne. Ă 

Roland se agita în jurul aragazului. li era foame. 
Deschise o conservă de fasole și una de cârnaţi. Karin 
începea să se cam sature de meniul acela invariabil. 
Acum vederea mâncării aburinde îi producea greață. S-ar 
fi mulțumit doar cu câteva fructe proaspete. Cel puţin în 
seara aceea... Mâncă două banane dulci și luă o ceașcă 
de cafea calduţă... Nu îndrăzneau să folosească prea 
mult aragazul... În cele din urmă, cu puterile refăcute și 
relaxată, se întinse cu faţa în sus. 

Era unul din momentele cele mai plăcute ale zilei. 
Soarele apunea la orizont, dar nisipul era încă fierbinte 

şi urma să rămână la fel până spre dimineaţă. Kent își 
întinse pardesiul pe jos și împături prelata, făcând din ea 
o pernă. 

— Ti-am pregătit patul. Culcă-te... 

li vorbea cu un glas blând, ca și cum s-ar fi adresat 
unui copil. Pe buzele lui apăru umbra unui zâmbet. 

— Atunci când dormi, mai uiţi de griji. 

Dar Karin se trezi peste o oră. Aruncă o privire în 
jurul ei. Kent fuma una din ultimele lui ţigări, stând 
sprijinit de trunchiul unui copac. Privea marea fără s-o 
vadă, cu trăsăturile feţei încordate. De ce oare nu-și 
urma propriul sfat? Un somn profund i-ar fi prins foarte 
bine... 

Era noapte, dar pe cer, acolo unde ultimele raze ale 
soarelui se scufundaseră în apele întunecate, mai stăruia 
o dungă de lumină. Deasupra capetelor lor străluceau 
stelele, ca niște ciorchini de diamante, așezați pe o 
bucată de catifea neagră. In depărtare, valurile se izbeau 
de stânci îngânând un cântec monoton. Stând cu ochii 
deschiși, Karin se întreba cât va mai putea dura aventura 
pe care o trăiau. Fu cuprinsă de un sentiment de derută. 
Se uită pe furiș spre Kent. Avea umerii lăsaţi. Nici măcar 
nu mai încerca să-și ascundă îngrijorarea. 

— De ce nu încerci să dormi? îl întrebă ea în șoaptă. 

Foarte aproape de ei, Roland începuse deja să 
sforăie. Karin nu voia să-l trezească. 

— ... Cât este ceasul? 

El se întoarse spre ea și se uită la ceas. 

— Zece. 

— Numai atât? 

Ea oftă adânc 

— Va fi o noapte lungă. 

— Se poate, dar probabil că ești obosită după excur- 
sia de azi. Am făcut o mulțime de kilometri pe jos! 

— Nu mă plâng. 

El se aplecă puţin spre ea. 

— ... Cum mai stai cu piciorul? 

— Acum mi-e mult mai bine. Mi-a trecut durerea. De 
fapt, nu mai Simt nimic. 

În ciuda întunericului, ea observă că el se încruntă. 

— Ar fi trebuit să insist. 

Deși mai avea puţine tigari, el o aruncă pe cea pe care 
o fuma, consumată numai pe jumătate. 

— ... Oh, Karin, cum să facem? Trebuie neapărat să te 
scot de-aici, să găsesc un mijloc prin care să plecăm de 
pe insula asta. 

— Da, dar cum? 

Ea se ridică într-un cot. Glasul îi suna ușor amuzat. 

— ... E mai bine aici decât în barcă. Și, cum pe bună 
dreptate a remarcat Roland, măcar nici nu riscăm să 
murim de foame. După câte se pare, suntem singuri pe 
insulă. 

— Așa credem noi, dar nu suntem foarte siguri. 

Ea aruncă o privire îngrijorată spre pădure. 

— Cel puţin așa sper! Nu prea m-aș bucura să dau nas 
în nas cu vreun băștinaș. 

— Totul depinde de... 

Ar fi vrut să adauge că existau mai multe triburi pe 
insulele din oceanul Indian, dar se opri la timp. 

— Dar nu te temi c-o să te întâlneşti cu vreo populaţie 
băștinașă, nu-i așa? Ne vor face vreun rău? 

= Nu. 

Incepu să-și studieze mâinile crispate așezate pe 
genunchi 

.. Ceea ce mă îngrijorează cel mai mult ești tu. Eşti 
prea tânără ca să fii pusă într-o astfel de situatie. În orice 
caz, cred că ai avea și tu dreptul la puţină intimitate. Aici 
nu te poţi bucura se așa ceva. Și eu nu pot să fac nimic, 
sau aproape nimic, ca să te ajut. Dacă eu şi Roland ne-am 
îndepărta ceva mai mult de tine, ai avea senzaţia 
neplăcută că ești total singură. Și nu am nici dreptul să 
te las fără protecţie. Așadar, va trebui să trăiești în com- 
pania a doi bărbaţi, doi străini, douăzeci și patru de ore 
din douăzeci și patru. Ceea ce nu-mi place deloc! 

— N-am de gând să mă plâng. 

li zâmbi, după care își puse capul pe prelată. 
Atitudinea lui Kent o mira. Nu și l-ar fi putut imagina 
niciodată atât de grijuliu faţă de confortul ei... 

. De altfel, nici tu și nici Roland nu mai sunteţi 
acum niște străini pentru mine. Am petrecut împreună o 
noapte întreagă pe o barcă minusculă... Am trăit toţi trei 
o aventură de neuitat. 

El aprobă făcând un semn din cap. 

— Din nefericire, asta nu ne rezolvă problemele. 
Poate nu ne mai consideri nişte necunoscuţi, dar ești 
obligată să trăieşti împreună cu noi. Când vrei să te 
piepteni, trebuie să împrumuți pieptenele lui Roland. El 
poate să se așeze în faţa ta și să se uite la tine cum îţi 
aranjezi părul. 


113 


CO al Se yozi: 
ei 


Îşi mușcă buza furios. Karin făcu ochii mari de 
mirare... Kent Willoughby se găsea într-o stare de agitaţie 
extremă! Şi asta din cauza ei! 

Pentru prima oară de când se cunoscuseră, Karin îl 
vedea pe Kent într-o stare de nesiguranță totală. Dintr-o 
dată, părea că devenise foarte vulnerabil și extrem de 
nefericit... Mergea de la un capăt la celălalt al plajei, 
frământându-se ca un leu în cușcă. Karin îl privea cu 
ochii plini de compasiune. El nu părea a fi observat că 
este urmărit. Avea trăsăturile feţei crispate. In cele din 
urmă, speriată de tăcerea aceea care devenise stânjeni- 
toare, tânăra gemu ușor. Kent tresări. 

— Imi pare rău, spuse ea. 

Mirat, el rămase nemișcat, apoi se întoarse spre 
Karin. Ezită puţin înainte de a se apropia de ea. 

— De ce? 

Ei i se păru că descifrează o anumită doză de furie în 
vorbele lui. 

Ce să-i răspundă? Cum să reacționeze în toiul nopții, 
faţă de omul acela rănit și furios? 

— Imi pare rău pentru tine... La bordul Arianei totul 
era în regulă. Nu faci parte din acea categorie de bărbaţi 
care își acceptă destinul fără luptă... La începutul 
călătoriei, ai făcut în așa fel încât să eviţi femeile. Cu 
excepţia doamnei Makepiece, bineînţeles, căci cu ea te 
simţeai în siguranţă. Pe mine mă tratai cu dispreţ. Acum 
te vezi nevoit să-ţi faci planurile în funcţie de mine, zi și 
noapte... Doamna Makepiece te-ar fi determinat s-o 
pornești înot spre zări necunoscute. Dar eu? Eu ce sen- 
timente îţi inspir? 

El o privi îndelung, de parcă nu-i venea să creadă ce 
aude, apoi îngenunche în faţa ei. 

— Nu ţi se pare c-ai cam luat-o razna? 

—N... nu. 

— Atunci înseamnă că ești prea naivă. Sau îţi place să 
se creadă că ești. 

— Nici măcar. 

— Ín cazul ăsta... 

Clătină din cap, apoi începu să râdă încet, ca să nu-l 
trezească pe Roland. 

— ... Acum trebuie să dormi! 

Puse un deget pe pleoapele fetei. Ea clipi. Mâna lui se 
plimbă pe faţa ei, mângâindu-i apoi pielea fină de pe 
gât... 

— Eşti un copil și copiii trebuie să doarmă mult... 
Închide ochii. 

Ea se supuse. 

El o mai mângâie câteva secunde și apoi oftă. 

— ... Dormi! 

Kent se trezi în zorii zilei. Atunci când Karin deschise 
ochii, Roland tocmai încerca să se ridice stângaci într-un 
cot. Willoughby privea spre orizont. Oare zărise vreun 
vapor în depărtare? Stăpânul lui avusese timp și facă şi o 
baie. Se îmbrăcase cu puţinele haine care mai erau în 
stare bună. Işi frecă barba, cu un aer gânditor. Roland 
sări în picioare și se năpusti spre Kent. Li se alătură și 
Karin, șchiopătând ușor. 

— Aţi văzut ceva, domnule? se interesă Roland entuziasmat. 

Karin își tinu răsuflarea în așteptarea răspunsului lui 
Willoughby. Şi totuşi, ea nu zărea nici o formă 
întunecată la orizont... Își puse deodată întrebarea cum 
s-ar simți ea în cazul în care Kent ar fi spus că a văzut un 
vapor. Ar fi fost oare ușurată că urmau să pună capăt 
acelei aventuri dramatice? Sau dimpotrivă ar fi fost teri- 
bil de dezamăgită? Işi petrecu restul zilei meditând la 
această dilemă. 

Dar Kent răspunse cu un glas aspru și tăios: 

— Nu, n-am văzut nimic. Nu e nimic de văzut. 

Roland dădu din cap dezamăgit. 

— În afară de apa mării, constată el posomorât, care 
se întinde cât vezi cu ochii! Dacă n-am fi dat peste pa- 
radisul ăsta de verdeață, ne-am fi aflat şi acum în derivă. 

Kent se întoarse spre servitorul său. 

— Mi se pare că în dimineaţa asta ar fi trebuit să 
explorezi coasta de vest a insulei. 

Kent reușea cu mare greutate să-și ascundă iritarea. 

— Cred c-ai face mai bine să pregătești micul dejun și 
s-o iei din loc, nu-i așa? 

Roland se uită la el uimit. 

— Bine, domnule. 

Ii răspunsese pe un ton docil. Se duse repede să se 
spele în lagună înainte să încălzească mâncarea... Și de 
data asta trebuiau să se mulțumească cu fasole și cârnaţi, 
udati cu o cafea insipidă. 

Karin aşteptă să se întoarcă el de la scăldat, înainte să 
se ducă și ea să se spele. Apoi, relaxată și bine dispusă, 
se alătură celor doi tovarăși de suferinţă care se aflau pe 
plajă. Pe drumul de întoarcere, rochia i se zvântase, dar, 
din cauza soarelui și a sării din apa mării, din albastru 
deschis, aceasta devenise aproape albă. Părul roșcat și 
ud îi încadra chipul delicat. Dormise foarte bine și ochii 
ei cenușii, puși în evidență de pielea bronzată, își 
recăpătaseră vioiciunea obișnuită. 

Kent o întrebă ce-i mai face piciorul rănit. Ea i-l arătă. 
Era aproape vindecat. li va rămâne drept amintire după 
acea aventură, cu o cicatrice lungă pe gleznă... 

— Ai avut noroc, îi spuse el. 

Facu un pas în lături și o rugă să se aşeze în faţa lui. 

— ... Eşti sănătoasă tun. Ar fi fost posibil se te 
infectezi. 

Roland se uită la Karin cu o privire admirativă. 

— Domnișoara Hammond nu numai că e sănătoasă, 
dar e și foarte curajoasă, dacă-mi permiteţi să fac această 
remarcă, domnule. N-am auzit-o să se plângă nici măcar 
o singură dată... 

Glasul i se însufleţi, pe măsură ce-și continua argumentarea. 

— La viaţa mea am avut ocazia să întâlnesc tot soiul de 
fete. După părerea mea, nici una din ele n-ar fi reușit să 
facă faţă acestui naufragiu ca domnişoara Hammond. Ele 
ar fi bombănit, ar fi gemut și s-ar fi... smiorcăit. Ar fi fost 
foarte neplăcut, nu-i așa, stăpâne? Și pentru dumnea- 
voastră şi pentru mine! 

Willoughby luă o banană și o curăţă de coajă furios. 

— Roland, te rog să ne scutești de amintirile astea din 
trecutul tău. Nu mă îndoiesc nici o clipă că ai cunoscut 
multe femei, dar noi n-avem chef să te ascultăm... Te rog să 
nu mai scoţi o vorbă despre acest subiect! Ne-am înţeles? 

Roland protestă. 

- Dar nu voiam decât să subliniez calităţile 
domnișoarei Hammond, domnule, dânsa... 

— Am înţeles, Roland. În cazul în care domnișoara 
Hammond ar fi considerat că e oportun să se plângă, 
asta nu i-ar fi rezolvat problemele. Văicăreala n-a fost 
niciodată de vreun folos cuiva!... dar de ce te 
încăpățânezi tu să faci mereu o cafea atât de infectă? 

Kent credea că are motive întemeiate să-și doje- 
nească servitorul. 

— Lichidul ăsta maroniu și călduț îmi provoacă greață! 

Şi, ca să-și sublinieze afirmaţia, vărsă conţinutul ceștii 
pe nisip. 

Roland îl privi uluit. 

— Nu prea vă înţeleg. Chiar dumneavoastră aţi spus 
mai devreme că văicăreala nu serveşte la nimic. Nu e 
vina mea că e cafeaua proastă. În primul rând că e de o 
calitate inferioară, și, în al doilea rând, nu îndrăznesc să 
fierb apa prea mult, din motive de economie. Butelia de 
aragaz, după părerea mea, stă să-şi dea ultima suflare. 

Kent binevoi să-și ceară scuze. 

— Îm pare rău, Roland. Știu că ti-ai dat toată silinta. 

Aruncă o privire spre Karin, apoi se întoarse spre el. 

— ... Când ţi-ai propus să explorezi și restul insulei? 
Dacă vrei, pot să caut eu grotele. Tu vei rămâne aici cu 
Karin. 

Privi din nou spre fată. Ea era preocupată în conti- 
nuare de cafeaua ei. 

— ... Cred că știu unde ar putea fi găsite și sunt mult 
mai în formă decât tine. Aseară păreai istovit. 

Roland nu răspunse imediat. Se mulțumi să înalțe din umeri. 

— Cum doriţi, domnule, răspunse el în cele din urmă. 

Karin se ridică în picioare și făcu câțiva pași înspre mare, 
apoi se întoarse la ei. Îi aruncă lui Kent o privire glacială. 

— De ce să nu vă duceţi amândoi? le propuse ea. Pot 
să rămân și singură. Nu mă paşte nici un pericol. Nu mi-e 
frică deloc. 

Își îndreptă umerii, înainte să continue cu indiferență 
prefăcută: 

— De altfel, în cazul în care mi-ar răsări în faţă din 

senin o hoardă de canibali cu gândul să mă răpească, 
prezenţa voastră nu m-ar ajuta cu nimic. Nu sunteţi sufi- 
cient de dotați ca să faceţi faţă salbaticilor, nu-i așa? 

Kent păru să-și recapete ca prin minune buna dis- 
poziţie. O privi îndelung, cu o sclipire malițioasă în ochi. 

— Nu fi chiar atât de sigură... De fapt, Roland a avut 
perfectă dreptate să-ți laude curajul. E adevărat că nu 
te-am auzit niciodată plângându-te de la începutul aven- 
turii noastre. Dar o fată ca tine nu-și poate permite să se 
sacrifice în felul ăsta. N-o să le dau voie în nici un caz 
canibalilor să te devoreze la micul dejun. O să rămân aici 
și o să mă ocup de tine nu numai sub clarul de lună, dar 
și în timpul zilei... 

Chipul i se crispă ușor. Karin se simţi tulburată de 
vorbele lui. 

Inarmat cu o bucată de ciocolată și cu un bidonaș cu 
apă, Roland se declară gata de plecare. Karin începu să 
facă ordine printre lucrurile rămase de la micul dejun. 
Spălă ibricul de cafea și ceștile, apoi le așeză în lada de 
metal a bărcii de salvare. 

După ce-și netezi fusta şi-şi trecu o mână prin păr, se 
uită după Kent. Acesta o privea iscoditor. Își prelungea 
plăcerea savurării ultimei țigări... Probabil că nu va mai 
fuma multă vreme de-acum încolo... Se aşezase pe o 
stâncă încinsă deja de razele fierbinţi ale soarelui... 

Infruntă privirea lui Karin, după care aruncă restul 
țigării în mare. Oftă adânc, înălță din umeri resemnat și 
se ridică în picioare. 

— Ce-ar fi să facem o baie? îi propuse el. 

Karin simţi că i se înroșesc obrajii... Până acum se 

aruncaseră întotdeauna în lagună pe rând... Nu aveau 
costume de baie. Dar în apă lucrul acesta n-avea nici o 
importanță. 

Cu ochii scăpărând de viclenie, Kent îi aruncă o 
provocare: 

— Stai liniștită. O să mă întorc cu spatele, În felul aces- 
ta O să-ţi poţi scoate cârpa aia căreia tu îi zici rochie. Îţi 
promit să nu intru în apă până ce n-o să înoţi câţiva 
metri mai departe. De acord? 

Ea încuviinţă făcând un semn din cap. 

— De acord... 

Se ascunse în spatele tufișului, ca în prima zi, și se 
dezbrăcă. În clipa în care se aruncă în apă, îl auzi tușind 
ostentativ. Tinea în felul acesta să-și dovedească buna- 
credință... Karin se lăsă învăluită de mângâierea călduță 
a apei și se întoarse pe spate ca să înoate. 

— Ne luăm la întrecere până la recif? Îţi dau zece 
secunde avans. 

— Măsura asta de precauţie mi se pare inutilă. N-am 
nevoie de ea, îi răspunse ea râzând. 

Abia termină de vorbit, că o şi luă din loc cu viteza 
fulgerului. 

Kent era un înotător desăvârșit, aşa că ajunse la recif 
înaintea ei. Se opriră pentru câteva minute, ca să asulte va- 
lurile care se izbeau de stânci. Picăturile de apă străluceau 
sub soarele orbitor ca o pulbere de diamante. Admirară 
îndelung toate culorile curcubeului pe care le reflectau... 

Karin își lăsă trupul să plutească pe apă, bucurându-se 
de acele momente unice. Niciodată nu mai fusese atât de 
fericită. In laguna aceea liniștită nici cel mai slab înotător 


121 


Oa Se yozi 
ei 


nu s-ar fi putut îneca. Cel puţin așa credea ea... Douăzeci 
de minute mai târziu simţi o furnicătură ciudată la 
piciorul stâng. La început crezu că era vorba despre o 
meduză. Dar după aceea, înțepăturile se propagară de-a 
lungul întregului picior, care începu să-i amorțească... 
Speriată, Karin strigă spre Kent: 

— Mi s-a pus un cârcel! 

Fl fu lângă ea într-o clipită. 

— Poţi să ajungi la plajă? 

— D... da, cred că da... 

Dar vorbele îi muriră pe buze. Kent îi ordonă să se 
agațe de gâtul lui... fără să-l bage la fund, dacă era posi- 
bil... şi o târî după el până la plajă. Acum piciorul stâng 
îi provoca o prea mare suferință ca să se mai poată spri- 
jini pe el, iar în piciorul drept simţea o durere ascuţită. 
Mai târziu își va aminti vag că el o așezase cu grijă pe 
nisipul auriu, după care dispăruse pentru câteva 
momente. Se întoarse îmbrăcat și începuse să-i maseze 
picioarele. In ciuda căldurii sufocante, ei îi clănțăneau 
dinţii de frig. Kent o acoperi cu haina lui. 

— Ai stat prea mult în apă, îi spuse el cu asprime în 
glas. După excursia de ieri, ar fi trebuit să te odihnești 
mai mult. Iti sunt obosiţi mușchii. Ă 

Culoarea îi revenea treptat în obraji. Își recăpătase în 
sfârșit controlul asupra ambelor picioare. li mulţumi lui 
Kent pentru gestul lui. Acesta o privea intens, întârziind 
îndelung asupra umerilor ei goi. Ea își strânse mai bine 
haina în jurul trupului. Kent nu se mai uită la ea, dar nu- 
şi ceru scuze pentru că fusese indiscret. 

Ea roși puternic. 

— Vrei o gură de coniac? îi propuse el cu o voce şovăitoare. 
E în lada de metal... Ştii tu, în trusa de prim ajutor. 

Ea scutură din cap. 

— Nu, mulţumesc. Mă simt foarte bine. 

— Altădată să fii mai prudentă. Nu ești deloc rezis- 
tentă, nu-i așa? 

Ce voia oare să spună? Se gândea cumva la un lucru 
anume? 

— Dacă vrei să te îmbraci, fă-o acum. Mă duc să fac 
cafea. O să te chem când o să fie gata. 

Redevenise dintr-o dată rezervat și distant. 

— Nu prea mă pricep, dar oricum, măcar va putea fi 
băută. 

— Mă duc să mă îmbrac. 

Se ascunse repede în spatele tufișului, care devenise 
un fel de „vestiar” al originalului lor apartament... Cu 
mâinile tremurând, își puse rochia și-și legă curelușele 
sandalelor scâlciate. Iși revenise complet de pe urma 
emoției cauzate de imprudenţă. Altceva o deranja. Era 
un sentiment nedefinit, incontrolabil... Nu putea uita 
privirea lui Kent, atunci când ochii lui se opriseră asupra 
umerilor ei goi. Simţea că îi ard obrajii... 

li venea s-o ia la fugă și să se ascundă undeva, la 
celălalt capăt al insulei. Dar nu făcu nimic. Prefăcându-se 
calmă, se întoarse lângă aragazul de voiaj care, spre dis- 
perarea lor, nu vru cu nici un chip să se aprindă timp de 
vreo zece minute. În cele din urmă, Karin înţelese cum 
să-l facă să funcţioneze. Așeză deasupra acestuia un vas 
cu apă potabilă. În spatele ei, Kent nu se putu abtine să 
observe ironic: 

— Din punct de vedere fizic nu ești prea rezistentă, în 
schimb ești foarte inteligentă, nu-i așa? Sau poate ai doar 
nişte mâini îndemânatice. Ă 

El începu să-i studieze mâinile. li cercetă atent forma 
degetelor și oasele fragile de la încheieturi. Privirea lui 
înaintă de-a lungul braţului, apoi se opri la obrajii ei 
înroșiţi, după care întâlni cenușiul ochilor ei frumoși. Pe 
buze îi apăru un zâmbet straniu. 

— Eşti într-adevăr încântătoare, Karin. Uneori regret 
că nu Sunt pictor. 

— În momentul de faţă cred că nu ti-ar fi de nici un 
folos, îi răspunse ea. 

Jenată, începu să-și facă de lucru pe lângă aragaz, 
până când fu cât pe ce să-l răstoarne. 

— ... Nu ai materialele necesare. 

— Ai perfectă dreptate. 

— De altfel, aș putea să-ţi propun mii de alte subiecte 
mult mai interesante într-un paradis ca cel în care ne 
aflăm. 

— Îţi place pe insula asta? 

Kent se așeză pe vine și răsuci o frunză în formă de 
țigară. Karin se întrebă dacă nu cumva avea de gând s-o 
fumeze... 

— Mie? Nu! 

— Nu te simţi bine aici? 

O privi cu ochii mijiţi, apoi continuă: 

— Mie ar putea să-mi placă aici, dar în alte împre- 
jurări. In afară de cazul în care nu ai un suflet de om 
primitiv, este cam greu să te adaptezi la un mediu lipsit 
de orice confort. 

— Deh... Da... E posibil. 

— Nu pari prea sigură. 

Ea înălță capul spre el, mirată. 

— Ba da! 

— Nu ţi-e frică? Condiţiile astea primitive ar putea da 
naștere și la reacţii primitive... Asta nu te neliniștește? 

— Nu... nu înţeleg. 

Iși făcea în continuare de lucru în jurul aragazului. 
Kent întinse mâna și o sili să stea pe loc. Apoi deși se 
străduiseră din răsputeri să-l aprindă, el sufla în flacăra 
albăstruie și zâmbi ciudat. 

— Prefer să evit producerea orcărui accident, îi spuse 
el, în loc de altă explicaţie. 

Kent se ridică în picioare. Karin se ridică și ea. 
Privirile li se înfruntară. 

— Ți se întâmplă să-ți mai amintești din când în când 
de seara aceea tragică de la bordul Arianei când am 
încercat să te sărut? 

Ea dădu din cap, dar din nefericire, obrajii roșii și 
privirea incețoșată o dădură de gol. 

— Nu, spuse ea. 

— Eşti o mincinoasă. 

Deodată, el își lăsă capul pe spate și izbucni în râs. 

— Dacă am putut face așa ceva la bordul acelei nave, 
sub ochii doamnei Makepiece — căci mai târziu ne-a 
dezvăluit că văzuse totul — într-un mediu cât se poate de 
civilizat, mă întreb de ce n-aş încerca s-o fac din nou? In 
definitiv, acum ne cunoaștem mult mai bine... Doar ai 
dormit liniștită în braţele mele de câteva ori. 

li zâmbi ciudat. Privirea lui îi exprima fără cuvinte 

intenţiile. Karin se simţi copleșită de rușine și groază. 

— Pe vapor n-am fi reușit să mai încercăm încă o 
dată... Doamna Makepiece ar fi insistat să anunţe în mod 
oficial logodna noastră. Fără îndoială, căpitanul ar fi pro- 
pus după aceea să oficieze ceremonia în cabina lui. Dar 
aici, în paradisul ăsta de verdeață, cum spui tu, nu ne 
împiedică nimic să aprofundăm relaţia noastră. Nu 
crezi?... Mai ales că Roland lipsește... 

Ingrozită, tânăra încercă să se retragă, dar Kent o 
reţinu râzând. Așa cum făcuse și mai înainte, o apucă de 
umeri și o lipi de pieptul lui. Se simţea în braţele lui ca 
o prizonieră. Se sufoca de furie. 

— Nu mă pivi așa, protestă el cu o privire ironică în 
ochi... Nu mă port deloc anormal. Dimpotrivă, acţionez 
în modul cel mai firesc din lume. Dacă n-ai fi vrut și tu, 
atunci ar fi trebuit să refuzi să înoţi cu mine adineauri... 
Roland fiind plecat să exploreze insula, nu mai e nimeni 
de care să te jenezi! 

Cuprinsă de o spaimă incontrolabilă, Karin începu să 
se zbată. Il lovi furioasă în piept. In loc de răspuns, Kent 
o imobiliză prinzând-o de încheieturile mâinilor și o sili 
să-și înalțe capul spre el... simţea că în secundele 
următoare avea să fie făcută fărâme! O dureau îngrozitor 
oasele... Dar ceea ce o înnebunea cel mai mult era ideea 
că nu mai avea nici o scăpare. 

Zâmbind satisfăcut, el îi strivi buzele cu gura lui. O 
senzaţie de disperare puse stăpânire pe întreaga ei 
ființă... Disperare amestecată cu dezgust. Apoi, deodată, 
el îi dădu drumul șoptindu-i la ureche: 

— Eşti atât de frumoasă, atât de dulce... Ești adorabilă. 

Am avut ocazia să sărut multe femei în viaţa mea dar 
n-am simtit niciodată atâta... bucurie și plăcere. 

Spre disperarea ei, Karin se trezi deodată aruncându-se 
în braţele lui. Buzele lui Kent le atinseră pe ale ei cu o 
mare tandrete. 

— Aşa te vreau, fetița mea cu părul roșu... Nu te mai 
zbate ca o tigroaică. Fii femeie. Avem amândoi multe să 
ne dăruim și să învăţăm unul de la altul. Și de data asta 
îţi interzic oficial să mă mai pălmuiești! 

Karin nu-l pălmui, dar peste câteva secunde reuși să 
se elibereze din braţele lui. Începu să alerge, orbită de 
lacrimi de umilință. Se îndreptă spre pădure. Kent o 
urmări cu privirea, uşor mirat. 

— Karin, nu înţeleg de ce reacționezi așa... Credeam 
că începem să ne plăcem unul pe altul. 

Se luă după ea. 

— Karin! Karin! Intoarce-te! 

Distanţa dintre ei se micşora rapid. Plaja cu nisip fin 
urca uşor în pantă, până la prima centură de verdeață. 
Tânăra era în picioarele goale, dar alerga cu graţia și 
agilitatea unei căprioare, împinsă de dorinţa de a scăpa 
de el. Dar Kent o ajunse curând din urmă. O opri chiar 
în momentul în care era gata să se lovească de un 
buştean ivit în calea ei. Se răsuci spre el gâfâind, gata de 
confruntare. El o apucă de umeri și o scutură cu 
blândeţe. 

— Karin... Ce e cu tine? N-am de gând nici să te 
mănânc și nici să abuzez de tine. 

Zâmbi amărât. 

. M-am gândi doar că venise momentul să ne 

cunoaștem ceva mai bine. În mod vădit, tu nu eşti de 
aceeași părere. În cazul ăsta, crede-mă că n-o să te silesc 
să faci nimic împotriva voinţei tale! 

Ea își înălță uşor capul spre el ca să-i poată vedea 
ochii verzi. El părea că se amuză, constatare care pe ea 
o tulbură profund. Cum putea să-i ardă de glumă după 
sărutul acela pătimaș, care nu semăna deloc cu cel de 
pe Ariane și care pe ea o emoţionase atât de puternic? 
Se lăsase doborâtă de propria-i slăbiciune când se 
agăţase disperată de el. Aşa cum nu se va mai întâmpla 
niciodată. 

„Niciodată”, repetă ea în gând. 

Sprijinindu-se cu spatele de un palmier, Karin îl 
respinse cu un gest brutal. 

— Nu știu la ce te referi atunci când spui „să învăţăm 
să ne cunoaștem mai bine”. După ce vom părăsi această 
insulă, probabil că n-o să mai avem niciodată ocazia să 
ne întâlnim. 

— Ai perfectă dreptate. 

— Dacă ar fi fost prietena ta Sarah, bănuiesc că n-ai fi 
încercat să profiti de situaţie, nu-i așa? 

Nu-și putea explica de ce rostise numele acela. Dar 
acum era prea târziu ca să mai dea înapoi. Chipul lui 
Kent se crispă, iar ochii i se umplură de furie și dispreţ. 
De câte ori îl văzuse oare arătând astfel la bordul 
Arianei? 

— Evident că nu, recunoscu el. 

— Ín căzul ăsta... 

Işi umezi buzele cu vârful limbii. Se simţea umilită și 
dezorientată. Era în joc fericirea ei. 

— ... Dat fiind că nu mă cunoşti atât de bine ca pe 
Sarah, de ce mă tratezi de parcă... de parcă... 

Fraza rămase neterminată. 

— Îmi pare rău, nu prea înțeleg unde vrei să ajungi. 
Sarah Montague este o prietenă minunată. Ne 
cunoaștem de foarte multă vreme. Ti-aş fi recunoscător 
dacă pe viitor vei evita să-i mai rostești numele. Evident, 
dacă asta nu te deranjează... 

Continuă pe un ton mai ridicat: 

— ... Oricum, discuţiile despre doamna Montague nu 
vor rezolva problema noastră, nu crezi? 

Lui Karin nu-i venea să-și creadă urechilor. Subliniase 
el într-adevăr cuvântul „doamna”? 

— Aşa este. 

— Ei bine... 

Părea că-și stăpâneşte cu mare greutate furia. 

— ... Atunci de ce te încăpăţânezi s-o aduci mereu în 
discuţie? Femeia asta nu te priveşte absolut deloc... n-are 
nici o legătură cu viaţa ta de pe insulă! Dacă n-ar fi așa, 
aş putea înțelege  îndărătnicia cu care-i pomeneşti 
mereu numele. Dar tu n-ai întâlnit-o niciodată. Nu știi 
cine este! De altfel, dacă ai fi cunoscut-o ai fi înţeles că, 
naufragiată sau nu, ea ar fi evitat să alerge de colo-colo 
cu picioarele goale și cu părul ciufulit. Sarah ar fi avut 
prezenţa de spirit să-și ia o poșetă și o trusă de toaletă 
înainte să părăsească vasul. Așa este ea... mereu calmă și 
serioasă. N-am văzut-o niciodată nemachiată și 
nepieptănată. E întotdeauna stăpână pe sine... In cazul 
în care un bărbat ar fi încercat s-o sărute împotriva 
voinţei ei, pot să te asigur că nu l-ar fi pălmuit și n-ar fi 


129 


Pi Sa . 
1: Sad A LR i 


pă 
re a pie Nr 


li 
a 


luat-o brusc la sănătoasa. S-ar fi multumit să-i adreseze doar 
o privire. Şi crede-mă, o singură privire ar fi fost de ajuns! 

Karin se simțea umilită. Kent o jignise din nou, cu o 
cruzime nemaiîntâlnită... Îi era greață. 

— Sunt încântată de ceea ce aud, îi răspunse ea 
aproape în ṣoaptă. 

Nu-și mai adresară nici un cuvânt până la întoarcerea 
lui Roland, care se petrecuse mult mai curând decât 
prevăzuseră. Din fericire... Tăcerea dintre ei devenise 
insuportabilă după o vreme. Acesta țâșni dintre tufișuri 
și începu să alerge spre ei făcând semne cu mâna. Kent 
îi ieşi în întâmpinare. 

— Le-am găsit! strigă el entuziasmat. Un șir de grote 
perfect uscate. Ne vor servi drept adăpost la următoarea 
furtună. Propun să ne instalăm acolo încă de pe acum, 
stăpâne... 

Era atât de mulţumit de el. 

— ... Credeţi-mă! 

Își înclină puţin capul, uluit. 

„Aveţi un aer ciudat, domnule. Aţi avut o 
dimineață grea? Sper că n-aţi văzut nimic anormal. O 
hoardă de canibali, de exemplu... Nu e tocmai momen- 
tul potrivit ca să cădem în mâinile lor. Am găsit o 
locuinţă pentru noi și domnișoara Hammond va avea o 
cameră separată! Și un vestiar, dacă doriţi... 

Chipul i se lumină de un zâmbet. 

— „Și fără nici urmă de umezeală. E formidabil! 

Kent nu părea deloc impresionat de descrierea lui 
entuziastă. 

— Roland, dacă-ţi place să dormi acolo, n-ai decât. Eu 

prefer să mă culc sub cerul liber și o voi face până când 
providența ne va veni în ajutor. Dacă domnișoara 
Hammond doreşte să se instaleze în grotă, eu o s-o încu- 
rajez din toată inima. Roland, te sfătuiesc să dormi în 
dreptul intrării ca s-o aperi de orice ar putea s-o deran- 
jeze din somn. 

Roland era nedumerit. De ce era atâta amărăciune în 
glasul stăpânului său? 

— Dumnezeule mare! Sper că n-aţi zărit prin preajmă 
vreun canibal! 

— N-am observat nimic neobișnuit... De fapt, n-am 
văzut pe nimeni... în afară de domnișoara Hammond, de 
când ai plecat. 

Roland căzu pe gânduri. 

— Înţeleg, domnule. 

Ceva mai târziu, când începuse deja să se însereze, 
stăteau toți trei în jurul unui foc de lemne. Aragazul nu 
mai voise să se aprindă. Fuseseră nevoiţi să-și 
pregătească mâncarea pe mașina aceea de gătit 
improvizată. Kent fuma posomorât, dar nu una din 
țigările lui obișnuite pentru că le terminase deja, ci o 
frunză răsucită și uscată la soare, care răspândea o 
aromă plăcută. Dar cu toate astea, el nu părea să-i apre- 
cieze prea mult gustul. 

Roland își cunoștea bine stăpânul, aşa că nu mai 
aduse vorba despre instalarea lor în grote. 

Stând ceva mai departe de cei doi bărbaţi, Karin 
încerca zadarnic să facă abstracţie de prezenţa acestora. 
Era aşezată cu picioarele îndoite la piept și bărbia spri- 
jinită pe genunchi și medita. Oare vor mai fi salvaţi vre- 

odată? Va veni cineva să-i caute pe insula aceasta pier- 
dută? Era imposibil să rămână aici la nesfârșit. Doar 
trăiau în secolul douăzeci! Existau peste tot televiziune, 
radio, radaruri... Dar pentru asta era nevoie de timp. Ce 
se va întâmpla cu ei trei dacă așteptarea se va prelungi? 
Cum vor evolua relaţiile dintre ei? 

Roland nu risca să se schimbe prea mult. Cu firea lui 
veselă și optimistă, acesta exploata cât putea mai bine 
situaţia în funcţie de evenimente. Trăia de pe o zi pe 
alta. Karin avea încredere în el. Putea să conteze pe el în 
momentele cele mai dificile. 

Kent pufăia din ţigara lui artizanală. Părea trist. Privea 
peisajul din depărtare, fără să-l vadă. Marea albastră se 
întindea la nesfârșit. La orizont, cerul era brăzdat de 
sclipirile violete și portocalii ale asfințitului. Niciodată 
până atunci nu-l mai văzuse atât de posomorât. 
Sprâncenele încruntate, fruntea încreţită... O barieră de 
neînvins se ridicase între ei. Barba deasă și lungă îi 
dădea un aer și mai înfricoşător decât de obicei. Karin se 
simţea stingherită de prezenţa lui. 

Chiar în dimineaţa aceea o acuzase că nu acorda sufi- 
cientă atenţie felului cum arată. Părea s-o considere fie 
proastă, fie naivă pentru că nu se gândise să-și ia o 
poşetă, sau măcar trusă cu toate fleacurile ei femeiești... 
Ca și cum ar fi avut timp să-și pregătească o geantă de 
voiaj cu care să plece în weekend! Uita că, dacă el n-ar fi 
insistat atât să fugă de incendiu, acum ar fi instalată din 
nou confortabil în cabina ei... Doamna Makepiece s-ar afla 
în încăperea alăturată ca s-o apere. Acolo cel puţin ar fi 
putut să se gândească la viitor într-un mod mai optimist... 

De fapt, habar n-avea ce se întâmplase cu doamna 
Makepiece... Hainele... Peste două zile nu va mai rămâne 
nimic din rochia ei... Părul i se asprise de la soare și apa 
de mare, iar trupul îi era plin de zgârieturi... Era silită să 
trăiască lângă un om arogant și autoritar... Același care, 
la bordul Arianei, avusese tupeul s-o compare cu 
încântătoarea Sarah Montague... 

Prezenţa ei i-ar fi desfătat ochii lui Kent în orice 
moment al zilei. Fa ar fi fost suficient de înțeleaptă ca să-și 
țină gura... Cât îl mai compătimea pe bietul Kent! De ce 
oare nu se găsea pe insula asta pierdută în imensitatea 
oceanului Indian, în compania iubitei lui prietene? În 
schimb, se vedea nevoit s-o suporte pe neinsemnata 
domnişoară Hammond, o fată oarecare care se urâțește 
pe zi ce trece și care își permite să-i refuze avansurile! 

El o dorea pentru că se plictisea. În paradisul acela 
izolat, zilele erau lungi și triste... Ce se va întâmpla oare 
cu ei trei dacă situaţia aceea se va prelungi la nesfârșit? 

Se ridică în picioare. Fără să se uite spre cei doi 
bărbaţi, o luă pe drumul spre mare. Valurile mângâiau 
nisipul auriu. Cântecul oceanului, monoton și cadențat, 
legăna în ritmul lui lent insula la căderea nopții. Pe cer 
străluceau primele stele. 

Domnea o liniște adâncă. La ora asta, atmosfera era 
întotdeauna destul de agitată. În general, Karin evita să 
se depărteze prea mult de cei doi, fiindu-i teamă să 
rămână singură pe înserat. Dar acum totul îi era indife- 
rent. Merse pe malul apei cu pas vioi. Poate se va rătăci... 
și va fi nevoită să-și petreacă noaptea singură... Dar nu-i 
păsa ce urma să se întâmple. Voia să viziteze grotele lui 

Roland înainte de a se face prea întuneric. Era posibil să 
se hotărască să rămână acolo... Tresări în momentul 
când auzi frunzele de palmier foşnind, mișcate uşor de 
briză. În depărtare, valurile se izbeau în continuu de 
recif... 

Roland o strigase ca să știe unde se află, dar ea nu-și 
dăduse osteneala să-i răspundă. Mergea în continuare 
foarte repede, ca și cum ar fi ţinut să fugă de cei doi 
bărbaţi. Kent o strigă și el, cu o voce mai aspră decât cea 
a servitorului său. Voia să ştie cu orice preţ unde avea de 
gând să se ducă. O ajunseră în sfârșit din urmă, abia 
trăgându-și sufletul. Karin avea impresia că trăiește unul 
din acele coşmaruri în care cel care visează e urmărit de 
o forță necunoscută, fără să aibă posibilitatea de a scăpa 
în vreun fel de pericol. 

— Karin! 

Kent puse brusc mâna pe umărul ei și o sili să se 
întoarcă cu faţa la el. Cu ochii plini de teamă, ea ridică 
încet capul spre el. Expresia de pe chipul lui Kent se 
schimbă imediat. Li vorbi pe un ton aspru, dar și îngrijorat. 

— Mare zăpăcită mai ești! Ai un aer îngrozit. Te-ai spe- 
riat de tine însăţi. 

— Dă-mi drumul! exclamă ea cu o voce înăbușită. 

In ciuda protestelor ei, Kent o trase spre sine. 

— Dă-mi drumul! 

— Nu înainte de a-ţi asculta explicaţiile. De ce ai fugit 
în felul ăsta? 

Şi continuă pe un ton ironic: 

— ... Sper că nu te-am speriat! 

— Te urăsc! 

Fl îi mângâie părul mătăsos cu vârful degetelor. Apoi 
își plecă încet capul spre ea... 

— Nu prea cred, îi răspunse el cu un glas scăzut. 

Noaptea, acea minunată noapte tropicală, se pogora 
asupra lor. li învălui ca o imensă pelerină de catifea 
neagră. Karin începu să se zbată cu furie. Li era frică... 
Dar Kent nu-i dădu drumul din braţe. Probabil se temea 
că n-o va mai găsi, dacă reușește să scape. Rămase tăcut 
câteva clipe, apoi vorbi calm și convingător. Nu voia s-o 
intimideze. 

— Karin... Vreau să-mi cer iertare pentru cele petrecute 
azi-dimineaţă. M-am purtat ca o brută, sunt conștient de 
asta. Sunt un bădăran. Am întins prea mult coarda... 

— M-ai acuzat că nu știu să mă îmbrac! exclamă ea 
revoltată. 

Își înăbuși un oftat și-și puse capul pe umărul lui. 

— Fetiţa mea... 

Glasul i se înduioșă și începu să râdă. 

— ... Dacă am afirmat așa ceva, am făcut-o din spirit de 
apărare. Şi eu simt că sunt urât cu barba asta... 

li mângâie bărbia. 

— ... Eşti adorabilă, încântătoare, așa cum ești. O 
nimfă grațioasă cu pielea bronzată și părul roșu. 

O privi drept în ochi. 

— ... Aş simţi o plăcere imensă să te privesc, chiar dacă 
rochia ţi s-ar rupe puţin. Poate chiar mai mult... De fapt 
acesta este un atu specific feminin. Și în plus, tu nu tre- 
buie să suporţi disconfortul unei bărbi țepoase! Nu riști 
să semeni din ce în ce mai mult cu Robinson Crusoe. 
Atunci când îţi va crește până la glezne, vei fi comparată 

cu o sirenă, nu cu un om al cavernelor! Ah!... Dragul de 
Roland cu grotele lui... 

Uluită, Karin își dădu capul pe spate și se uită la faţa 
lui. Afară era încă destulă lumină. I se păru că zăreşte în 
ochii lui verzi o sclipire nouă care denota o mare 
bunătate sufletească. 

— Asta... asta te deranjează?... Barba? 

— Evident. 

— Și mai suferi și din cauză că-ţi lipsesc tigările. 

— Cuvântul „lipsă” nu mă sperie. 

— Atunci ce te sperie pe tine? 

— Faptul că te-am făcut să suferi azi-dimineaţă... fără 
nici un motiv întemeiat. 

Își plimbă degetele pe gâtul fetei. 

— Eşti atât de delicată, Karin. Atât de delicată și atât de 
curajoasă. Nu te-ai plâns nici măcar o singură dată de 
când a început aventura asta tragică. N-ai făcut nici un gest 
deplasat. Roland îţi admiră puterea. Ca şi mine, de altfel... 

— Ca şi tine? 

El o strânse și mai tare în brațe. Urmară câteva 
secunde de tăcere. Apoi el vorbi, cu o voce blândă și 
tandră. i 

— Karin, până acum te-am sărutat de două ori. In 
ambele cazuri, n-avem nici un drept s-o fac. Nu ştiu ce 
gândești tu despre mine. După toate aparențele, te sperii 
foarte ușor. Cred că mă eviti pentru că ţi-e frică de mine. 

Pe buzele lui apăru un zâmbet forțat. 

— La început recunosc că m-am purtat cam agresiv. A 
fost o idee stupidă și inutilă... Dar acesta a fost un mod 
de a mă autoapăra. L-am folosit, ca pe o armură. M-am 

obișnuit să procedez așa ca urmare a multor experienţe 
de viață nefericite. Sunt posesorul unei averi impor- 
tante. A trebuit să mă lupt cu greutăţile vieţii încă de 
tânăr. Am înţeles foarte repede că riscam să mă însor cu 
o femeie interesată numai de contul meu din bancă. 

— Inteleg. 

Kent rămase cu privirea pironită în gol. Deodată, 
tresări. 

— Bun... Mai trebuie să continuu? Eşti curioasă să-mi 
cunoști mai bine trecutul? Sau poveștile mele te plicti- 
sesc de moarte? Aici nu-ţi pot oferi nici o probă. Ai fi 
nevoită să mă crezi pe cuvânt... Și te asigur că o tânără 
inocentă ar avea de ce se îngrozi. Totuși, zilele trec una 
după alta și se aseamănă între ele. Iată-ne obligaţi să 
trăim împreună o anumită perioadă de timp. Am fi putut 
foarte bine să fim atrași irezistibil unul de altul încă de la 
prima vedere... Probabil că ţi s-ar fi părut nedrept. Dacă 
vrei, poţi să mă respingi. Dar vreau să-ți mai spun că 
simțeam o dorință nebună să te sărut azi-dimineaţă. 
Speram, cu ocazia asta, să-ţi șterg din memorie amintirea 
neplăcută pe care ţi-a lăsat-o primul nostru sărut, de la 
bordul Arianei. Mă ierţi? 

li privi intens chipul în căutarea unui răspuns afirmativ. 

Karin se mulțumi să dea din cap. Kent putea să inter- 
preteze acest gest cum dorea. Dar el nu era liniștit pe 
deplin. 

— ... Repetiţia e mama învățăturii, spune un proverb. 
Un lucru făcut a treia oară iese mai bine decât prima 
dată... dacă te voi săruta din nou, o vei lua iar la sănătoasa? 
Sau vrei totuși să oferi o șansă prieteniei noastre?... 

Cuvintele îi muriră pe buze. De fapt, acum ei nu-i mai 
păsa de nimic. Era hotărât să-și asume orice risc. Gura lui 
înfometată o căută pe cea a lui Karin. Ea nu-i opuse nici 
o rezistență. Cuprinsă brusc de un adevărat vârtej 
pătimaș, ea se agăță de gâtul lui Kent, cedând fără să vrea 
propriei sale slăbiciuni. 

În toiul nopţii tropicale, se bucurară îndelung de 
deliciile pasiunii lor reciproce. La mare distanţă de ei, 
Roland se așezase în faţa focului aproape stins, încer- 
când în zadar să-l învioreze cu niște crenguţe uscate. 

În cele din urmă, Kent îi dădu drumul din braţe. 
Karin avea impresia că începând din clipa aceea ea nu va 
mai fi deloc ca înainte ... Nu, nu va mai fi niciodată 
aceeași. Toată viaţa îi va fi influenţată de acum încolo de 
farmecul magnetic al acestui om. Va fi sclava lui cea mai 
supusă. Nu se va mai plânge niciodată, dacă nu le va veni 
nimeni în ajutor, pentru că, o dată întorși în lumea civi- 
lizată, va fi privată de acele clipe de extaz. Pentru prima 
oară de la începutul aventurii lor, îi mulțumea destinu- 
lui că o aruncase în braţele lui Kent Willoughby. 

Dar de aici și până la a-l considera îndrăgostit de ea 
mai era... De altfel, acest cuvânt încă nici nu fusese 
rostit... 

După ce-și recăpătă graiul, Kent oftă adânc: 

— Draga mea... 

li mângâie părul mătăsos cu o mână tremurândă. 

— Oh, Karin... Abia acum înţeleg de ce nebunul acela de 
Tom Paget se ţinea după tine peste tot. Aștepta un cuvânt 
din partea ta... O încurajare. La bordul Arianei îl 
disprețuiam, ba chiar îl uram. In seara asta simt numai milă 

pentru el. Pe el nu l-ai sărutat niciodată ca pe mine acum. 

O depărtă puţin și o privi în ochi. 

— ... Am dreptate sau nu? 

Cum putea să-și închipuie așa ceva? Nici măcar în vis 
nu se gândise să-l sărute pe Tom Paget cu atâta patimă... 

— Evident că da! îi răspunse ea indignată. 

El oftă ușurat și o luă din nou în braţe. Karin îi simţi 
răsuflarea caldă pe gât. 

— Ni se întâmplă lucruri foarte ciudate, Karin. Dacă 
am fi rămas la bordul Arianei, probabil că evenimentele 
n-ar fi luat o asemenea întorsătură. Ar fi fost posibil să-l 
fi ales pe Tom Paget. 

— Şi tu? 

— Habar n-am. Pe mine mă chinuieşte o durere de 
foarte multă vreme... 

— O durere? 

— O să-ți povestesc altă dată. 

— E cumva în legătură cu ... 

Era pe punctul de a pronunţa cuvântul interzis... 
Sarah... când în spatele lor se auzi un zgomot. Speriată, 
Karin se ghemui la pieptul lui. Nu reușeau să-și dea 
seama ce anume producea acel sunet neobișnuit. 

— Nu e nimic, draga mea. 

O strânse și mai tare în braţe și-i atinse gâtul cu buzele. 

— ... Sunt aici, lângă tine. Nu ţi se poate întâmpla 
nimic rău. Oricum, probabil că a fost vreo pasăre sau 
vreo maimuță. Atâta timp cât nu ne varsă o ploaie de 
nuci de cocos în cap, n-avem de ce ne teme. 

Karin căzuse pe gânduri. Trăia oare în vis sau în rea- 
litate? Nu cumva îi juca imaginaţia o festă? Era atât de 

fericită! N-avea decât să plouă și cu nuci de cocos! Îi era 
total indiferent... 

Luna se înăltase pe cer. Karin își dădu capul pe spate 
ca să poată cerceta faţa lui Kent. 

— Kent... 

— Da, draga mea... 

— Nu te-ai gândit, la început... Vreau să spun... Nu 
ti-am displăcut prea mult atunci când ne-am întâlnit 
prima oară, nu-i așa? 

— Evident că nu, prostută mică ce ești. 

— Eu... eu cred că m-ai plăcut imediat. 

— Serios? 

In ochii lui verzi apăru o undă de răutate. 

— ... A plăcea e un cuvânt cam vag, dar cred că înţeleg 
ce vrei să spui. Ai avut dreptate să mă urăști după aceea. 
M-am purtat ca un bădăran. Acum ne cunoaștem ceva 
mai bine, așa că pot să-ți mărturisesc ceva: îmi făcea o 
deosebită plăcere să te enervez. 

— Oh, nu! exclamă ea. 

Se prefăcu supărată. Simţea cum degetul lui Kent îi 
mângâia ușor obrazul. 

— Nu-ţi fie teamă, draga mea. Nu sunt un monstru... 
Dar observ că te enervezi foarte uşor, la cea mai mică 
provocare. Ochii ţi se măresc de indignare. Incet-încet, a 
început să-mi placă aerul tău ofensat, ca și obrajii 
înroşiți, ca ai unei școlărițe stângace. Eşti atât de fru- 
moasă când roșești, îngerul meu... In ziua de azi e un 
lucru cam rar... 

— Ah, da? 

Nu era deloc măgulitor... 

— Da. Și poţi să fii sigură că am știut imediat că ai un 
temperament focos, datorită părului tău roșu. 

— Dar ai şi tu câteva şuviţe de aceeași culoare. 

— Ştiu. Probabil că ăsta e și motivul pentru care ne 
place să ne certăm... chiar și atunci când nu prea avem 
chef s-o facem. Și e posibil să continuăm în același stil. 
Toată viaţa, dacă o să rămânem pe insula asta. 

Karin deveni brusc serioasă. 

— Doar n-o să fim la nesfârșit prizonierii acestui 
paradis, nu-i așa? 

— Nu. Ca să fiu sincer, nu cred. Asta s-ar fi putut 
întâmpla în urmă cu cincizeci de ani. 

— Dar, după părerea ta, vom fi salvaţi curând. 

— Eşti chiar atât de nerăbdătoare să-ţi reiei legăturile 
cu lumea exterioară? 

Ea desluși o nuanţă de dispreţ în glasul lui. 

— Eu nu-ţi sunt de ajuns? 

— Ba da... In loc de răspuns, ea îi oferi buzele sen- 
zuale și fierbinţi. Kent gemu înăbușit și o strânse și mai 
puternic în braţe. Karin abia mai putea respira. 

— Dar dacă, din nefericire, nu vom reuși să plecăm 
prea curând de aici, cred că vom fi siliţi să renunțăm la 
jocul ăsta periculos. 

— De ce? 

Ea se înroși până în vârful urechilor. El o fixă cu o 
privire acuzatoare. Karin ar fi făcut probabil mai bine 
să-ți țină gura. 

Kent oftă adânc. 

— Draga mea... Pe de o parte ar însemna să abuzez de 
răbdarea ta... 

— Dar dacă eu sunt de acord? 

— Ar fi o copilărie. 

li arătă cu mâna insula pustie. Tăcerea îi înconjura 
din toate părţile. 

— ... Pe de altă parte, s-ar putea să regreti după ce te 
vei întoarce în lumea civilizată... 

— Tu ai spus-o, nu eu. Pentru că, deocamdată, eu nu 
sunt de această părere. 

Fl îi zâmbi. Dinţii lui albi sticliră în întunericul nopții. 

— Eşti sigură? 

— Absolut. 

Atunci Kent păru că se transformă radical. Zâmbetul 
îi dispăru de pe faţă. Își vâri mâinile în buzunarele pan- 
talonilor și începu să măsoare în lung și-n lat poiana în 
care se găseau. 

— În cazul ăsta, sunt nevoit să-ţi aduc un alt argu- 
ment, care sunt sigur că nu-ţi va plăcea deloc. Nu e bine 
să te joci cu focul. E foarte periculos. 

— Ce... ce vrei să spui? 

Dar în cele din urmă înţelese și se albi brusc la faţă. 

— In... înțeleg, îngăimă ea. 

Kent se întoarse spre ea. 

— Vezi c-am avut dreptate? 

El își recăpătase tonul blând, dar, după ce o respin- 
sese, nu mai făcu nici o încercare s-o ia din nou în 
braţe. 

— In anumite privințe, ești cu adevărat o copilă, 
Karin. Eşti singura femeie de pe insulă, iar eu sunt 
unicul bărbat care ar putea reprezenta o amenințare 
pentru tine. Imbrăţișările sub clar de lună sunt 

emoționante și plăcute, dar ar fi mai bine să ne oprim 
aici. Va trebui să fim foarte atenţi pe viitor. Spun asta... 
din grijă pentru tine. 

Karin rămăsese nemișcată la umbra copacilor. Avea 
impresia că se găsește în fața unui monument splendid, 
prefăcut în cenușă, într-o clipită... Situaţia devenise ridi- 
colă... Kent pomenise despre îmbrățișările lor. Dar 
buzele ei încă mai ardeau de pe urma sărutărilor lui! Și 
fusese în pragul leșinului când el o strânsese la piept. 

Imbrățișările... Emoţionante și plăcute! Nu se gândise 
nici o clipă să-i spună „te iubesc”! 

El o privi cu atenţie. Parcă devenise brusc neliniștit. 

— ... Poate că m-am exprimat greșit. Noi, bărbaţii, sun- 
tem cu toţii niște bădărani și niște neciopliţi. Sunt sigur 
Că tu știi treaba asta. La bordul Arianei evenimentele s-ar 
fi desfăşurat cu totul altfel. 

— Dar uite că nu ne găsim pe Ariane. 

— Nu. 

El își zornăi câteva monede în buzunar și făcu un 
semn spre focul de lemne. 

— Poate că ar fi timpul să ne culcăm, îi propuse el. 
Știu că patul nu e prea îmbietor, dar... 

Zâmbi. 

— ... O să încercăm să rezolvăm și problema asta 
mâine dimineaţă. Ar trebui să ne mutăm în grotele lui 
Roland. In definitiv, nu e o idee prea rea. Acolo măcar o 
să te poți bucura de puţină intimitate. 

— Mie n-o să-mi placă în grotă. 

— Nici pe mine nu mă prea încântă ideea. Dar nu-mi 
place deloc să te văd dormind atât de aproape de noi și 

cu Roland la picioarele tale. A venit vremea să ne mai 
îmbunătăţim și noi condiţiile de trai, nu crezi? 

O luă cu blândeţe de braţ şi o conduse spre focul de 
tabără. Roland se ghemuise în apropierea acestuia și 
admira flăcările ce stăteau să se stingă. Karin înțelese cu 
amărăciune că Kent nu o va mai săruta în seara aceea. 

— ... Roland e foarte simpatic, dar... 

— Eu ţin foarte mult la el, o întrerupse el pe un ton 
aspru. Nu mă deranjează deloc să-l știu la picioarele tale. 

Până acum Karin nu întâmpinase nici o dificultate să 
doarmă pe nisipul cald, dar în seara aceea nu reușea să 
închidă ochii. Intinsă pe spate și privind în întuneric, 
petrecu multe ore uitându-se la stele fără să le vadă. Nu 
reușea să și-l scoată din minte pe Kent. 

Destinul îi aruncase pe amândoi în paradisul acela de 
verdeață. Kent se arăta excesiv de prudent acum, în 
pofida atracției pe care tânăra o exercita asupra lui. Ea 
nu știa dacă el o iubește sau nu. Numai o femeie matură 
și inteligentă ar fi putut să-și dea seama cum stau 
lucrurile. Dar, oricum, Karin, avea destulă experienţă ca 
să știe că sărutările nu prea aveau importanţă... sau 
aveau prea puţină. Ele nu demonstrau decât existența 
unei anumite atracţii reciproce. Se puteau măsura 
dimensiunile forței de atracţie după intensitatea 
îmbrățișărilor. Dar tot n-ar fi putut trage vreo concluzie. 
Kent i se adresase cu „draga mea”. li şoptise cuvinte tan- 
dre la ureche. Li vorbise despre viaţa lor pe insulă, în 
cazul în care ar fi fost nevoiţi să rămână acolo mai multă 
vreme. Fără îndoială că vor continua să se certe... Dar 
atunci când ea îi mărturisise ca-l plăcuse încă de la prima 

întâlnire, el se retrăsese în spatele unei măști indiferente... 

„A plăcea este un cuvânt cam vag”. Dar el nu-l corec- 
tase înlocuindu-l cu un „te iubesc”. Dacă n-ar fi iubit-o... 
i-ar fi dezvăluit și ea sentimentele ei... Dacă ar fi iubit-o, 
ar fi rostit acele două cuvinte măcar o dată, măcar o sin- 
gură dată... Te iubesc... după aceea, totul ar fi fost lipsit 
de importanță. Cuprinsă de o agitaţie neobișnuită, Karin 
se întoarse încet pe partea cealaltă. Nu voia să-i trezească 
pe cei doi bărbaţi. Roland sforăia ca întotdeauna, iar 
Kent stătea nemișcat lângă ea. 

Se ridică într-un cot, ca să-și dezmorțească braţul care 
o durea. Nisipul se întărise sub ea. Tocmai se pregătea să 
se acopere cu prelata, căci îi clănțăneau dinţii de frig, 
când îl simţi pe Kent mișcându-se. 

— Ce s-a întâmplat? 

Oare era treaz de mult? După felul cum vorbea, așa se 
părea. 

— Nu poti să dormi? 

— Ba da. 

— Ţi-e frig? 

— Nu prea. 

Kent se aplecă spre ea și-i vorbi cu o voce blândă 
plină de tandrete: 

— Fetiţa mea dragă... 

Oftă adânc. 

— ... Trebuie să înduri nişte condiţii de viaţă deosebit 
de grele. Aș fi vrut atât de mult să te pot ajuta, dar nu știu 
cum să procedez. 

— Nu poti să mă ajuţi cu nimic! 

Își întoarse capul cu o mișcare hotărâtă. Era furioasă. 


145 


— Ai putea să te mai apropii puţin de mine, dacă ţi-e 
frig. O să te mai încălzesc, așa cum am făcut-o în serile 
anterioare. 

— Nu mi-e frig. 

Oftă din nou. 

— Karin, fii rezonabilă. N-am vrut să te jignesc ieri 
seară. M-am gândit numai la binele tău. In cazul în care 
am fi salvaţi peste douăzeci și patru de ore, cred că te-ai 
simți în al nouălea cer. In astfel de împrejurări e normal 
să reacţionezi cu o vioiciune deosebită. Dar o dată 
ajunsă pe navă, când vei simţi scândura lăcuită a punţii 
sub picioare, poate c-o să te răzgândești. Te-ai gândit 
vreodată la treaba asta? 

— După toate aparențele, te-ai gândit tu și pentru 
mine. 

El oftă pentru a treia oară. 

— Vino puţin mai aproape... 

— Nu! Stau foarte bine unde sunt. 

— Bine... 

Se culcă la loc liniștit. Karin avu neplăcuta impresie 
că încerca s-o alunge din gândurile lui... 

— ... Cum dorești. 

Ochii lui Karin se umplură de lacrimi. Nu mai putea 
suporta. Se săturase de toată povestea asta! Ce bine ar fi dacă 
ar veni cineva să-i salveze peste douăzeci și patru de ore! 

Roland era mult mai vesel ca de obicei la micul 
dejun. Karin și Kent evitau să se privească în ochi. 
Nimeni nu mai aduse vorba despre grote. Își petrecură 
toată dimineaţa plimbându-se fără nici o ţintă. Roland 
descoperise o platformă stâncoasă de unde putea să 
observe ce se petrecea în jurul lor. Pe la ora trei după- 
amiază sări în picioare şi o luă la goană spre Kent și 
Karin, care se aflau pe plajă. Făcea gesturi largi cu 
mâinile și scotea chiote de bucurie. 

Zărise o navă la orizont. 

Cuprins de o agitaţie febrilă, începu să trebăluiască 
în jurul focului. Avusese grijă de toate... De câteva zile 
tot aduna în apropiere de tabără orice material care 
putea fi ars: crengi rupte și rămurele uscate. Trebuia cu 
orice preţ să semnaleze vaporului prezenţa lor. Preţ de 
o clipă crezură că nu-i observase nimeni. Apoi nava își 
schimbă direcţia și se îndreptă încet spre ei. Era un 

pachebot uriaș, elegant, de culoare albă, cu un tonaj 
asemănător cu cel al Arianei. 

Nu-și putea asuma riscul să se apropie prea mult de 
recif. Aruncă ancora la distanță mare de insulă. Fu 
lăsată o barcă la apă și peste câteva minute un ofiţer în 
uniformă puse piciorul pe uscat. Îi salută cu respect, 
apoi le zâmbi. Karin, fără îndoială din cauza înfățișării 
ei fragile, avu parte de o privire plină de milă. Kent, 
care știa mult mai bine să-și ascundă emoţiile, oftă 
ușurat... In sfârşit! In sfârşit erau salvaţi! 

— Ei bine, acum pot să-ţi mărturisesc că-mi pier- 
dusem orice speranță. 

— Într-adevăr... 

Karin îi aruncă o privire glacială. 

— ... Am avut noroc, adăugă ea. 

Kent se uită îndelung la fată, apoi zâmbi. 

— Peste puţin timp o să ai din nou haine decente pe 
tine... ca să nu mai vorbim despre celelalte fleacuri 
indispensabile unei tinere. Ai fost foarte curajoasă, 
Karin. Dă-mi voie să te felicit. Ai fost nemaipomenită! 

Willoughby părea sincer... 

Totuși, Karin se simţea mizerabil. Nu era deloc con- 
vinsă că e fericită. În plus, ştia exact ce sentimente avea 
Kent faţă de ea. În cele din urmă, nu se putu abtine să 
nu-și exprime amărăciunea: 

— Acum coşmarul nostru a luat sfârşit. Dă-mi voie să-ţi 
mulțumesc, domnule Willoughby. Ai avut dreptate 
aseară. Ai luat o hotărâre dintre cele mai înțelepte. Nu 
te-ai înșelat atunci când vorbeai despre reacţii primitive 
în împrejurări primitive... 

Făcu un semn spre vaporul din depărtare. Sora 
geamănă a Arianei se numea Caroline. 

— La bordul acelui pachebot ne vom găsi din nou 
aproximativ în punctul de unde am plecat. Totul va 
reveni la normal. Firește, mă refer la tine și la mine. 

Karin nu-i răspunse. 

„ Când ne vom aminti despre aceste zile, pre- 
supun ce ne vom cutremura, vom considera că au făcut 
parte dintr-un vis urât... Dar nu vom uita astea prea 
repede, nu crezi? 

— Fără îndoială. 

Karin era conștientă că își provoca suferință în mod 
inutil. Dar acum nu-i mai păsa de nimic... 

— M-ai felicitat adineauri pentru că m-am purtat atât 
de curajos. Află că am regretat fiecare clipă a acestei 
aventuri. 

Kent nu spuse nimic. 

Karin își crispă mâinile pe genunchi. 

— ... Fiecare clipă! 

La bordul Carolinei fură întâmpinați de o mulțime 
de pasageri emoţionaţi și curioşi. Membrii echipaju- 
lui se perindară prin faţa lor unul după altul pentru 
a-și oferi serviciile. Lui Karin i se repartizase o cabină 
luxoasă, la clasa întâi. Se întrebă dacă și Kent se 
bucura de aceleași privilegii. Încă de la sosirea pe 
navă i se înmânase fiecăruia câte o telegramă. Cea a 
lui Karin fusese trimisă de doamna Makepiece. 
Sosise cu bine la Sydney şi-i cerea să se ducă la ea cât 
mai repede cu putință. Cât despre cea a lui Kent, 
dacă ar fi fost să se ia după expresia feţei lui, aceasta 

fusese expediată de o persoană dragă sufletului său. 

— Doamna Montague... Dacă am înţeles eu bine, a 
hărțuit încontinuu birourile maritime ca să afle vești 
despre noi. Trebuie să intru cumva în legătură cu ea. 

— Da, da... Ocupă-te repede de problema asta, că să-i 
iei o piatră de pe inimă. 

Ea nu-și dădu seama câtă acreală avea în glas. 

— Oh, sunt sigur că e foarte tulburată, îi răspunse 
Kent. 

De data asta, el nu mai zâmbea. Se mulțumi s-o 
privească pe Karin ca și cum ar fi fost o străină. 

Karin se duse în cabina ei şi se bucură îndelung de 
binefacerile unei băi fierbinţi. Apoi o chemă pe 
cameristă şi-i ceru să-i reţină oră la coafor și să-i facă 
rost de niște haine. De fapt, compania maritimă se 
gândise la toate. Căpitanul avea instrucţiuni să-i ofere 
tot ce avea nevoie. I se aduse aproape imediat o impre- 
sionantă colecţie de haine. Alese o rochie scurtă din 
bumbac, două fuste de mătase și o rochie de seară, a 
cărei croială îi scotea în evidenţă formele zvelte. Karin 
era încântată... cum de se putuse lipsi aproape o 
săptămână de asemenea obiecte de lux? După cum 
reieșea din mesajul doamnei Makepiece, toate lucrurile 
ei fuseseră recuperate de la bordul Arianei şi-i vor fi 
înapoiate la sosirea la Sydney. 

Petrecu multe ore în salonul de coafură... leşi, în 
sfârșit, pe ușa acestuia pe la ora zece. Se simţea istovită, 
dar arăta minunat. 

Se hotărâse să rămână liniștită în cabina ei până la 
ora mesei. În clipa în care se pregătea să coboare, i se 

aduse un buchet de trandafiri roz. Karin citi ce scria pe 
cartonașul care-l însoțea: „Din partea unui tovarăș de 
suferinţă”. Urmau inițialele K.W. 

Aruncă buchetul pe pat. Dacă ar fi fost Sarah în 
locul ei, Kent i-ar fi trimis trandafiri roșii! 

Apoi se răzgândi. N-avea dreptul să-i lase să se 
ofilească. O chemă din nou pe cameristă, care-i aduse 
imediat o vază. Deodată, tânăra fu cuprinsă de 
spaimă... Va lua masa în cabina ei. Nu se simţea în stare 
să înfrunte privirile curioase ale celor din sufrageria 
vasului... În cazul în care Kent s-ar fi aflat acolo, proba- 
bil că ar fi ignorat-o... Un motiv în plus să nu se ducă... 
I s-ar fi tăiat pofta de mâncare. Nu-i era prea foame, dar 
nu mai avusese parte de o mâncare ca lumea de foarte 
multă vreme... 

Camerista îi înțelese perfect starea de spirit și-i 
aduse un platou încărcat cu mâncăruri apetisante. 
Aşadar, luă masa de seară singură. Când se întunecă 
afară, se hotări să urce pe puntea superioară. 

Pe drum fu gata să se ciocnească cu Roland pe cori- 
dor. Își recăpătase înfățișarea obișnuită... Sacou alb și 
păr pomădat. Păru încântat s-o vadă. Îi spuse că 
stăpânul lui o căutase peste tot. 

— l-am zis că probabil dormiti încă, încheie el... Dar 
de data asta într-un pat confortabil! 

Karin îl aprobă cu un gest din cap. La un moment 
dat chiar fusese gata să cedeze tentatiei de a-și face sies- 
ta. Dar fusese prea ocupată ca să se gândească la așa 
ceva. Purta o rochie bleumarin, brodată din loc în loc 
cu fire aurii. Părul proaspăt spălat și tuns îi încadra faţa 

cu trăsături delicate. Roland apreciase întotdeauna 
femeile frumoase. Işi permise să-i adreseze un 
compliment. 

— Pe legea mea, domnişoară Hammond, pot să vă 
spun cu mâna pe inimă că domnul Willoughby va fi 
plăcut surprins când vă va vedea! 

Karin zâmbi recunoscătoare. 

— Îţi mulţumesc, Roland, ești foarte amabil. 

Deodată, îi trecu un gând prin minte. 

— Probabil că domnul Willoughby se află încă în 
sufragerie. Bănuiesc ca încă n-a terminat de mâncat... 

Roland ezită câteva clipe. Își ridică ochii spre tavan, 
apoi dădu din umeri. 

— Habar n-am, domnişoară. S-ar putea să aveți drep- 
tate, dar acum eu nu sunt de serviciu. Stăpânul mi-a dat 
o zi de concediu. 

Karin îl salută și-și continuă drumul spre puntea 
superioară. Când ajunse sus, tresări. Kent stătea spri- 
jinit de balustradă, cu privirea pironită în largul mării. 
Fuma o ţigară. Când auzi pașii tinerei, se întoarse și se 
îndreptă spre ea. 

— Ah! In sfârșit ai apărut! 

Pe faţa ei apăru o privire uluită. 

— Credeam că eşti la masă... 

El zâmbi abătut. 

— Şi atunci ţi-ai zis că e momentul ideal să vii pe 
punte... 

Ea nu mai avu răgazul să-i dea vreun răspuns. Kent 
își pusese deja mâinile pe umerii ei și o privea intens. 
După câteva clipe, oftă mulțumit. 

— Arăţi minunat... Ca întotdeauna, de altfel. 

— Chiar și când sunt îmbrăcată cu o rochie sfâșiată? 

Nu-i iertase nici acum observaţiile critice de pe 
insulă. 

— Oare ai devenit mai puţin pretentios, domnule 
Willoughby ? 

Fl zâmbi din nou. 

— Aşadar, nu ti-a trecut încă supărarea... 

— Ce vrei să spui? 

Kent o ţinea și acum strâns lipită de el. Ea se zbătu 
ca să scape din braţele lui. 

— ... E adevărat că modul meu de exprimare e cam 
grosolan, iar tu ești extrem de feminină... Ieri seară 
limbajul meu s-ar fi potrivit perfect situaţiei, dar 
acum... 

— Cum... cum adică? 

Fl își vârt mâna stângă în buzunarul hainei și scoase 
o cutiuţă lungă, de culoare neagră, pe care i-o întinse. 

— leri seară eram singuri... dacă nu-l punem la 
socoteală și pe Roland. Nu putea să-ţi ia nimeni 
apărarea. Dar acum, dacă aș face vreun gest nepotrivit, 
ar fi suficient să ridici puţin glasul și imediat şi-ar face 
apariţia pe punte o mulțime de curioși. 

Karin se uita la cutiuţă cu ochii măriţi de uimire. 

— Deschide-o... Din nefericire, nu sunt dintre cele 
mai fine, dar sunt perle de cultură, cele mai frumoase 
din câte pot fi găsite la bordul acestei nave. Toate biju- 
teriile tale au rămas în bagajele de pe Ariane. M-am 
gândit că astea ar putea să le înlocuiască, până când vei 
intra în posesia lor. 

Karin scoase șiragul de perle de pe suportul de 
catifea şi-şi înăbuși un strigăt de încântare. 

— Sunt... sunt pentru mine? 

— Fireşte, sunt ale tale. 

Ea ridică ochii spre el tulburată. 

— Dar... Dar... mi-ai mai trimis şi un buchet de 
trandafiri. 

— Și în privinţa asta a trebuit să mă mulțumesc cu 
ce-am găsit. Nu mai aveau trandafiri roșii. Nici măcar 
unul singur... Sper că ti-au plăcut și cei roz? De fapt, 
într-un anumit fel, ei sunt ca tine. Îmi amintești mereu 
de nişte trandafiri în culori pastelate. 

— Eu... Eu... A, da? 

El o domina cu statura lui impunătoare. O privi 
îndelung, cu un zâmbet pe buze. Karin rămase 
nemișcată. Luă șiragul de perle și le prinse în jurul 
gâtului. 

— Perlele sunt mai norocoase decât mine, pentru că 
stau mult mai aproape de tine... 

— Oh, Kent! 

Karin izbucni în plâns. Kent o strânse cu tandrete la 
pieptul lui. 

— Știu, știu, îi șopti el. Nu ţi-am spus încă „te 
iubesc”. Ieri seară voiam să întrerup șirul 
îmbrăţișărilor noastre. Ca să fiu sincer, nu mai aveam 
încredere în mine. Nici nu-ţi poti închipui cât ești de 
atrăgătoare... Dacă n-aș fi fost atât de încăpățânat, aș fi 
cedat cu multe săptămâni înainte... chiar în clipa în 
care ne-am întâlnit. Dar după o experienţă nefericită, 
mă simţeam oarecum mândru că rămăsesem de gheaţă 

în fața ispitei. Ieri seară erai atât de frumoasă și atât de 
neajutorată... am înțeles brusc că greşesc. Nu sunt nici 
mai puternic, nici mai slab decât alţiii. Sunt pur şi sim- 
plu la fel ca toţi bărbaţii. Și un bărbat îndrăgostit își 
pierde cumpătul. 

Karin își lăsă capul pe spate ca să-l poată privi în 
ochi și văzu în ei imaginea chipului ei încadrat cu bucle 
roşcate. 

— Dacă aș fi știut... Dacă aș fi lămurit măcar!... 

— Ce anume, iubita mea? 

Ii luă o suviţă de păr și o înfășură în jurul degetului 
său. 

— Hai, spune tot ce ai pe suflet. Nu mai vreau să 
existe interpretări greșite între noi. 

— Eu... eu credeam că ești îndrăgostit de altcineva. 

— E firesc. ţi vorbisem despre Sarah. Ai crezut 
cumva că din cauza ei viaţa mea a fost zdruncinată din 
temelii? 

— Eram convinsă că tii foarte mult la ea. 

— Așa este, dar asta se întâmpla într-o anumită 
perioadă a existenţei mele. Eram foarte tânăr, aveam 
în jur de optsprezece ani. Eram nebun după ea. Sarah 
avea cu zece ani mai mult decât mine. E adevărat, am 
vrut s-o iau de soţie. Aveam o avere importantă și îmi 
închipuiam c-o voi putea convinge cu acest argument. 
M-a respins fără nici o explicaţie şi s-a măritat cu altul. 
E o femeie încântătoare, ţi-am mai spus. l-am lăudat în 
faţa ta toate calităţile. Era încântată la gândul că va 
putea să mă găzduiască în casa ei din Australia pentru 
o anumită perioadă de timp. Dar este măritată de 

douăzeci de ani și are intenţia să rămână tot așa... După 
cum vezi, iubita mea Karin, de fapt n-ai avut niciodată 
o rivală... Și, dacă nu ţi-am cerut mâna la douăzeci și 
patru de ore după ce am primit acea faimoasă palmă, n- 
am făcut-o dintr-un motiv foarte simplu: mă speria 
ideea de a renunţa la viaţa de celibatar. 

— Serios? 

— Serios. Ă 

Ea își lăsă capul pe pieptul lui. Intreaga ei ființă 
fusese cuprinsă de o senzaţie ciudată. Se simţea umilă 
și supusă. Voia să-și ceară iertare pentru că-l judecase 
atât de greșit. Kent începuse să devină îngrijorat. [i 
puse vârful degetului sub bărbie și o sili să-și ridice faţa 
spre el. 

Ca şi în noaptea trecută, erau învăluiţi în întuneric. 
Redeveniseră două fiinţe umane care trăiau din nou 
într-un mediu civilizat. Pe puntea inferioară, orchestra 
ataca primele note ale unui tango și câteva perechi 
dansau în ritmul muzicii. Dar cu toate astea, Kent și 
Karin aveau impresia că sunt singuri pe lume. 

Kent nu mai reuși să-și stăpânească nerăbdarea. Nu 
mai putea îndura multă vreme situaţia aceea stânjeni- 
toare. 

— Iubita mea... Trebuie să te sărut! Acum, imediat! 

Karin se ghemui la pieptul lui râzând. I se tăiase 
răsuflarea de emotie. Ă 

— Dar încă nu mi-ai spus... îi aminti ea. Incă nu ai 
spus... 

— Că te iubesc? Dar te iubesc, Karin, te ador! Și tu, 
scorpie mică, ştii foarte bine că e așa! 

De data asta, el o împinse puţin ca să se poată uita 
mai bine la ea, cu o sclipire admirativă în adâncul 
ochilor. Apoi, cu o mișcare tandră și blândă, îi prinse 
faţa în mâini și o forţă să-și ridice capul spre el. și 
apropie buzele de ea încet, fără s-o piardă din ochi. Ii 
atinse fruntea, îi sărută apoi obrajii, pleoapele și 
bărbia, după care îi căută gura senzuală. 

Karin nu opuse nici o rezistență. Lumea întreagă 
dispăruse din jurul lor. Erau singuri, unul în braţele 
celuilalt, beti de fericire. In cele din urmă, Kent se opri, 
cam fără voia lui. Oftă adânc, apoi o îmbrăţișă din nou 
şi-i şopti la ureche: 

— Karin...Vreau să-mi spui şi tu... Spune: „Kent, te 
iubesc”. 

Ea se supuse rugămințţii lui și rosti cele trei cuvinte 
aproape în şoaptă. Apoi, luându-și inima în dinţi, 
îndrăzni să le repete mai tare. 

— ... Şi poţi să mai adaugi ceva: „Vreau să mă 
căsătoresc cu tine imediat ce ajungem la Sydney. 
Comandanții de vapor nu mai sunt autorizaţi să-i 
înlocuiască pe preoţi. Regret că lucrurile stau astfel, 
căci, în caz contrar, i-aș fi cerut să ne cunune chiar în 
dimineaţa următoare, în cabina mea”. 

Karin inspiră adânc aer în piept. Nu-i venea să-și 
creadă urechilor! Tulburată, încercă să-și ascundă 
emotia izbucnind într-un hohot de râs. 

— Nu pot să spun toate astea! N-am reușit să rețin 
declaraţia de la un capăt la celălalt. E prea lungă! 

— Repetă după mine. 

Ea oftă mulțumită şi execută ordinul. 

— Şi acum, încheierea: „În pofida temperamentului 
meu năvalnic, a părului meu roșu, a șuvițelor tale roșii, 
voi face totul ca să te fac fericit”. 

Ea repetă solemn fraza după Kent. Avea impresia că 
visează. Fascinată de privirea lui, își mușcă buzele, 
după care încheie în șoaptă: 

— La bine și la rău. 

— Oh, iubirea mea, îi şopti el. Ă 

Oftând ușurat, o strânse la pieptul lui. In sfârșit, 
cosmarul se terminase. 

— ... Azi-dimineaţă m-ai minţit când ai spus că regreti 
fiecare clipă petrecută cu mine în această aventură, 
nu-i aşa? 

— Bineînţeles... 

Ea oftă. 

— ... De fapt, în anumite momente am fost chiar 
fericită! De exemplu în timpul uraganului... N-o să uit 
niciodată cum m-ai apărat toată noaptea. In brațele 
tale, am uitat de spaimă... Mă simţeam bine. 

— Din moment ce toate astea sunt de domeniul tre- 
cutului, acum pot să-ți mărturisec ceva: uraganul a fost 
un pretext ideal ca să te pot ţine mai aproape de mine. 

Ultimele licăriri ale amurgului dispăruseră de mult. 
Curând pe cer urma să apară luna, care-i va lumina pe 
amândoi cu razele ei argintii. Stând îmbrăţișaţi, ei 
fixară orizontul, în aşteptarea momentului cel mai 
important al acelei seri. Caroline începea să se 
îndepărteze rapid de paradisul lor pierdut. 

— Într-o zi o să ne întoarcem aici, spuse Kent. 

Ea clătină din cap. 

— Ştii foarte bine că va fi imposibil... E o insulă 
foarte mică, la fel ca multele altele din acest ocean 
imens. Nu vom reuși s-o mai găsim. Nu are nici măcar 
nume! Dar sunt fericită că există! Tu nu? 


— Ba da. 
El îi sărută de câteva ori faţa cu trăsături fine. 
— ... Dar sunt şi mai fericit atunci când te sărut, îi 


spuse el cu patimă în glas. 


Sfârşit. 

